
În această lună (octombrie), ziua a douăzeci şi treia - Pomenirea Sfântului 
sfinţitului mucenic şi apostol Iacov, fratele Domnului (Minei) 


La Vecernie 


La Doamne strigat-am..., punem Stihirile pe 6 glasul al 4-lea: 
Podobie: Dat-ai semn celor ce... 


Veniţi de Dumnezeu înţelepţilor să cinstim cu sfinţenie, pomenirea fratelui lui 
Dumnezeu; că jugul lui Hristos luând cu osârdie, Evangheliei, bunătăţii Lui, şi 
împărăției a fost propovăduitor, şi rânduiala Lui cea negrăită a se crede a făcut- 
o. Pentru care, Atotputernice, curăţire nouă ne dăruieşte. 


Întru toate marginile lumii a răsunat vestea cuvintelor tale, prin care ne luminăm 
spre tot felul de faptă dumnezeiască, şi ne îndreptăm cu credinţă spre dumne- 
zeiasca cunoştinţă a Treimii. Pentru aceasta te rugăm pe tine, roagă ca un ierarh, 
pe lisus, lubitorul de oameni să mântuiască sufletele noastre. 


De departe viaţa ta lacove mai înainte văzându-o, frate te-a primit Hristos lubi- 
torul de oameni, cel prea înţelept şi mai înainte cunoscător, şi ierusalimitenilor 
credincios arătător de sfinţenie, şi mai mare păstor te-a hirotonit, şi tăinuitor; 
care ai jertfit tainele cele negrăite. Pe care şi acum roagă-L, să mântuiască 
sufletele noastre. 


Slavă..., glasul al 6-lea 

Cu sângele muceniciei, preoția ai împodobit, sfințite mucenice apostole; că 
stând pe aripa Bisericii pe Dumnezeu Cuvântul ai propovăduit a fi Făcător a toa- 
te. Pentru aceasta de iudei fiind surpat, cămărilor cereşti te-ai învrednicit, fratele 
lui Dumnezeu lacove; pe Hristos Dumnezeu roagă-L, să mântuiască sufletele 
noastre. 


Și acum..., a Născătoarei, Invierii. 


Cine nu te va ferici pe tine Preasfântă Fecioară? Sau cine nu va lăuda prea cu- 
rată naşterea ta? Că Cel ce a strălucit fără de ani din Tatăl, Fiul Unul-Născut; 
Acelaşi din tine cea curată a ieşit, negrăit întrupându-Se; din fire Dumnezeu 
fiind, şi cu firea om făcându-Se pentru noi. Nu în două feţe fiind despărțit, ci în 
două firi fără amestecare fiind cunoscut. Pe Acela roagă-L curată cu totul feri- 
cită, să se miluiască sufletele noastre. 


La Stihoavnă 
Stihirile, glasul al 8-lea: 
Podobie: Doamne de ai şi stătut... 
Doamne de a şi stătut pe aripa Bisericii, Iacov dar cu îndrăzneală grăind, pe 
Tine Dumnezeu Cuvântul Te-a propovăduit Făcător a toate, care în lume ai 
venit. Pentru ale cărui rugăciuni, dă şi acum luminarea sufletelor noastre. 
Stih: În tot pământul a ieşit vestirea lor, şi la marginile lumii cuvintele lor. 
Doamne măcar, deşi cu lemn s-a sfărâmat capul apostolului, dar în Rai s-a dus 
la lemnul vieţii; căci din cele vremelnice dezlegându-se, în veci se bucură. Pen- 
tru ale cărui rugăciuni, trimite bisericilor pacea Ta. 
Stih: Cerurile spun slava lui Dumnezeu și facerea mâinilor Lui o vestește tăria. 
Doamne, mărturisindu-te pe pământ vitejeşte cu tot adevărul, fratele Tău cel pu- 
rurea slăvit, pe Tine, Fiul Dumnezeului Celui Preaînalt, pe vrăjmaşii cei rău 
slăviți 1-a ruşinat şi 1-a înfruntat. Pentru aceasta şi pătimind, Ție Ţi-a stătut 
înainte, bucurându-se. 
Slavă..., glasul al 8-lea. 
Lui Hristos începătorului păstorilor frate ai fost, următor scaunului, şi între 


apostoli vestit; şi pentru acesta moarte ai iubit, şi de mucenicie nu te-ai ruşinat, 
Iacove slăvite. Pe Acela roagă-L neîncetat, să mântuiască sufletele noastre. 

Și acum..., a Născătoarei 


Stăpână primeşte rugăciunile nevrednicilor robilor tăi, şi ne izbăveşte pe noi de 
toată nevoia şi necazul. 


Tropar, glasul al 2-lea: Ca un ucenic al Domnului, ai luat Evanghelia ca un 
mucenic ai neschimbare; îndrăzneală ca un frate al lui Dumnezeu, a te ruga ca 
un ierarh. Roagă pe Hristos Dumnezeu, să mântuiască sufletele noastre. 


Slavă..., Și acum..., a Născătoarei 


Toate tainele tale sunt mai presus de cuget, toate sunt prea slăvite, Născătoare 
de Dumnezeu. Cu curăția fiind pecetluită şi cu fecioria păzită, cu adevărat 
Maică te-ai cunoscut, născând pe Dumnezeu cel adevărat; pe Acela roagă-L să 
mântuiască sufletele noastre. 


La Utrenie 
La Dumnezeu este Domnul... troparul de două ori, Slavă..., Și acum..., a Năs- 
cătoarei Invierii. 
După întâia Catismă, Sedealna, glasul |: 
Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Invierea. Pe Tine Te 


mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 


Ca pe un dumnezeiesc ucenic al lui Hristos, frate şi apostol, toţi cu cântări te 
cinstim lacove fericite şi cu căldură strigăm ţie: Cu rugăciunile tale mântuieşte- 
ne pe noi robii tăi, cei ce cu credinţă prăznuim sfinţită şi dumnezeiască pome- 
nirea ta. (de două ori) 


Slavă..., Și acum..., a Născătoarei 

Rugul care Moise nears l-a văzut; muntele lui Dumnezeu, nor sfânt, cort nes- 
purcat, masă primitoare de Dumnezeu, palat înalt al Impăratului; uşă neum- 
blată, cu totul luminată, Fecioară pe tine te lăudăm. 


După a doua Catismă, Sedealna, glasul al 3-lea: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 

ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Venirea Dumnezeiescului Duh, fericite primindu-o, te-ai făcut lăcaş darurilor 
Lui, şi ai scris tainica închipuire a înfricoşatei sfințitei lucrări, având întindere 
cu prea sfinţite înţelesuri, şi cu înțelepte rostiri, purtătorule de Dumnezeu laco- 
ve; şi pe aceasta ai dat-o Bisericii. 


Slavă..., glasul al 6-lea 


Podobie: Pe Cuvântul Cel împreună fără de început cu Tatăl şi cu Duhul, carele 
S-a născut din Fecioară spre mântuirea noastră, să-L lăudăm, credincioşii, şi să | 
ne închinăm; că bine a voit a Se sui cu trupul pe Cruce şi moarte a răbda şi a 
scula pe cei morți, întru slăvită Învierea Sa. 


Ucenic al Cuvântului, şi al adevărului propovăduitor, ca o săgeată trimis ai fost 
luminând pe cei ce erau în cumplitul întuneric, sfinte apostole; şi întunericul 
nedumnezeirii ai risipit de pe pământ; şi pe toţi cei bine credincioşi, fii ai zilei i- 
ai arătat de Dumnezeu văzătorule Sfinte lacove. 


Și acum..., a Născătoarei 


Celor ce neclintit avem nădejdea spre tine Fecioară prea curată, fii acoperământ, 
slobozindu-ne de multe feluri de ispite, înconjurări, şi cumplite nevoi. Roagă 
împreună cu apostolii Lui pe Fiul tău, şi mântuieşte pe toţi cei ce nădăjduiesc 
spre tine. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am Zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi Smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canoanele - amândouă din Octoih, fără mucenicine şi a apostolului pe 6. 
Canonul apostolului 

facere a lui Teofan 
Cântarea 1-a, glasul al 4-lea: 
Irmos: Adâncul Mării Roşii, cu urme neudate, pedestru trecându-l Israel cel de 
de mult, cu mâinile lui Moise în chipul Crucii, puterea lui Amalec în pustie a 
biruit. 
Darea cea bună lacove şi darul cel desăvârşit, de la Părintele luminilor a se da 
oamenilor înveţi arătat; căruia a se împărtăşi cei ce te laudă pe tine, roagă-te 
apostole. 
Cu raza Dumnezeiescului Duh fiind luminat lacove, şi cu Dânsul legile alcă- 
tuind, bisericile păgânilor le-ai îndreptat, ca un apostol al lui Hristos, de sfin- 
ţenie arătătorule, cu totul fericite. 
Slavă..., 
Ceata apostolilor, prea înțelepte, arătat o ai împodobit, ca unul ce ai fost întâi 


arhiereu, fiind uns cu singură lucrarea Cuvântului, ca un ucenic şi frate al lui 
Dumnezeu, şi sfinţit propovăduitor de taine. 

Și acum..., a Născătoarei 


Izvor de tămăduiri avându-te, ne adăpăm de la tine, ca de la ceea ce ai născut 
Izvorul vieţii, de Dumnezeu Născătoare prea lăudată; tămăduirea sufletelor, şi 
înnoirea trupurilor. 


Catavasia: Deschide-voi gura mea şi se va umplea de Duhul şi cuvânt răs- 
punde-voi Împărătesei Marci; şi mă voi arăta luminat prăznuind şi voi cânta 
minunile ei, bucurându-mă. 


Cântarea a 3-a 


Irmos: Se veseleşte de Tine Biserica Ta, Hristoase, strigând: Tu eşti Puterea 
mea, Doamne şi Scăparea şi Intărirea mea. 


Veselească-se de tine seminţia ludeii astăzi, văzându-te strălucit cu razele lui 
Hristos. 


Stea de Dumnezeu strălucită avându-te Biserica păgânilor, pe tine prea lăudatul 
propovăduitor, se luminează cu dumnezeieştile tale învățături. 


Slavă..., 


Legea vieţii Bisericii lui Hristos tu ai pus, cu Duh de viaţă făcător, legea aşe- 
zând şi vestind. 


Și acum..., a Născătoarei 


Pe care ai născut cu trup Fecioară Maică, pe Cel ce a strălucit din Tatăl, Iacov 
ca pe un Dumnezeu al tuturor L-a propovăduit. 


Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 


Apostole al lui Hristos, însuţi văzătorule şi mucenice, lacove înțelepte, fratele 
lui Dumnezeu fericite, pe cei ce prăznuiesc cu credinţă cinstită pomenirea ta, 
slobozeşte-i cu rugăciunile tale de greşelile cei ţin, cel ce ai moştenit cerurile cu 
puterea Duhului. 

Slavă..., glasul al 8-lea 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Rudenie lui lisus după trup fiind, de la Dânsul dar mult ai luat apostole, şi 
tuturor ai dat luminare şi cunoştinţă, prea înțelepte lacove, şi înşelăciunea 
idolească din rădăcină ai smuls-o. Dar mai marii întunericului, înşelători, cu 
nedreptate te-au omorât pe tine, cel ce ai propovăduit pe Mântuitorul. Pentru 
aceasta strigăm către tine: Roagă pe Hristos Dumnezeu, iertare de greşeli să dă- 
ruiască, celor ce prăznuiesc cu dragoste sfântă pomenirea ta. 


Și acum..., a Născătoarei 


Ca ceea ce eşti Mireasă cu totul fără prihană Făcătorului, ca o Maică a Mân- 
tuitorului, care nu ştii de bărbat; ca ceea ce eşti lăcaş Mângâietorului cu totul 
fără prihană; pe mine cel ce sunt lăcaş spurcat fărădelegii, şi care m-am făcut 
batjocură dracilor întru cunoştinţă, grăbeşte de mă izbăveşte de lucrarea lor cea 
rea, lăcaş luminat prin fapta bună făcându-mă, ceea ce eşti primitoare de lumină, 
curată; goneşte-mi negura patimilor, şi împărtăşirii celei de sus mă învredni- 
ceşte, şi luminii celei neînserate, cu rugăciunile tale. 


Cântarea a 4-a 


Irmos: Pentru dragostea Chipului Tău, ai stat, Milostive, pe Crucea Ta şi nea- 
murile s-au topit, că Tu eşti Tăria şi Lauda mea, lubitorule de oameni. 


Dus-ai pe mare caii tăi, pe apostoli; Mântuitorule, şi au luminat pe păgâni, tră- 
gându-i Doamne spre cunoştinţa Ta. 


Neîntinată oglindă arătându-te, şi razele cele atotlucrătoare ale Treimii celei 
nezidite luându-le, ai strălucit lacove tuturor. 


Slavă..., 


Piatră rostogolindu-te, te-a văzut pe tine sfinţită proorocia, sfărâmând putreda 
deşertăciune a înşelăciunii, cu puterea Duhului. 


Și acum... a Născătoarei 


*kkkhkhkhkhkkkhkhkhkhkhkhkhkhkikikikikikik 


Sp e Pe e e e XP e Xe e e e e e e e e e Pe e e e e e eX 


kkhkkkkhkkhkikhkkhkhkhkhkihkhkhkikikkhyikyikyik 


XP Xe e XP XP e XP XP e XP XP e Xe Xe e e XP XP e Xe XP e Xe XP e E XP e E e e XX 


Cel ce a intrat Fecioară Maică în pântecele tău, Cuvântul cel mai înainte de veci, 
Cel ce S-a născut negrăit din Tatăl, pe Iacov apostol l-a arătat. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care 
întorci din întunericul necunoştinţei, pe cei ce Te laudă pe Tine cu credinţă. 


Tu, Doamne rază de lumină strălucitoare pe lacov l-ai arătat, care pe oameni din 
înşelăciune i-a schimbat. 


Pe Tine Doamne cu glas slobod te-a propovăduit fratele Tău cel drept; şi urmă- 
tor patimii Tale a fost, fiind omorât. 


Slavă..., 


Ce minte pământească poate să-ţi aducă cântări de laudă; ție celui luminat cu 
darurile faptei bune Iacove! 


Și acum..., a Născătoarei 


Pe tine cu adevărat dumnezeiesc lăcaş aflându-te S-a sălăşluit întru tine Fecioară 
Cuvântul, grijindu-Se de a noastră mântuire. 


Cântarea a 6-a 

Irmos: Jertfi-voi Ţie cu glas de laudă, Doamne, Biserica strigă către Tine, de 
sângele diavolilor curăţindu-se, cu Sângele cel curs, prin milostivire, din coasta 
Ta. 

Cu haină mai bună decât a legii te-a îmbrăcat pe tine, şi arhiereu te-a arătat mai 
cinstit decât Aaron cel de demult, Cel ce pentru milostivire întru frăție te-a 


primit pe tine. 


Organ lovit cu lucrările Duhului, îndemnând toată mintea, şi lui Dumnezeu 
aducând pe cei mântuiţi din robia cea prea cumplită, ai fost prea ales. 


Slavă..., 


Insetat fiind, ai băut apa vieţii, şi râuri curgătoare lumii izvorăşti din pântecele 
tău cel de Dumnezeu grăitor, cu Dumnezeiescul Duh. 


Și acum... a Născătoarei 

Eva prin neascultare, moarte a născut; iar Născătoarea de Dumnezeu zămislind, 
a născut Viaţa cea neîmbătrânitoare, şi datoria cea de demult pentru toţi a plătit- 
0. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe binecredincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Dumnezeu Cuvântul Tatălui, Unul-Născut, cel ce a venit la noi în zilele cele de 
apoi, lacove dumnezeiescule, pe tine întâi te-a arătat păstor şi învăţător ierusa- 
limitenilor, şi ispravnic credincios tainelor celor duhovniceşti. Pentru aceasta 
toți pe tine te cinstim apostole. 


Icos: Pe tine fiul lui Iosif, şi întâiul ierarh al ierusalimitenilor, lacove de Dum- 
nezeu văzătorule, şi frate al Domnului, cu cântări de laudă te cântăm cu bună 
cinstire, şi cu credinţă strigăm: Dăruieşte-ne nouă dar desăvârşit de la Părintele 
luminilor. Și goneşte necazul cel ce vine asupra noastră, şi care este de faţă 
pentru mulţimea greşelilor. Că au ridicat vrăjmaşii, asupra noastră călcâiul, şi 
ne-au înconjurat pe noi cei fărădelege. Ale căror arcuri frânge-le degrab sfinţite 
arătătorule; ca toţi să te cinstim apostole. 


Sinaxar 


In această lună în ziua a douăzeci şi treia, pomenirea Sfântului sfinţitului 
mucenic şi apostol lacov, fratele Domnului. 


Stih: Chemându-te frate Celui pe lemn osândit, 
Mori pentru el prea fericite, de lemn fund lovit; 
Pe fratele Domnului cel bun numit, 

Cu lemn în douăzeci şi trei l-au omorât. 


Acest Sfânt Iacov fratele lui Dumnezeu, a fost cel întâi episcop la Ierusalim, 
hirotonit de însuşi Domnul şi întâi el a izvodit şi a scris dumnezeiasca Liturghie, 
învățată de la însuşi Hristos. Pe care Liturghie în urmă a făcut-o mai pe scurt 
marele Vasile, şi după dânsul dumnezeiescul Hrisostom, pentru neputinţa ome- 
nească. 


Păstorind sfânta Biserică din Ierusalim, şi învățând pe mulți din jidovi şi din 
elini, şi întorcându-i spre Domnul, a pornit pe jidovi asupră-şi cu urgie, care 

prinzându-l, l-au aruncat jos de pe aripa bisericii, şi fiind încă viu l-au omorât cu 
un lemn. 


Iar pentru că se zice fratele lui Dumnezeu, se trage acest cuvânt din predanie. 
Că Iosif logodnicul împărțindu-şi pământul fiilor ce-i avea cu femeia sa cea 
dintâi, şi vrând să facă parte şi celui din Sfânta Fecioară, Fiu şi Dumnezeu, 
ceilalți nu-l primură; iar Iacov luându-l părtaş de moştenire pe partea sa, s-a che- 
mat nu numai frate lui Dumnezeu, ci şi drept. 


Tot în această zi, pomenirea prea cuviosului părintelui nostru Ignatie, pa- 
triarhul Constantinopolului 


Stih: Aflat-ai vechea vrednicie mutându-te Ignatie 
Intâi şezătorule al Romei nouă bucurându-te. 


Acest dintru sfinţi părintele nostru Ignatie, a fost fecior împăratului Mihail Ran- 
gave şi a împărătesei Procopia, frate lui Teofil, şi nepot împăratului Nichifor. Și 
fiind eunuc adică scopit, se făcu călugăr şi egumen la mănăstirea Arhanghelului, 
care atunci se numea Anatelon; iar acum îi zic a lui Satir. După aceea a fost 
patriarh Constantinopolului, şi îndreptă biserica unsprezece ani şi cinci luni. 
Apoi se scoase de împăratul Mihail fiul lui Teofil, care puse patriarh în locul lui 
pe Fotie, protospătarul şi protoasicritul, făcându-se mai întâi monah. După aceea 
şi pe el îl scoase împăratul Vasilie Machedon, şi puse iarăşi pe Ignatie şi ţinu 
zece ani, şi iarăşi se scoase; şi în locul lui s-a făcut patriarh cel între sfinți Şte- 
fan, fiul împăratului Vasilie; iar Sfântul Ignatie mergând la mănăstirea Satirului, 
cu pace s-a săvârşit; vieţuind de toţi anii vieţii sale şaptezeci şi nouă. 


Tot în această zi, pomenirea prea cuviosului părintelui nostru Macarie Ro- 
manul. 


Stih: Pustiul ai iubit, prea fericite ca să locuieşti... 
Ca singur cu singur Dumnezeu să vorbeşti. 


Trei, oarecari Sfinți bătrâni; Serghie şi Ighin şi Teofil, din mănăstirea Sfântului 
Asclipie cea din Mesopotamia Siriei, fiind la un gând, cu bună socoteală, se 
vorbiră într-una din zile, şi puseră gând până în sfârşit să umble, să înconjure 
pământul; şi plecând întru acea cale, aveau adesea groază, şi despre oameni şi 
despre fiare cu scârbă şi cu patimă rea; câteodată lipsiţi chiar şi de hrana bu- 
ruienilor sălbatice. 


Deci călătorind multe zile, ajunseră la un loc, unde se vedeau urme de om; după 
care s-au şi îndreptat de au mers la o peşteră, care se vedea a locui om într-însa, 
că era grijită binişor. Şi intrând într-însa, aştepta ca să vadă pe cel ce locuia 

acolo. Şi peste puţin simțind un miros frumos, văzură o asemănare de om 
împodobit cu părul său. Şi acesta era prea cuviosul lui Dumnezeu, Macarie 
Romanul. 


Venind acesta spre peşteră, îi simţi de departe, şi aruncându-se bătrânul jos la 
pământ, făcu rugăciune, şi strigând cu glas mare, zise: De sunteți de la Dumne- 
zeu, iviţi-vă la mine, iar de sunteţi de la diavolul, vă depărtaţi de la mine sme- 
ritul şi păcătosul. 


lar ei răspunseră, zicând: Binecuvântează-ne robul lui Dumnezeu; că suntem 
creştini, şi ne-am lepădat de diavolul. 


Atunci sculându-se stareţul, veni către dânşii şi desfăcându-şi părul de pe obraz, 
îi binecuvântă; Însă îi era părul alb ca zăpada, iar pielea trupului său era ca 
țestul de broască, şi de multă bătrâneţe îi erau lăsate sprâncenele pe ochi şi 
unghiile mâinilor şi ale picioarelor sale mai lungi decât o mână erau, iar barba 
ajungea până la picioare. 


Și începu a-i întreba: De unde sunteţi fiii mei, şi pentru ce aţi venit aicea? 
Iar ei îi spuseră toată întâmplarea şi gândul lor. 


Şi el zise: Fiii mei, nu se va afla om ca să poată pricepe puterea lui Dumnezeu; 
că eu nevrednicul m-am nevoit să o fac aceasta, şi mi s-a arătat unul noaptea şi 
mi-a zis: Nu te pune a ispiti pe Cel ce te-a zidit, că nu vei putea trece mai înainte 
din locul acesta. 


Deci auzind ei acestea foarte se înfricoşară, şi fiind în deseară, le zise: Fiii mei, 
staţi puţintel înlături, căci am doi copii aicea, care vin în toată seara la mine, ca 
nu cumva văzându-vă străini să vă vatăme. 


Și iată doi lei veneau din pustie repede şi căzură la picioarele lui răcnind; iar 
aceia de frică căzură cu faţa la pământ. Deci punând bătrânul mâinile peste fiare 
le zise: Fiu mei, din pământul omenesc a venit oarecare la mine, ci să nu le 
faceţi vreun rău. 


Și îndată bătrânul întorcându-se către monahi, le zise: Veniţi fraților să facem 
Vecerma; şi dacă se sculară aceia înfricoşaţi, se repeziră leii la dânşii, şi le 
lingeau picioarele. 


Iar când a fost a doua zi, ziseră sfântului: Spune-ne cinstite părinte, cum ai ve- 
nit aicea; şi el răspunzând, zise: Eu am fost fiul al oarecăruia boier loan Roma- 
nul, singliticul şi mă logodiră părinții mei ca să mă însoare fără voia mea, şi se 

făcu nunta, şi când au vrut, să mă închidă la aşternut, jucând oamenii; şi 
umblând ei încoace şi încolo eu ieşii singur afară, pe sub cumpăt şi mă ascunsei 
într-o casă a unei femei văduve, şapte zile. 


lar părinții mei plângând, şi căutându-mă, eu la miezul nopţii ieşind la drum, am 
aflat un bătrân şi-l întrebai: Unde mergi, părinte? lar el îmi răspunse: Unde 
gândeşti tu, acolo merg şi eu; şi mă luai după dânsul, şi peste trei ani am venit 
aicea împreună cu dânsul. lar mai înainte cu puţine zile până aicea, dormind noi, 
cum n-am mai văzut pe împreună călătorul meu, şi începui a plânge şi a mă 
întrista, şi numaidecât mi se arătă, zicând: Eu sunt Rafail Arhanghelul; nu te 
speria, ci dă slavă lui Dumnezeu, de vreme ce ai trecut întunericul şi ai venit la 
lumină. Zicându-mi acestea, iarăşi s-a făcut nevăzut de la ochii mei. 


Iar eu plecai, şi după cinci zile venii aicea şi aflai întru această peşteră o leoaică 
moartă, şi puii amândoi unde ţipau neavând ce suge, şi luându-i i-am hrănit cu 
mugur de prin copaci, ca pe nişte fii ai mei; iar pe leoaică am îngropat-o în 
pământ. 


Și dacă împlinii doi ani aici ieşii în al şaptelea ceas, şi şezui cu aceşti leişori, şi 
iată văzul o basma jos, foarte subțire şi frumoasă şi cu mă mirai în cugetul meu 
şi zisei: De unde să fie aceasta; iar a doua zi găsii nişte papuci de mătase, şi mă 
mirai şi de acelea. Şi căutând împrejur văzui o femeie şezând deasupra unei 
pietre, şi era împodobită cu haine cu aur de mult preţ şi frumoasă. 


Şi-i zisei: De unde ai venit, şi ce este acest chip diavolesc? 


Iar ea plângea cu amar, zicând: Eu ticăloasa sunt fiica oarecăruia boier Roman, 
şi mă siliră părinții de mă măritară fără de voia mea. Şi fugind eu de la 
împreunare neştiind nimenea dintr-înşii fuga mea, mă rătăcesc prin munţi, prin 
peşteri şi pustietăți; şi am nimerit aicea neştiind unde voi merge; ci nu te scârbi 
de mine roaba ta, de vreme ce şi eu sunt zidirea lui Dumnezeu. Şi ea era ispită 
diavolească, şi-mi grăia cu meşteşug, şi eu nu ştiam. 


Deci zisei către dânsa: Unde vrei să mergi, de vreme ce nici eu nu te voi lăsa să 
te afli aicea cu mine ? 


lar ea zise: Venit-am să locuiesc aicea în pustiul acesta. Şi luându-o de mână o 
dusei în peşteră, şi-i dedei să mănânce mugur, de care mâncam şi eu. Și 
lacrimile îi curgeau ca un izvor, încât îmi tremura şi mie sufletul; şi dacă însera 
şi-mi făcui ruga Vecerniei, mă culcai pe pământ să mă odihnesc puţin, şi începu 
a mă tulbura satana. Şi eu cel ce niciodinioară n-am poftit vreun păcat trupesc, 
îndrăgii femeia; şi când vrui să mă împreun cu dânsa, îndată pieri dinaintea mea. 
Și cunoscând că am greşit înaintea lui Dumnezeu, zisei: Greşit-am înaintea ta 

Doamne, miluieşte-mă! Şi în sfârşit venindu-mi în sine mi-am cunoscut păcatul, 
că nici leii aceştia nu veneau la mine de zece zile, precum făceau mai înainte. 


Și pusei gând ca să mă mut de aicea, ca nu cândva să mă amăgească iarăşi, şi 
voi fi lepădat de către fața Domnului. Și sculându-mă ieşii dintru această 
peşteră, şi umblând cale de două zile mi se arătă îngerul Domnului, şi-mi zise: 
Unde mergi Macarie? 


Iar eu îi zisei: Fug de faţa păcatelor mele. 
Şi-mi zise îngerul: O ispită nu putuşi răbda ? 
Întoarce-te la chilia ta, şi eu îi zisei: Dar cine eşti tu Doamne? 


Și zise: Eu sunt Rafail care te-am povăţuit la calea aceasta. Şi acestea zicând, a 
fost nevăzut de la mine, şi întorcându-mă la chilia aceasta am îngenunchiat către 
Domnul, petrecând patruzeci de zile şi patruzeci de nopţi nemâncat. Și scu- 
lându-mă, văzui că erau lumini în peşteră la câte patru unghiurile, şi un om 
îmbrăcat în porfiră, şi cu cunună de aur în cap de pietre scumpe, şi cânta o 
cântare prea minunată, şi glasul lui era ca de norod mult cântând. Şi dacă sfârşi 
cântarea se făcu miros înfricoşat, şi îndată se făcu nevăzut dinaintea mea cel ce 
Se arătase; care suindu-se la ceruri, se făcură fulgere şi tunete şi cutremure; şi eu 
îngrozindu-mă, fiii mei, am rămas mut fără de grai şaptezeci de zile; eram atun- 
c1 de patruzeci şi opt de ani. 


lată acestea le-aţi auzit fraților; de veţi putea să suferiţi, rămâneţi cu noi; iar de 
nu, Domnul să vă îndrepteze. Şi slobozindu-i le zise: Mântuiţi-vă cu pace 
duhovniceştii mei fii, rugându-vă şi pentru mine. 


ŞI-1 petrecură leii trei zile; care sărutând urmele picioarelor lor, se întoarseră 
către stareţul; iar monahii călătorind câteva zile, şi sosind la un râu, şi culcându- 
se puţintel să doarmă, se răpiră de dumnezeieştii îngeri şi fură puşi în Ierusalim. 


Deci deşteptându-se şi cugetând câtă cale ca prin vis o trecură, au slăvit pe 
Dumnezeu, şi făcând rugă şi închinându-se pe la sfintele locuri, se întoarseră la 
mănăstirea lor, povestind afară din celelalte ce văzuse şi pătimise şi de ale 
Sfântului Macarie. 


Tot în această zi, cuviosul părintele nostru Nichifor, cel ce a aşezat mă- 
năstirea cea din Harsian, care cu pace S-a săvârşit. 


Stih: Ridicând sfințită mănăstire Nichifor prea cu cuviinţă, 
Se silea a fi şi al vieţii purtător de biruinţă. 

Tot în această zi, cuviosul Petronie, care cu pace s-a săvârşit. 


Stih: Moise pe Dumnezeu vedea de piatră acoperit fiind, 
Și Petronie pe nematerialnica piatră stând. 


Tot în această zi, Sfinţii doi tineri, care fiind siliţi a alerga peste foc aşternut 
pe pământ, S-au săvârşit. 


Stih: La doi tineri alergători dă cununile îndoite, 
Care alergau peste foc, ca la Olimpia cuvinte. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 

Irmos: În cuptorul persienesc tinerii lui Avraam, de pofta dreptei credințe mai 
mult decât de văpaia focului fiind aprinşi, au strigat: Binecuvântat eşti în 


Biserica Slavei Tale, Doamne. 


Ca în cuptor în foişor, fiind aprins prin venirea Dumnezeiescului Duh, în taină 
Iacov a strigat: Binecuvântat eşti Dumnezeul meu şi Domnul. 


Suflarea cea repede de sus, a întocmit pe Iacov cu limbă în chipul focului, a grăi 
măririle lui Dumnezeu: Binecuvântat eşti Dumnezeul meu şi Domnul. 


Slavă..., 


Alcătuind cartea privirii la Dumnezeu celei lucrătoare, ca dintr-o tăbliță duhov- 
nicească, ai făcut pe oameni mai buni, strigând: Binecuvântat eşti Dumnezeul 
meu şi Domnul. 


Și acum..., a Născătoarei 


Cel ce iarăşi a zidit lumea în pântecele tău dumnezeiască Mireasă, a arătat să- 
vârşitor dumnezeieştii Liturghii pe lacov cel ce strigă: Binecuvântată eşti tu 
între femei, cu totul fără prihană Stăpână. 


Cântarea a 8-a 


Irmos: Mâinile întinzându-şi Daniel, în groapă, gurile leilor cele deschise le-a 
încuiat; iar tinerii cei iubitori de cucernicie, puterea focului au stins, încingându- 
se cu fapta cea bună şi strigând: Binecuvântaţi toate lucrurile Domnului pe 
Domnul. 

Mâinile cele tari tinzându-Ți Mântuitorule, pe apostolii Tăi i-ai binecuvântat, 
înălțându-Te Stăpâne către Părintele tău Cel fără de început, şi i-ai gătit să stri- 
ge cu veselie: Binecuvântaţi toate lucrunile Domnului pe Domnul. 


Precum te-ai făgăduit cu adevărat apostolilor Tăi, ai trimis pe Sfântul Duh; şi cu 
strălucirea Acestuia, Iacov fiind luminat Stăpâne, luminează lumea, ca să strige: 
Binecuvântaţi toate lucrurile Domnului pe Domnul. 


Binecuvântăm pe Tatăl şi pe Fiul şi pe Sfântul Duh, Domnul. 


Înţelepciunea cea ipostatnică Iacove înțelepte ai avut-o învăţător, care te-a în- 
văţat pe tine tainele cele nespuse şi negrăite; şi spre buna credinţă pe popoare le- 
al ridicat a cânta: Binecuvântaţi toate lucrunile Domnului pe Domnul. 


Și acum..., a Născătoarei 


Munte arătat înţelegător Fecioară prea curată, te-a văzut proorocul; că din tine 
S-a tăiat Piatra cea prea scumpă, care a mântuit cu adevărat lumea, ce strigă 
dumnezeieşte: Binecuvântaţi toate lucrurile Domnului pe Domnul. 


Cântarea a 9-a 


Irmos: Hristos, Piatra cea netăiată de mână, cea din capul unghiului, din tine, 
muntele cel netăiat, S-a tăiat, Fecioară, adunând firile cele osebite. Pentru 
aceasta veselindu-ne, pe tine Născătoare de Dumnezeu te mărim. 


Veniţi toţi, pe cel întâi pe scaun şezător, luminătorul Bisericii, cu sfințite cân- 
tări, să mărim pe lacov ca pe un ierarh şi dumnezeiesc propovăduitor; pe cel ce 
s-a numit drept, cu adevărat. 


Pe tine ca pe cel ce te-ai arătat părtaş dumnezeieştii Impărăţii celei fără de 
sfârşit, şi frate lui Dumnezeu te-ai chemat, şi ai arătat cu numirea viaţă ade- 
vărată, te mărim lacove. 

Slavă..., 

Inaintea scaunului Treimii stând fericite purtător de cunună, roagă pe Domnul 
tău arhiereule lacove, a se îndulci de darurile cele nestricăcioase, cei ce cinstesc 


cu credinţă şi cu dragoste pomenirea ta. 


Și acum..., a Născătoarei 

Tu de Dumnezeu arătătorule, arătat înveţi cu învăţăturile tale cele de taină, a 
cinsti pe Dumnezeu Cuvântul Cel întrupat din Fecioară. Intru care şi crezând 
acum după vrednicie Il mărim. 


Luminânda 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm 
cum învață, a boteza toate neamurile în numele Tatălui şi al Fiului şi al 
Sfântului Duh şi a petrece cu tăinuitorii, precum S-a făgăduit până în sfârşitul 
veacului. 


Ca un întâi ierarh al legământului nou, ca un mai mare apostol, ca un înţelept 
vestitor, ca un mucenic (ce eşti) al adevărului; mai mult decât toţi te-ai îmbo- 
găţit cu înalta vrednicie a fi frate Domnului; acum cu pietre fiind lovit şi 
mutându-te la Dânsul cere nouă lacove dezlegare de greşeli. (de două ori) 


Slavă..., Și acum..., a Născătoarei 


Ziua cea înfricoşată şi mare a judecății, a sosit acum lângă uşi; vezi suflete al 
meu, ia aminte, deşteaptă-te; şi din inimă cazi către Fecioara şi Maica lui Dum- 
nezeu, strigând cu lacrimi: Te rog, curată scapă-mă de toată pedeapsa, şi mă 
aşează cu oile cele de-a dreapta Fiului tău. 


La Laude 
Stihirile pe 4, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că 
nădejdile noastre, după Dumnezeu, întru tine le-am pus, Născătoare de Dumne- 
zeu. 


Mulţimile credincioşilor, săvârşind acum sfinţit praznic, cu bucurie să strigăm 
astăzi toţi cu credinţă, lăudând cu psalmi şi cu cântări pe fratele şi apostolul 
Domnului; care pururea se roagă să ne mântuim noi. (de două ori) 


Venirii Domnului celei după trup înțelepte, frate arătându-te, ucenice ai fost şi 
însuţi văzător al dumnezeieştilor taine, şi ai fugit cu Dânsul în Egipt cu Iosif şi 
cu Maica lui lisus. Cu care roagă-te să ne mântuim noi. 

Adunarea apostolilor te-a ales pe tine a fi întâi sfinţitor în Sfântul Sion, al lui 
Hristos Făcătorului de bine; ca pe cel ce ai fost rudenie naşterii Lui celei după 
trup şi frate, şi împreună călător, şi următor urmelor Lui, lacove. 


Slavă..., glasul 1, a lui Vizantie 


Cu raza cea de foc a Dumnezeiescului Duh luminându-te, creştinătăţii te-ai ară- 
tat dumnezeiesc râvnitor, frate al lui Dumnezeu lacove; pentru aceasta şi cu 
haină mai cinstită decât a preoţiei legii, ca pe Aaron cel de demult te-a îmbrăcat, 
Cel ce pentru milostivire, întru frăţie te-a primit. Pe acela roagă-L, mărite apo- 
stole, să mântuiască sufletele noastre. 


Și acum..., a Născătoarei 


Bucură-te, Născătoare de Dumnezeu Fecioară! Bucură-te, lauda a toată lumea! 
Bucură-te, prea curată, Maica lui Dumnezeu binecuvântată. 


Slavoslovia (Doxologia) cea mare. Ecteniile, şi Otpustul. Ceasul 1, şi Otpustul 
deplin. 

Canon de rugăciune către Sfântul apostol Iacob, ruda Domnului 


Troparul Sfântului apostol Iacob, ruda Domnului, glasul al 2 lea: Ca un ucenic 
al Domnului ai primit Evanghelia, drepte; ca un mucenic eşti de neînduplecat; 
îndrăzneală ca un frate al lui Dumnezeu, a te ruga ca un ierarh. Roagă pe Hristos 
Dumnezeu, să mântuiască sufletele noastre. 


Cântarea 1 

Irmos: Adâncul Mării Roşii, cu urme neudate, pedestru trecându-l Israel cel de 
de mult, cu mâinile lui Moise în chipul Crucii, puterea lui Amalec în pustie a 
biruit. 

Stih: Sfinte apostole Iacob, roagă-te lui Dumnezeu pentru noi. 

Darea cea bună, Sfinte apostole Iacob şi harul cel desăvârşit, de la Părintele 
Luminilor a se da oamenilor înveţi arătat; căruia a se împărtăşi cei ce te laudă pe 
tine, roagă-te apostole. 

Stih: Sfinte apostole Iacob, roagă-te lui Dumnezeu pentru noi. 

Cu raza Dumnezeiescului Duh fiind luminat, Sfinte lacob şi cu Dânsul Legile 
alcătuind, Bisericile neamurilor le-ai îndreptat, ca un apostol al lui Hristos, de 
sfinţenie arătătorule, cu toate fericite. 

Slavă Tatălui şi Fiului şi Sfântului Duh. 

Ceata apostolilor, prea înțelepte, arătat ai împodobit-o, ca unul ce ai fost întâi 


arhiereu, fiind uns cu singură Lucrarea Cuvântului, ca un ucenic şi frate al lui 
Dumnezeu şi sfințit propovăduitor de Sfintele Taine. 

Şi acum şi pururea şi în vecii vecilor. Amin (a Născătoarei). 

Izvor de tămăduiri avându-te, ne adăpăm de la tine, ca de la ceea ce ai născut 
Izvorul vieţii, de Dumnezeu Născătoare prea lăudată, tămăduirea sufletelor şi 
înnoirea trupurilor. 

Catavasia: Deschide-voi gura mea şi se va umplea de Duhul şi cuvânt 
răspunde-voi Împărătesei Maici; şi mă voi arăta luminat prăznuind şi voi cânta 
minunile ei, bucurându-mă. 


Cântarea a 3-a 


Irmos: Se veseleşte de Tine Biserica Ta, Hristoase, strigând: Tu eşti Puterea 
mea, Doamne şi Scăparea şi Intărirea mea. 


Stih: Sfinte apostole Iacob, roagă-te lui Dumnezeu pentru noi. 


Se veseleşte de tine seminţia ludei astăzi, văzându-te strălucind de razele lui 
Hristos. 


Stih: Sfinte apostole Iacob, roagă-te lui Dumnezeu pentru noi. 


Stea de Dumnezeu strălucită avându-te Biserica neamurilor, pe tine prea lăudate 
propovăduitor, se luminează cu dumnezeieştile tale învățături. 


Slavă Tatălui şi Fiului şi Sfântului Duh. 


Legea vieţii Bisericii lui Hristos tu ai pus-o, cu Duh de viaţă Făcător, Legea 
aşezând şi vestind. 


Şi acum şi pururea şi în vecii vecilor. Amin (a Născătoarei). 


Pe Cel pe care L-ai născut cu Trup Fecioară Maică, pe Cel ce a Strălucit din 
Tatăl, Sfinte apostole Iacob ca pe un Dumnezeu al tuturor L-a propovăduit. 


Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumne- 
zeiască mărirea ta, de cununile măririi învrednicindu-i. 


Cântarea a 4-a 


Irmos: Pentru dragostea Chipului Tău, ai stat, Milostive, pe Crucea Ta şi nea- 
murile s-au topit, că Tu eşti Tăria şi Lauda mea, lubitorule de oameni. 

Stih: Sfinte apostole Iacob, roagă-te lui Dumnezeu pentru noi. 


Adus-ai pe mare caii tăi, pe apostoli, Mântuitorule şi au luminat neamurile, 
trăgându-le, Doamne, spre cunoştinţa Ta. 


Stih: Sfinte apostole Iacob, roagă-te lui Dumnezeu pentru noi. 


Neîntinată oglindă arătându-se şi razele cele Atotlucrătoare ale Treimi celei 
Nezidite luându-le, ai strălucit tuturor, Sfinte Iacob. 


Slavă Tatălui şi Fiului şi Sfântului Duh. 


Piatră sfințită rostogolindu-te, te-a văzut pe tine proorocia, sfărâmând putreda 
deşertăciune a înşelăciunii, cu puterea Duhului. 


Şi acum şi pururea şi în vecii vecilor. Amin (a Născătoarei). 

Cel ce a intrat, Fecioară Maică, în pântecele tău, Cuvântul Cel mai înainte de 
veci, Cel ce S-a născut în chip de negrăit din Tatăl, pe Sfântul Iacob apostol l-a 
arătat. 

Catavasie: Sfatul cel neurmat şi Dumnezeiesc al Întrupării Tale, celei de sus, 
celei din Fecioară, proorocul Avacum avându-l în minte, a strigat: Slavă puterii 
Tale, Doamne. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care 
întorci din întunericul necunoştinţei, pe cei ce Te laudă pe Tine cu credinţă. 


Stih: Sfinte apostole Iacob, roagă-te lui Dumnezeu pentru noi. 


Tu Doamne, rază de lumină strălucitoare pe apostolul Iacob l-ai arătat, care pe 
oameni din necunoştinţă şi din înşelăciune 1-a scăpat. 


Stih: Sfinte apostole Iacob, roagă-te lui Dumnezeu pentru noi. 


Pe tine, Doamne, cu glas slobod Te-a propovăduit fratele Tău cel drept şi urmă- 
tor Patimii Tale a fost, fiind omorât. 


Slavă Tatălui şi Fiului şi Sfântului Duh. 

Ce minte pământească poate să-ţi aducă cântări de laudă, ție celui luminat cu 
darurile faptei bune, Sfinte apostole Iacob! 


Şi acum şi pururea şi în vecii vecilor. Amin (a Născătoarei). 


Pe tine cu adevărat dumnezeiesc Locaş aflându-te, S-a Sălăşluit întru tine, Fe- 
cioară, Cuvântul, îngrijindu-se de a noastră mântuire. 


Catavasia: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut 
Fiu pe Cel fără de ani, cel ce dăruieşte pace tuturor celor ce te laudă pe tine. 
Cântarea a 6-a 

Irmos: Jertfi-voi Ție cu glas de laudă, Doamne, Biserica strigă către Tine, de 
sângele diavolilor curăţindu-se, cu Sângele Cel curs, prin milostivire, din coasta 
Ta. 

Stih: Sfinte apostole Iacob, roagă-te lui Dumnezeu pentru noi. 

Cu haină mai bună decât a Legii te-a îmbrăcat pe tine şi arhiereu te-a arătat mai 
cinstit decât pe Aaron cel de demult, cel ce pentru milostivire întru frăție te-a 
primit pe tine. 


Stih: Sfinte apostole Iacob, roagă-te lui Dumnezeu pentru noi. 


Organ atins de lucrările Duhului, îndemnând toată mintea şi lui Dumnezeu 
aducând pe cei mântuiţi din robia cea prea cumplită, ai fost prea ales. 


Slavă Tatălui şi Fiului şi Sfântului Duh. 


Insetat fiind, ai băut apa vieţii şi râuri curgătoare lumii izvorăşti din pântecele 
tău cel de Dumnezeu grăitor, cu Dumnezeiescul Duh. 


Și acum şi pururea şi în vecii vecilor. Amin (a Născătoarei). 


Eva prin neascultare, moarte a născut; iar Născătoarea de Dumnezeu, zămislind, 
a născut Viaţa cea neîmbătrânitoare şi datoria cea de demult pentru toți a plătit- 
0. 


Catavasie: Inţelepţii de Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniţi să batem din palme, slăvind pe 
Dumnezeu, cel ce s-a născut dintr-Insa. 

Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe binecredincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Dumnezeu Cuvântul Tatălui Unul-Născut, cel ce a venit la noi în zilele cele de 
apoi, Sfinte apostole Iacob, dumnezeiescule, pe tine întâi te-a arătat păstor şi 
învăţător ierusalimitenilor şi ispravnic credincios Tainelor celor duhovniceşti. 
Pentru aceasta, toţi pe tine te cinstim, apostole. 


Cântarea a 7-a 

Irmos: În cuptorul persienesc tinerii lui Avraam, de pofta dreptei credințe mai 
mult decât de văpaia focului fiind aprinşi, au strigat: Binecuvântat eşti în 
Biserica Slavei Tale, Doamne. 


Stih: Sfinte apostole Iacob, roagă-te lui Dumnezeu pentru noi. 


Ca în cuptor în foişor, fiind aprins prin venirea Dumnezeiescului Duh, în Taină 
Sfinte Iacob a cântat: Binecuvântat eşti, Dumnezeul meu şi Domnul! 


Stih: Sfinte apostole Iacob, roagă-te lui Dumnezeu pentru noi. 

Suflarea cea repede de sus a pregătit pe Sfântul Iacob, cu limbă în chipul 
focului, a grăi Măririle lui Dumnezeu: Binecuvântat eşti, Dumnezeul meu şi 
Domnul! 

Slavă Tatălui şi Fiului şi Sfântului Duh. 

Alcătuind cartea privirii celei lucrătoare la Dumnezeu, ca dintr-o trâmbiţă 
duhovnicească, ai făcut pe oameni mai buni, cântând: Binecuvântat eşti, 
Dumnezeul meu şi Domnul! 

Şi acum şi pururea şi în vecii vecilor. Amin (a Născătoarei). 

Cel ce iarăşi a zidit lumea, în pântecele tău, dumnezeiască Mireasă, a arătat 


săvârşitor al dumnezeieştii Liturghii pe Sfântul Iacob cel ce cântă: Bine- 
cuvântată eşti tu între femei, cu totul fără prihană, Stăpână! 

Catavasia: N-au slujit făpturi cugetătorii de Dumnezeu, ci numai Făcătorului; 
ci, groaza focului bărbăteşte înfruntând-o, se bucurau cântând: Prea lăudate 
Dumnezeul părinţilor noştri şi Doamne, bine eşti cuvântat! 


Cântarea a 8-a 


Irmos: Mâinile întinzându-şi Daniel, în groapă, gurile leilor cele deschise le-a 
încuiat; iar tinerii cei iubitori de cucernicie, puterea focului au stins, încingându- 
se cu fapta cea bună şi strigând: Binecuvântaţi toate lucrurile Domnului pe 
Domnul. 


Stih: Sfinte apostole Iacob, roagă-te lui Dumnezeu pentru noi. 

Mâinile cele tari întinzându-Ți, Mântuitorule, pe apostolii Tăi i-ai binecuvântat, 
înălţându-Te, Stăpâne, către Părintele Tău cel fără de început şi i-ai grăit să 
cânte cu veselie: Binecuvântaţi toate lucrurile Domnului, pe Domnul! 

Stih: Sfinte apostole Iacob, roagă-te lui Dumnezeu pentru noi. 

Precum Te-ai făgăduit cu adevărat apostolilor Tăi, ai trimis pe Sfântul Duh; şi 
cu Strălucirea acestuia, Sfântul apostol Iacob fiind luminat, Stăpâne, luminează 
lumea, ca să cânte: Binecuvântaţi toate lucrurile Domnului, pe Domnul! 
Binecuvântăm pe Tatăl şi pe Fiul şi pe Sfântul Duh, Domnul. 

Înţelepciunea cea ipostatică, Sfinte Iacob înțelepte, ai avut-o învăţătoare, care 
te-a învăţat pe tine Tainele cele nespuse şi negrăite; şi spre dreapta credinţă pe 
popoare le-ai ridicat a cânta: Binecuvântaţi toate lucrurile Domnului, pe Dom- 
nul! 

Şi acum şi pururea şi în vecii vecilor. Amin (a Născătoarei). 

Munte arătat înţelegător, Fecioară prea curată, te-a văzut proorocul. Că din tine 
s-a tăiat Piatra cea prea scumpă, care a mântuit cu adevărat lumea, ce cânta 
dumnezeieşte: Binecuvântaţi toate lucrările Domnului, pe Domnul! 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 

Pe tinerii cei binecredincioşi, în cuptor, naşterea Născătoarei de Dumnezeu 1-a 
mântuit, atunci fund închipuită, iar acum plinită, pe toată lumea ridică să-Ţi 
cânte ie: pe Domnul, lucrurile, lăudaţi-L şi-L prea înălțaţi întru toți vecii. 


Cântarea a 9-a 


Irmos: Hristos, Piatra cea netăiată de mână, cea din capul unghiului, din tine, 
muntele cel netăiat, S-a tăiat, Fecioară, adunând firile cele osebite. Pentru 
aceasta veselindu-ne, pe tine Născătoare de Dumnezeu te mărim. 


Stih: Sfinte apostole Iacob, roagă-te lui Dumnezeu pentru noi. 


Veniţi, toţi pe cel întâi pe scaun şezător, luminătorul Bisericii, cu sfințite cân- 
tări, să mărim pe Sfântul Iacob ca pe un ierarh şi dumnezeiesc propovăduitor; pe 
cel ce s-a numit drept, cu adevărat. 


Stih: Sfinte apostole Iacob, roagă-te lui Dumnezeu pentru noi. 


Pe tine, ca pe cel ce te-ai arătat părtaş al dumnezeieştii Împărăţii celei fără de 
sfârşit şi frate lui Dumnezeu te-ai chemat şi ai arătat cu numirea viaţă adevărată, 
te mărim, Sfinte apostole Iacob. 


Slavă Tatălui şi Fiului şi Sfântului Duh. 


Inaintea scaunului PreaSfintei Treimi stând, fericite purtător de cunună, roagă 
pe Domnul tău, arhiereule Iacob, a se îndulci de darurile cele nestricăcioase, cei 
ce cinstesc cu credinţă şi cu dragoste sfântă pomenirea ta. 


Şi acum şi pururea şi în vecii vecilor. Amin (a Născătoarei). 


Tu, de Dumnezeu arătătorule, arătat înveţi cu învăţăturile tale cele de Taină, a 
cinsti pe Dumnezeu Cuvântul cel Intrupat din Fecioară. Intru care şi crezând, 
acum după vrednicie Il mărim. 


Catavasie: Tot neamul pământesc să salte cu duhul, fiind luminat; şi să 
prăznuiască firea minților celor fără de trup, cinstind sfânta prăznuire a Maicii 
lui Dumnezeu şi să strige: Bucură-te, prea fericită Născătoare de Dumnezeu, 
curată, pururea Fecioară. 


Sedelna, glasul 1. Mormântul Tău, Mântuitorule, ostaşii străjuindu-l, morţi s-au 
făcut de strălucirea îngerului ce s-a arătat, care a vestit femeilor Învierea. Pe 
Tine Te mărim, Pierzătorul stricăciunii, la Tine cădem, Cel ce ai înviat din 
mormânt la Unul Dumnezeul nostru. 

Apostole al lui Hristos, însuţi văzătorule şi mucenice, Sfinte Iacob înțelepte, 
fratele lui Dumnezeu, fericite, pe cei ce prăznuiesc cu credință cinstită 
pomenirea ta, izbăveşte-i cu rugăciunile tale de greşelile ce-i ţin, cel ce ai moş- 
tenit Cerurile cu Puterea Duhului. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde eu, 
robul tău. 


Rudenie a lui lisus după trup fiind, de la EI har mult ai luat, apostole şi tuturor ai 
dat luminare şi cunoştinţă, Prea înțelepte Iacob şi înşelăciunea cea idolească din 
rădăcină ai smuls-o. Dar mai marii întunericului, înşelători, cu nedreptate te-au 
omorât pe tine, cel ce ai propovăduit pe Mântuitorul. Pentru aceasta grăim către 
tine: roagă pe Hristos Dumnezeu, iertare de greşeli să dăruiască, celor ce prăz- 
nuiesc cu dragoste sfântă pomenirea ta. 


Sedelna Preasfintei Născătoare de Dumnezeu, glasul al 8-lea. Podobie: Pe Înţe- 
lepciunea şi Cuvântul în pântecele tău zămislind fără ardere, Maica lui Dumne- 
zeu, în chip de negrăit ai născut pe Cel ce a făcut toate şi în braţele tale ai avut 
pe Cel ce ţine toate şi la sân ai hrănit pe Cel ce hrăneşte lumea. Pentru aceasta, 
te rog pe tine, Preasfântă Fecioară, să mă izbăveşti de greşeli, când va fi să stau 
înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Ca una care eşti Mireasă cu totul fără de prihană Făcătorului, ca o Maică a 
Mântuitorului, care nu ştii de bărbat; ca una care eşti Locaş al Mângâietorului 
cu totul fără prihană, pe mine cel ce sunt locaş spurcat al fărădelegii şi care m- 
am făcut batjocură demonilor întru cunoştinţă, grăbeşte de mă izbăveşte de 
lucrarea lor cea rea, locaş luminat prin fapta bună făcându-mă, ceea ce eşti 
primitoare de Lumină, prea curată; goneşte-mi negura patimilor şi de 
Împărtăşirea cea de sus învredniceşte-mă şi de Lumina cea neînserată, cu rugă- 
ciunile tale. 

Acatistul Sfântului apostol Iacob, ruda Domnului 


2 (o a 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 


e de de de de de de de de dle dle dle dle ve e de de de e de de de de de de 


XE 0 XE E E 0 XE E E DE XE 0 E E E E E E a 


kkhkkkkhkkhkikhkhkhkhkhhkihkhkhkikihkkhyikyikyk 


XP Xe e XP XP e XP XP e XP XP e Xe Xe e e XP XP e Xe XP e XP XP e E XP e E e e XX 


Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi. 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Ție, ierarhe prea slăvit, apostol al lui Hristos, stâlp neclintit al Bisericii şi mu- 
cenic, Sfinte Iacob, prea înțelepte, cel numit frate al lui Dumnezeu Întrupat, 
laude îți înălțăm ca unui grabnic mijlocitor şi ajutător al nostru; că tu, stând 
înaintea tronului Preasfintei Treimi, nu încetezi să te rogi pentru noi şi, prin 
mijlocirile tale, să ne păzeşti de toate necazurile şi nevoile pe noi, care cu 
credinţă prăznuim pomenirea ta şi strigăm: Bucură-te, Sfinte Iacob, întâiul 
ierarh al Ierusalimului şi Slăvit Sfinţit mucenic! 


Icosul 1 

Făcătorul îngerilor şi a toată făptura, te-a arătat pe tine, Sfinte Iacob, ca pe o 
stea mult strălucitoare pe cerul Bisericii, alungând întunericul necredinţei şi 
luminând lumea cu strălucirea învățăturilor tale. Pentru aceasta noi, alergând la 
acoperământul tău, îţi aducem cu bucurie aceste cântări: 

Bucură-te, cel ales de Domnul să vesteşti Evanghelia mântuirii; 

Bucură-te, rudenie a Domnului după trup, ucenic şi văzător al tainelor Sale nes- 
puse; 

Bucură-te, slava Bisericii a toată lumea; 

Bucură-te, cel ce fără teamă ai grăit cuvintele lui Hristos către iudei; 

Bucură-te, cârmuitor adevărat al credincioşilor din "Țara Sfântă; 

Bucură-te, învăţător înţelepţit de Dumnezeu şi împlinitor al poruncilor Sale; 
Bucură-te, ierarh a lerusalimului celui de jos, care acum te bucuri în Ierusalimul 
cel de sus; 

Bucură-te, cel ce te-ai adus jertfă curată Ziditorului tuturor, pe care L-ai măr- 
turisit înaintea chinuitorilor; 

Bucură-te, Sfinte Iacob, întâiul ierarh al Ierusalimului şi Slăvit Sfinţit mu- 
cenic! 


Condacul 2 

Văzându-ţi de mai înainte vieţuirea ta, părinte Iacob, Hristos iubitorul de 
oameni te-a recunoscut drept frate după lege, că ai fost fiul cel mai în vârstă al 
dreptului Iosif. Din tinereţe te-ai închinat lui Dumnezeu ca nazireu, având o 
viaţă plină de înfrânare. Prin bunătatea obiceiurilor tale şi cu mintea curată te-ai 
arătat a fi ucenic lui Hristos şi te-ai învrednicit să cânţi veşnic lângă tronul Stă- 
pânului: Aliluia! 


Icosul 2 

Când regele Irod căuta pe Pruncul Iisus ca să-l piardă, Îngerul Domnului s-a 
arătat în vis lui losif zicând: Ia Pruncul şi pe Mama Sa şi fugi în Egipt. lar tu, 
Sfinte lacob, ca o rudă după trup al lui lisus, ai mers, împreună cu Iosif şi prea 
curata Fecioară Maria, în Egipt. Deci, ca un prieten apropiat al lui Hristos din 
copilărie, primeşte de la noi aceste sârguincioase cântări de laudă: 

Bucură-te, fiu al unor părinți care mergeau pe calea Domnului; 

Bucură-te, cel ce L-ai văzut pe Dumnezeu Întrupat faţă către faţă; 

Bucură-te, cel ce ai primit har bogat ocrotind pe Pruncul lisus; 

Bucură-te, cel ce ai fost luminat prin revărsarea luminii Lui; 

Bucură-te, cel numit frate al lui Hristos, apostol şi începător al ierarhilor; 
Bucură-te, cel ce te-ai învrednicit de îndoită cinste de la Domnul; 

Bucură-te, cel ce prin Hristos L-ai dobândit pe Tatăl ceresc; 

Bucură-te, cel ce şi acum Îl priveşti pe Iisus Domnul în lumină nespusă; 
Bucură-te, Sfinte Iacob, întâiul ierarh al Ierusalimului şi Slăvit sfinţit mu- 
cenic! 


Condacul 3 

După Învierea Sa, Mântuitorul lisus Hristos ţi s-a arătat în chip deosebit şi te-a 
învăţat multe taine şi te-a rânduit pe tine, lacob cel drept, să lucrezi cele sfinte în 
Sionul cel sfânt. Pentru aceasta şi apostolii te-au cinstit ca pe un stâlp al Bise- 
ricii lerusalimului. lar noi, minunându-ne de bunăvoința lui Dumnezeu pentru 
tine, cântăm Atotţiitorului: Aliluia! 


Icosul 3 

Anevoioasă slujire apostolică ai primit-o în mijlocul celor mai înverşunați 
duşmani ai credinţei creştine. Timp de 30 de ani ai vestit şi ai întărit neobosit 
credința mântuitoare în Sfânta Cetate şi pe pământul Palestinei. De aceea, 
mulţumind Ziditorului şi Mântuitorului nostru, îţi aducem laude ca unui mare 
ales al lui Dumnezeu: 

Bucură-te, cel ce, prin pronia cerească, ai propovăduit cuvântul lui Dumnezeu în 
Ierusalim; 

Bucură-te, cel cel, pentru aceasta, ai primit mare putere de la Cel Preaînalt; 
Bucură-te, binevestitor al Mielului lui Dumnezeu, care ridică păcatele lumii; 
Bucură-te, cel ce pe mulţi iudei i-ai botezat în numele Preasfintei Treimi; 

Bucură-te, păstor bun şi învăţător luminat, prin care Dumnezeu şi-a împodobit 
Biserica; 

Bucură-te, izvor de apă vie pentru cei credincioşi; 

Bucură-te, cel ce ai primit crucea apostoliei şi ai mers neobosit pe urmele 
Mântuitorului lisus; 

Bucură-te, cel ce, luminat de dumnezeiescul Duh, ai alungat întunericul necre- 
dinţei,; 

Bucură-te, Sfinte Iacob, întâiul ierarh al Ierusalimului şi Slăvit Sfinţit mu- 
cenic! 


Condacul 4 

Pe mulţi iudei i-ai adus la Biserica lui Hristos, drepte părinte, prin marea încre- 
dere avută de aceştia în cuvântul tău. Prin dreapta vieţuire ai dobândit dragostea 
şi cinstea iudeilor, chiar şi a celor ce nu credeau în lisus. De aceea, lăudând 
ostenelile tale neîncetate, cântăm cu osârdie lui Dumnezeu: Aliluia! 


Icosul 4 

Neluând în seamă ura sinedriului şi a arhiereilor iudei faţă de creştini, pe care îi 
socoteau ca potrivnici legii lui Moise, tu, părinte Iacob, ai mărturisit cu înţe- 
lepciune că prin credinţă în Hristos nu se face defăimare, ci împlinirea ade- 
văratei credinţe strămoşeşti. Pentru aceasta noi, văzând multele tale virtuţi de 
păstor neobosit al Bisericii, îţi cântăm cu mulţumire: 

Bucură-te, cel ce, prin dreapta ta vieţuire, pe duşmanii bârfitori i-ai îmblânzit şi 
I-al ruşinat; 

Bucură-te, cel ce toate căile vrăjmaşului le-ai nimicit prin creşterea cunoştinţei 
de Dumnezeu; 

Bucură-te, cel ce, prin harul revărsat din gura ta, oile cele cuvântătoare au crezut 
în Treimea cea de o fiinţă; 

Bucură-te, stâlp neclintit al dreptei credinţe şi zid nebiruit al bisericii; 

Bucură-te, cel ce ai luminat pe cei din întunericul necunoştinţei, chemându-i la 
înălțimea evlavici; 

Bucură-te, cel ce, prin propovăduirea înaltei vieţuiri, ai izbăvit turma ta de lupii 
cei cumpliți; 

Bucură-te, cel ce L-ai propovăduit vitejeşte pe pământ pe Fiul lui Dumnezeu 
Celui Preatnalt; 

Bucură-te, cel înconjurat de înţelepciune, luminat de har şi împodobit cu fru- 
museţe paşnică; 

Bucură-te, Sfinte Iacob, întâiul ierarh al Ierusalimului şi Slăvit Sfinţit mu- 
cenic! 


Condacul 5 
Slujirea ta de ierarh al Bisericii Ierusalimului ai săvârşit-o cu mare cucernicie, 
dând cinstea cuvenită şi adevăratei credinţe părintești în lumina lui Hristos. De 

aceea, cei plini de bună râvnă pentru legea Vechiului Testament au văzut în tine, 
părinte Iacob, chipul arhiereului adevărat, iar noi cântăm neîncetat lui Dumne- 
zeu, Celui ce ţi-a dat mare înţelepciune: Aliluia! 


Icosul 5 

Străbătând drumul tău pământesc cu sfinţenie, încă din pântecele mamei tale te- 
al învrednicit să intri în altarul templului din Ierusalim. Aici te-ai rugat cu sâr- 
guinţă pentru iertarea poporului, până ţi s-au slăbit genunchii tăi, părinte Iacob, 
din pricina neîncetatelor metanii la rugăciune. De aceea, noi te lăudăm după 
cuviință, ca pe un rugător al nostru înaintea lui Dumnezeu: 

Bucură-te, cel ce, prin vieţuirea ta virtuoasă, i-ai luminat pe păstoriţii tăi ca un 
soare strălucitor; 

Bucură-te, cel ce ne-ai învăţat să ne îngrijim mai mult de cele veşnice; 
Bucură-te, harnic lucrător în via lui Hristos; 

Bucură-te, cel ce ai primit harul Duhului dumnezeiesc şi ai ars spinii păcatelor; 
Bucură-te, cel ce ai supus trupul cu desăvârşire duhului; 

Bucură-te, rugător neobosit către Dumnezeu; 

Bucură-te, cel ce ai unit credincioşii prin legătura iubirii; 

Bucură-te, cel ce te-ai arătat a fi lumina lumii şi sare pământului; 

Bucură-te, Sfinte Iacob, întâiul ierarh al Ierusalimului şi Slăvit Sfinţit mu- 
cenic! 


Condacul 6 

Luminat ai fost de Duhul Sfânt, părinte Iacob, când ai alcătuit cu înţelepciune 
rânduiala dumnezeieştii Liturghii. Te-ai învrednicit să aduci rod însutit ca un 
semănător al seminţelor celor bune. Şi acum din ceruri priveşti spre noi cu 
milostivire şi ne dai har nouă tuturor din belşug de la Hristos Dumnezeu cel 
Milostiv, căruia Îi cânţi cu Îngerii în ceruri: Aliluia! 


Icosul 6 

Slujirea dumnezeieştii Liturghii ai învăţat-o de la Însuşi Hristos. Legea vieţii 
Bisericii ai aşezat-o, părinte Iacob, vestind prin Duhul cel de viaţă dătător 
negrăitele taine ale lui Dumnezeu. Turma ta ai sfinţit-o cu Tainele bisericeşti şi 
ai învăţat-o să urmeze credinţa cea adevărată. lar noi ca unui credincios slujitor 
al Sfintei Treimi îți cântăm acestea: 

Bucură-te, înfrumuseţător al rânduielii bisericeşti; 

Bucură-te, închinător la Sfântul Mormânt al lui Hristos, izvorul Învierii; 
Bucură-te, cel cel, prin Duhul Sfânt, ai revărsat în lume cunoaşterea lui Dumne- 
zcu; 

Bucură-te, cel ce ai scris nouă tainele mântuirii; 

Bucură-te, cel ce te-ai înălţat cu duhul în vremea rugăciunii de foc; 

Bucură-te, cel ce ai sfințit pe credincioşi prin dumnezeieştile Taine; 

Bucură-te, cel ce, prin mintea curată şi prin sfintele tale buze ai mijlocit mân- 
tuirea credincioşilor; 

Bucură-te, cel pe care Dumnezeu Cuvântul te-a luminat din belşug cu harul Său; 
Bucură-te, Sfinte Iacob, întâiul ierarh al Ierusalimului şi Slăvit sfinţit mu- 
cenic! 


Condacul 7 

Printre cei ce binevesteau cuvântul lui Hristos către păgâni, au fost atunci neîn- 
ţelegeri privitoare la legea lui Moise. Pentru aceasta, s-a adunat Sinodul Apo- 
stolic în cetatea Ierusalimului, cu purtarea ta de grijă, Sfinte Iacob. Cuvântul tău 
cu putere, despre mântuirea sufletelor în Biserica lui Hristos, a cerut să nu se 
păstreze decât ce este folositor din legea lui Moise, iar sinodul a primit într-un 
duh această hotărâre şi prin apostoli a vestit-o Biserici. Iar noi te fericim pe tine 
că ne-ai învăţat să înţelegem cu dreptate învățătura lui Hristos şi să-l cântăm: 
Aliluia! 


Icosul 7 

Ai învăţat cu înţelepciune, părinte lacob, la Sinodul Apostolic, despre înche- 
ierea timpului Vechiului Testament, depsre pronia lui Dumnezeu şi despre mân- 
tuirea celor dintre păgâni. Prin şederea ta în fruntea acestui sinod, ca ierarh al 
Bisericii lerusalimului - Maica Bisericilor - se răstoarnă rătăcirea privind întâie- 
tatea scaunului Romei. Iar noi strigăm ca unui mare între ierarhii Bisericii: 
Bucură-te, tâlcuitor al voi lui Dumnezeu, căruia fără murmur ţi s-a plecat toată 
Biserica; 

Bucură-te, cel ce ai învăţat despre mântuirea, prin harul lui Hristos, nu numai a 
iudeilor, ci şi a păgânilor; 

Bucură-te, cel ce ai mărturisit despre conglăsuirea între cuvintele lui Hristos, 
învăţătura prorocilor şi Tradiția Bisericii; 

Bucură-te, cel ce ai arătat celor care şedeau în întuneric rânduielile spre mân- 
tuire; 

Bucură-te, zare a luminii celei înţelegătoare, luminător al Bisericii şi frumuseţe 
a ierarhilor; 

Bucură-te, izvor adânc al adevăratei vederi de Dumnezeu; 

Bucură-te, cel din a cărui inimă curg râuri de apă vie; 

Bucură-te, potir al înţelepciunii, plin de virtuţi; 

Bucură-te, Sfinte Iacob, întâiul ierarh al Ierusalimului şi Slăvit Sfinţit mu- 
cenic! 


Condacul 8 

Tu, părinte Iacob, te-ai arătat ca un creştin înţelept, făcător de pace şi tâlcuitor al 
legii şi adevărului în cuvânt, în Epistola ta către cele douăsprezece seminţii care 
sunt în împrăştiere, care se aflau într-o mare frământare şi nedumerire privind 
învăţătura lui Hristos. Tu le-ai luminat şi le-ai învăţat că vestirea Evanghliei este 

voia Dumnezeului lui Israel, al Dumnezeului lui Avraam, al lui Isaac şi al lui 
Iacob. De aceea, învaţă-ne şi pe noi să cântăm din toată inima Presfintei Treimi: 
Aliluia! 


Icosul 8 

Predica apostolilor a ajuns şi la neamurile lui Israel care erau departe de Cetatea 
Sfântă. La drepţii iudei era tulburare: arătarea lui Hristos era aşteptarea popo- 
rului lui Dumnezeu sau desfiinţarea legii lui Moise? Într-adevăr, cu multă chib- 
zuinţă dumnezeiască ai cârmuit tu, părinte lacob, Biserica Ierusalimului, întă- 
rind pe cei botezați, cu harul lui Hristos. Tu ai zis apostolului Pavel: Câte mii de 
credincioşi sunt şi toţi sunt râvnitori ai Legii. lar noi te lăudăm pe tine, cel ce ai 
dobândit înţelepciunea de sus: 

Bucură-te, cel ce ai dobândit chibzuinţa dumnezeiască; 

Bucură-te, cel ce, prin ostenelile tale, ai adus la calea mântuirii pe cei cre- 
dincioşi; 

Bucură-te, cel căruia i s-a încredinţat grija păstorească pentru suflete; 

Bucură-te, cel ai ai dorit ca cei păstoriți să aibă inimile pline de iubirea faţă de 
Hristos; 

Bucură-te, cel ce ai luminat lumea, precum soarele, cu învățăturile lui Dumne- 
zeu; 

Bucură-te, iscusit pescar de suflete omeneşti; 

Bucură-te, alungător al viclenelor duhuri; 

Bucură-te, Sfinte Iacob, întâiul ierarh al Ierusalimului şi Slăvit Sfinţit mu- 
cenic! 


Condacul 9 

Oratorii cei mult grăitori nu cutează să vorbească despre înţelepciunea ta, 
părinte lacob. Atunci când a fost murmur la iudeii botezați de curând, privind 
învăţătura lui Hristos, auzind că omul se mântuieşte doar prin credinţă, au pre- 
supus greşit că se desființează toată legea lui Moise. Atunci tu, părinte Iacob, 
prin scrisoarea ta îi povăţuiai că nu doar în învăţătura cărților şi în mărturisirea 
cea din afară se găseşte calea mântuirii, ci şi în credinţa însoțită de fapte în nu- 
mele lui Hristos, căruia Îi cântăm neîncetat: Aliluia! 


Icosul 9 

A1 văzut, Sfinte Iacob, cum au schimbat cârmuitorii iudeilor credinţa cea jert- 
felnică a lui Aavram într-o credinţă făţarnica şi moartă. lar tu i-ai certat pe falşii 
învăţători şi ai îndrumat poporul spre credinţă creştină, răbdătoare în încercări, 
care nădăjduieşte în Dumnezeu şi poartă greutățile întru smerenie, iar noi ca 
unui povăţuitor înţelepţit de Dumnezeu, cu mulţumire îţi cântăm: 

Bucură-te, cel ce ne vesteşti că trupul fără duh este mort, ca şi credinţa fără 
fapte; 

Bucură-te, cel ce ne înveţi: Să aveţi bucurie, când veţi cădea în felurite ispite; 

Bucură-te, cel ce ne-ai arătat că fericit este bărbatul care rabdă ispitele, pentru 
că va primi cununa vieţii; 

Bucură-te, cel ce ne-ai spus: ispitirea credinţei voastre lucrează răbdarea; 
Bucură-te, cel ne înţelepţeşti, zicând: Acela care ştie să facă binele şi îl face nu 
are păcat; 

Bucură-te, cel ce ne povăţuieşti: Rugaţi-vă unul pentru altul, că mult poate 
rugăciunea dreptului în lucrarea ei; 

Bucură-te, zicând nouă: cel care îl întoarce pe un păcătos din calea morţii îi 
mântuieşte sufletul din moarte; 

Bucură-te, Sfinte Iacob, întâiul ierarh al Ierusalimului şi Slăvit Sfinţit mu- 
cenic! 


Condacul 10 

Pe cei întorşi la credinţă i-ai întărit şi i-ai pregătit pentru suferinţele ce le vor sta 
înainte. I-ai chemat la adevărata unire în duh cu prorocii, la răbdare în rugăciune 
şi nădejde în Dumnezeu, Cel ce ţine toate în dreapta Sa. Deci, şi pe noi învred- 
niceşte-ne, cu rugăciunile tale, să cântăm lui Dumnezeu: Aliluia! 


Icosul 10 

Aşa i-ai învăţat pe ucenicii tăi, Sfinte Iacob, despre calea mântuitoare a lui Hri- 
stos: Credinţa cea curată şi neprihănirea înaintea lui Dumnezeu stă în a cerceta 
pe orfani şi pe văduve în necazurile lor şi a te păzi neîntinat de lume că 
milostivirea este viaţa sufletului. lar noi, care ne rugăm pentru înnoirea sufle- 
telor noastre împietrite, îţi cântăm: 

Bucură-te, cel ce ne-ai zis că judecata va fi fără milă pentru cei care n-au avut 
milă; 

Bucură-te, cel ce ne-ai învăţat că mânia omului nu lucrează dreptatea lui 
Dumnezeu; 

Bucură-te, cel cei ai grăit: rodul dreptății se seamănă în lume de cel care 
lucrează pacea; 

Bucură-te, cel ce ne spui: Domnul stă împotriva celor mândri, iar celor smeriți 
le dă har; 

Bucură-te, cel ce ne îndemni: Smeriţi-vă înaintea Domnului şi EL vă va înălța; 
Bucură-te, îndreptător al nostru către ceruri; 

Bucură-te, tâlcuitor drept al cuvintelor lui Dumnezeu; 

Bucură-te, sfătuitor către nevoinţa iubirii lucrătoare; 

Bucură-te, Sfinte Iacob, întâiul ierarh al Ierusalimului şi Slăvit sfinţit mu- 
cenic! 


Condacul 11 

Cârmuitorii iudei, căzuţi din har, au văzut că mulţime multă de bărbaţi şi femei 
s-au adăugat la Biserica lui Hristos pentru tine, apostole. De aceea, falşii învă- 
țători s-au gândit cu răutate să pună capăt lucrării tale duhovniceşti, că nesuferit 

erai pentru sinedriu, ca un drept adevărat, care slujeai Domnului fără de prihană. 
lar pe noi, părinte Iacob, binecuvântează-ne, întăreşte-ne şi ne povăţuieşte să 
creştem în credinţa cea mântuitoare, cântând lui Dumnezeu: Aliluia! 


Icosul 11 

În zilele prăznuirii Paştilor s-au adunat toate seminţiile iudeilor şi mulțime de 
păgâni în cetatea Ierusalimului. lar tu, părinte Iacob, ai propovăduit neîncetat 
cuvintele vieții veşnice. Fiind înştiințaţi de moartea procuratorului Festus, în 
aceste zile, căpeteniile iudeilor au făcut sfat să te ucidă pe tine, păstorul Cetăţii 
Sfinte. lar noi îţi cântăm cu osârdie, ca unui viteaz ostaş al lui Hristos: 
Bucură-te, cel ce pe Hristos L-ai vestit fără teamă înaintea tuturor; 

Bucură-te, luminător al Ortodoxiei; 

Bucură-te, păstor nefăţarnic al dreptarelor bisericeşti; 

Bucură-te, podoabă a Bisercii lui Hristos; 

Bucură-te, cel ce, prin învăţăturile înţelepţite de Dumnezeu, înalți inimile cre- 
dincioşilor spre ceruri; 

Bucură-te, cel ce, prin tăria propovăduirii tale, iarna înşelăciunii ai nimicit-o; 
Bucură-te, atotînţelept pescar, sfânt ierarh şi propovăduitor; 

Bucură-te, cel pe care Hristos, Soarele Dreptăţii, te-a trimis ca pe o rază să lumi- 
nezi tot pământul; 

Bucură-te, Sfinte Iacob, întâiul ierarh al Ierusalimului şi Slăvit Sfinţit mu- 
cenic! 


Condacul 12 

Anania saducheul şi primul între preoţii iudei, a poruncit ca în faţa templului din 
Ierusalim să se facă mare adunare. lar tu, părinte Iacob, ai fost ademenit să te 
urci pe aripa templului sfânt, ca să vorbeşti mulțimii, iar ei ţi-au cerut: Vorbeşte- 
ne despre Cel răstignit! Atunci tu, întărit cu puterea dată ție de sus, L-ai măr- 
turisit pe lisus Mesia, fiind gata să rabzi orice chinuri pentru El. Pentru aceasta, 
noi cântăm cu mare glas lui Dumnezeu, care te-a întărit în nevoinţa muce- 
nicească: Aliluia! 


Icosul 12 

Umplându-te de Duhul Sfânt, tu, părinte purtătorule de Dumnezeu, ai grăit po- 
porului: lisus şade acum în ceruri, de-a dreapta puterii şi va veni iarăşi pe nori 
cerului! Auzind acestea, cei necredincioşi au scrâşnit din dinţi şi într-un cuget s- 
au îndreptat spre tine. Te-au împins Jos de pe aripa templului apoi au aruncat în 
tine cu pietre, apostole sfinte, în vreme ce tu, cu ultimele puteri, stând în ge- 
nunchi te-ai rugat Părintelui ceresc să-i ierte pe care care te ucideau. Cre- 
dincioşii au luat cinstitul tău trup şi l-au înmormântat cu evlavie, iar noi îţi 
cântăm ţie, celui ce stai acum cu sufletul înaintea tronului Presfintei Treimi: 
Bucură-te, cel ce ai fost aruncat de iudei, dar te-ai învrednicit de cămările 
cereşti; 

Bucură-te, cel ce ai fost ucis, ca un următor al Pătimirilor Domnului; 

Bucură-te, locuitor vrednic al lerusalimului de sus; 

Bucură-te, cel ce te-ai adus jertfă curată Împăratului şi Ziditorului a toate; 
Bucură-te, cel ce ai intrat în Biserica cerească împodobit cu sângele muceniciei, 
fericite; 

Bucură-te, tare apărător al nostru înaintea lui Dumnezeu; 

Bucură-te, cel ce stai înaintea Atotţiitorului ca un drept purtător de cunună, bu- 
curându-te de cinste nemuritoate; 

Bucură-te, pătimitor nebiruit, ierarh prea lăudat şi luminător a toată lumea; 
Bucură-te, Sfinte Iacob, întâiul ierarh al Ierusalimului şi Slăvit sfinţit mu- 
cenic! 


Condacul 13 (de 3 ori) 

O, slăvite şi întru tot lăudate apostole Iacob, fratele Domnului, luminător prea 
strălucit al Bisericii lui Hristos, primeşte lauda adusă ţie cu dragoste din inimi 
evlavioase. Cere pentru noi de la Mântuitorul lisus întărire în credinţă, iertarea 
păcatelor şi izbăvire din veşnica osândă, ca să ne învrednicim în Împărăţia 
Cerurilor să cântăm împreună cu tine lui Dumnezeu: Aliluia! 


Apoi se zice iarăşi: 


Icosul 1 

Făcătorul îngerilor şi a toată făptura, te-a arătat pe tine, Sfinte Iacob, ca pe o 
stea mult strălucitoare pe cerul Bisericii, alungând întunericul necredinţei şi 
luminând lumea cu strălucirea învățăturilor tale. Pentru aceasta noi, alergând la 
acoperământul tău, îţi aducem cu bucurie aceste cântări: 

Bucură-te, cel ales de Domnul să vesteşti Evanghelia mântuirii; 

Bucură-te, rudenie a Domnului după trup, ucenic şi văzător al tainelor Sale nes- 
puse; 

Bucură-te, slava Bisericii a toată lumea; 

Bucură-te, cel ce fără teamă ai grăit cuvintele lui Hristos către iudei; 

Bucură-te, cârmuitor adevărat al credincioşilor din "Țara Sfântă; 

Bucură-te, învăţător înţelepţit de Dumnezeu şi împlinitor al poruncilor Sale; 
Bucură-te, ierarh a lerusalimului celui de jos, care acum te bucuri în Ierusalimul 
cel de sus; 

Bucură-te, cel ce te-ai adus jertfă curată Ziditorului tuturor, pe care L-ai măr- 
turisit înaintea chinuitorilor; 

Bucură-te, Sfinte Iacob, întâiul ierarh al Ierusalimului şi Slăvit Sfinţit mu- 
cenic! 


Condacul 1 
Ție, ierarhe prea slăvit, apostol al lui Hristos, stâlp neclintit al Bisericii şi 
mucenic, Sfinte Iacob, prea înțelepte, cel numit frate al lui Dumnezeu Intrupat, 

laude îți înălțăm ca unui grabnic mijlocitor şi ajutător al nostru; că tu, stând 
înaintea tronului Preasfintei Treimi, nu încetezi să te rogi pentru noi şi, prin 
mijlocirile tale, să ne păzeşti de toate necazurile şi nevoile pe noi, care cu 
credinţă prăznuim pomenirea ta şi strigăm: Bucură-te, Sfinte Iacob, întâiul 
ierarh al Ierusalimului şi Slăvit Sfinţit mucenic! 


Rugăciune 


O, Sfinte al lui Dumnezeu, apostol ales şi prea slăvit, drepte Iacob, fratele Dom- 
nului, tu eşti mare arhiereu al Cetăţii Sfinte, caldul nostru mijlocitor şi apărător, 
care stai înaintea tronului Preasfintei Treimi. Nu ne îndepărta pe noi de la apă- 
rarea ta, ci înalță-ne pe noi cei doborâţi de multe păcate. 


Tu, ca un sfânt ierarh, având putere să legi şi să dezlegi, dezleagă-ne şi pe noi de 
legătura răutăţilor noastre şi ne fă părtaşi, fericite, cu rugăciunile tale, de dra- 
gostea lui Dumnezeu şi de Împărăţia Cerurilor. 


Roagă-te lui Hristos Mântuitorul să ne învrednicească pe noi ca fără piedică să 
încheiem călătoria noastră pământească, iar în cer să moştenim viaţa cea veşnică 
şi fericită şi acolo împreună cu tine să lăudăm pe Treimea cea nedespărţită: pe 
Tatăl şi pe Fiul şi pe Sfântul Duh, în veci vecilor. Amin. 


Sursa: 


https://acoperamantulmaiciidomnului.wordpress.com/2018/12/21/acatistul-sfantului- 
apostol-iacob-ruda-domnului-23-octombrie/ 

Paraclisul Sfântului apostol Iacob, ruda Domnului 


[Preotul: face obişnuitul început, zicând: Binecuvântat este Dumnezeul nostru. ] 
Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
Sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 

Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Doamne, miluieşte ! (de 12 ori) 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. (de 3 ori), apoi: 


Troparul Sfântului apostol Iacob: Ca un ucenic al Domnului ai primit Evan- 
ghelia, drepte; ca un mucenic eşti de neînduplecat; îndrăzneală ca un frate al lui 


e de de de de de de de de de dle dle dle ve e de de de de de de de de de de 


XE 0 XE E DE 0 XE E DE XE E 0 E E E E E E a 


kk kk hehkhkhhkhkikhkhbkhhkhkhhkhkhkihkikyk 


Dumnezeu, a te ruga ca un ierarh. Roagă pe Hristos Dumnezeu, să mântuiască 
sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta 
noi, nevrednicii, că de nu ai fi stat tu înainte rugându-te, cine ne-ar fi scăpat pe 
noi de atâtea primejdii, sau cine ne-ar fi păzit pe noi până acum slobozi ? Noi de 
la tine, Stăpână, nu ne vom depărta, că tu mântuieşti pe robii tăi pururea din 
toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 

Canonul Sfântului apostol Iacob 
Cântarea 1 
Irmos: Pe Faraon, cel ce se purta în car, l-a cufundat toiagul lui Moise, cel ce a 
făcut minuni oarecând, în chipul Crucii lovind şi despărțind marea şi pe Israel 
fugăritul şi mergătorul pedestru l-a izbăvit; pe cel ce cântă cântare lui Dumne- 
zeu. 
Stih: Sfinte apostole Iacob, roagă-te lui Dumnezeu pentru noi. 
Cu ce cununi de laude vom împodobi minunata prăznuire a apostolului Domnu- 
lui, a marelui lacob, cel ce cu înțelepciunea sa ca un soare a luminat tot 
pământul şi prin mucenicia sa a pecetluit dragostea către Hristos. 


Stih: Sfinte apostole Iacob, roagă-te lui Dumnezeu pentru noi. 


Cel dintâi episcop al lerusalimului ai fost sfințit de Insuși Cuvântul vieții, pentru 
care şi viaţa ţi-ai pus, ca să moşteneşti pe cea veșnică. 


Slavă Tatălui şi Fiului şi Sfântului Duh. 


Drept te-ai arătat în neamul tău și iubitor de dreptate, iar acum fă-ne nouă 
dreptate cu rugăciunile tale dinspre neputinţele trupului care ne chinuiesc. 


Şi acum şi pururea şi în vecii vecilor. Amin. 


Preacurată, numai tu ai ţinut pe braţele tale pe Împăratul lumii, către care 
pururea mijloceşti pentru tot neamul lui Adam. 


Cântarea a III-a 

Irmos: Tu eşti tăria mea, Doamne, Tu şi puterea mea, Tu, Dumnezeul meu, Tu 
bucuria mea, Cel ce n-ai lăsat sânurile părinteşti şi a noastră sărăcie ai cercetat- 
o. Pentru aceasta, cu profetul Avacum, strig către Tine: Slavă puterii Tale, 
Iubitorule de oameni. 


Stih: Sfinte apostole Iacob, roagă-te lui Dumnezeu pentru noi. 


Cea dintâi Sfântă Liturghie de tine a fost alcătuită, spre bucuria credincioşilor şi 
slava Celui ce S-a jertfit ca un mielușel pentru viaţa lumii. 


Stih: Sfinte apostole Iacob, roagă-te lui Dumnezeu pentru noi. 

Cu ale tale fierbinţi rugăciuni stinge focul patimilor noastre şi către dragostea 
Cuvântului ne îndreptează. 


Slavă Tatălui şi Fiului şi Sfântului Duh. 


Cu ale tale sfinte rugăciuni alungă pe vrăjmaşii care ne necăjesc şi către limanul 
păcii lui Hristos ne călăuzește. 


Și acum şi pururea şi în vecii vecilor. Amin. 


Ca pe un Prunc ai ţinut în braţe pe Fiul Cel mai înainte de veci al Tatălui, căruia 
te şi rogi să ne întoarcă pe noi la nevinovăția pruncilor. 


Apoi aceste stihiri: 


Ca unul ce ai îndrăzneală către Mântuitorul, cere-i la judecată să mă izbăvească 
pe mine de muncile cele veșnice. 


Maica Luminii, ceea ce ai adus în lume pe Viaţa cea fără de sfârșit, roagă-te să 
primim noi darul vieții veşnice întru Împărăţia cea cerească. 


Sedealna: Sub acoperământul arhiereştilor tale rugăciuni ne primeşte, sfinte, ca 
unul ce ai moștenit Impărăţia luminii, fiind acoperit de mâna Domnului. 


Cântarea a IV-a 

Irmos: Nepăzind poruncile Tale Stăpâne, cu mintea mea intrând în patimile 
desfătărilor, am fost golit de har şi pentru răni zac gol; ci mă rog Ție, Mân- 
tuitorule, mântuieşte-mă! 


Stih: Sfinte apostole Iacob, roagă-te lui Dumnezeu pentru noi. 


Cu ale tale rugăciuni scoate-mă pe mine de pe căile pierzării şi mă înfăţişează 
înaintea judecății lui Hristos neosândit. 


Stih: Sfinte apostole Iacob, roagă-te lui Dumnezeu pentru noi. 


Cu curgerile rugăciunii tale potoleşte valurile ispitelor ce mă împresoară şi mă 
aşează sfinte, la limanul nepătimirii. 


Slavă Tatălui şi Fiului şi Sfântului Duh. 

Rudă a Domnului cu vrednicie ai fost şi prin jertfă pentru turma cuvântătoare ai 
închipuit pătimirile Domnului Hristos. 


Şi acum şi pururea şi în vecii vecilor. Amin. 


Veselește-te Preacurată, ceea ce ai născut pe Izvorul vieţii spre mântuirea celor 
însetaţi de dreptate. 


Cântarea a V-a 

Irmos: Căutând cu ochiul Tău cel neadormit, milostiveşte-Te spre mine, cel 
cuprins de dormitarea trândăviei, şi care slujesc somnului desfătărilor în patul 
patimilor; Cel ce ţi-ai plecat capul pe Cruce şi Te-ai trezit de bunăvoie, mic- 
şorând Hristoase, noaptea păcatului, cel ce eşti lumina dreptății. 


Stih: Sfinte apostole Iacob, roagă-te lui Dumnezeu pentru noi. 


Pe Cel fără de patimă ai slujit şi ai luat plata muceniciei, intrând întru bucuria 
Dătătorului de viaţă. 


Stih: Sfinte apostole Iacob, roagă-te lui Dumnezeu pentru noi. 


Nu înceta a ne mijloci nouă iertare păcatelor şi mare milă, ca să nu fim prinşi de 
lupul cel înțelegător şi aruncaţi în prăpastia iadului. 


Slavă Tatălui şi Fiului şi Sfântului Duh. 


Slujbă ai tocmit pentru mângâierea Bisericii, iar acum comoara cuvintelor 
Sfintei Liturghii le păstrăm şi noi ca moştenire în vistieria Bisericii. 


Şi acum şi pururea şi în vecii vecilor. Amin. 


Pe Adam din înşelăciune l-ai izbăvit prin naşterea Ta cea binecuvântată, Stă- 
până a lumii. 

Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile 
mele; că sufletul meu s-a umplut de răutăţi şi viaţa mea s-a apropiat de iad. Dar 


ca lona mă rog: Dumnezeule, din stricăciune scoate-mă. 


Stih: Sfinte apostole Iacob, roagă-te lui Dumnezeu pentru noi. 

Pentru dragostea Mântuitorului Hristos ai lepădat toate cele pământeşti şi te-ai 
suit pe scara darurilor cereşti la înălțimea nepătimirii. 


Stih: Sfinte apostole Iacob, roagă-te lui Dumnezeu pentru noi. 


Moarte mucenicească ai primit prin uneltirea celor fără de lege, dar mare răs- 
plătire ai dobândit de la Impăratul veacurilor. 


Slavă Tatălui şi Fiului şi Sfântului Duh. 


Poarta mântuirii deschide-ne nouă, cel ce cu cheia jertfirii tale ai deschis 
Impărăţia Cerurilor şi ai intrat întru bucuria Stăpânului. 


Şi acum şi pururea şi în vecii vecilor. Amin. 


Maică te-a cunoscut şi încă şi Fecioară, purtând în pântece pe Raza slavei 
Tatălui. 


Apoi aceste stihiri: 
De Insuşi Domnul Hristos ai fost hirotonit, ca să slujești turmei celei cuvân- 
tătoare, iar acum te rogi pentru păstorii noştri, ca să dobândească ei înțelepciune 


şi jertfire de sine. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul, Prochimenul; Evanghelia 
Slavă... glas 2: 


Pentru rugăciunile apostolului Tău, Milostive, curăţeşte mulțimea greşelilor 
noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Stihira Miluieşte-ne, Dumnezeule, după mare mila Ta şi după mulțimea 
îndurărilor Tale curăţeşte fărădelegile noastre. 

Pentru pacea Bisericii te roagă şi pentru împrăștierea eresurilor, care ca niște 
săgeți caută să ne aducă rana tulburării. 


[Preotul: Mântuieşte, Dumnezeule, poporul Tău şi binecuvântează moştenirea 
Ta, cercetează lumea Ta cu milă şi cu îndurări, înalță fruntea creştinilor 
ortodocşi şi trimite peste noi milele Tale cele bogate: pentru rugăciunile prea 
curatei Stăpânei noastre Născătoarei de Dumnezeu şi pururea Fecioarei Maria, 
cu puterea cinstitei şi de viaţă făcătoarei Cruci; cu ocrotirile cinstitelor, 
cereştilor netrupeşti Puteri, pentru rugăciunile cinstitului, măritului prooroc, 
Înaintemergătorului şi Botezătorului loan; ale Sfinţilor, măriţilor şi întru tot 
lăudaţilor apostoli; ale tuturor sfinţilor sfințiților ierarhi; ale sfinţilor, măriţilor 
şi bunilor biruitori mucenici; ale prea cuvioşilor şi de Dumnezeu purtătorilor 
Părinților noştri, ale Sfinţilor (N), a căror pomenire o săvârşim, ale Sfântului 
apostol Iacob, ruda Domnului, ale sfinţilor şi drepţilor dumnezeieşti Părinţi 
Ioachim şi Ana şi pentru ale tuturor sfinţilor; rugămu-ne, Mult-milostive 
Doamne, auzi-ne pe noi păcătoşii, care ne rugăm ie, şi ne miluieşte pe noi. 


Doamne, miluieşte (de 12 ori).] 

Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că, în cuptorul cel de foc, ca într-o cămară luminată, dănțuiau, 
cântând: Binecuvântat eşti, Dumnezeul părinților noştri! 

Stih: Sfinte apostole Iacob, roagă-te lui Dumnezeu pentru noi. 

De pe aripa templului ai fost aruncat, dar prin coborârea ta ai închipuit cobo- 
rârea lui Hristos la iad, iar prin omorârea cu lemnul patima cea pe lemn a Celui 
fără de patimă. 


Stih: Sfinte apostole Iacob, roagă-te lui Dumnezeu pentru noi. 


De pe aripa templului fiind aruncat, cugetai la darul muceniciei, iar acum din 
căderea cea cumplită în păcat slobozeşte-ne pe noi, sfinte. 


Slavă Tatălui şi Fiului şi Sfântului Duh. 


Cu adevărat ne purtăm cu nevrednicie, nefiind vrednici de mila Domnului, dar 
rugăciunea ta să se facă nouă scară către Cel Dorit. 


Şi acum şi pururea şi în vecii vecilor. Amin. 

Stinge năvala eresurilor celor stricătoare de suflete şi păzeşte pe robu Tăi ne- 
bântuiţi de orice întristare. 


Cântarea a VIII-a 

Irmos: Văzându-Te soarele întins pe Cruce, şi-a strâns razele şi tot pământul s-a 
clătinat cu cutremur, Impărate al tuturor, văzându-Te de voie pătimind, Cel ce 
eşti din fire nepătimitor. Pentru aceasta, Te rog Hristoase: Tămăduieşte ca un 
doctor patimile sufletului meu. 


Stih: Sfinte apostole Iacob, roagă-te lui Dumnezeu pentru noi. 


Cu lemn ai fost omorât, închipuind moartea pe lemn a Mânuitorului, care 
împreună cu EI şi cu tâlharul cel mulțumitor te-a primit în Raiul desfătăru. 


Stih: Sfinte apostole Iacob, roagă-te lui Dumnezeu pentru noi. 


De pe căile pierzării întoarce-ne pe noi Sfinte, cu fluierul rugăciuni tale, ca să 
nu fim noi cu totul înghițiți de lupul cel înţelegător. 


Slavă Tatălui şi Fiului şi Sfântului Duh. 


Parte din moştenirea ta o ai dat Domnului, măcar că El era Adâncul bogăției și 
al îndurărilor. 


Şi acum şi pururea şi în vecii vecilor. Amin. 


Grădină de Dumnezeu sfințită pe tine te cunoaștem, Ceea ce ai odrăslit Floarea 
vieţii celei veşnice. 


Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu 
Fecioară de Dumnezeu Născătoare, prin odrasla purtării în pântece, lumii bine- 
cuvântare ai înflorit; pentru aceasta toți Te slăvim. 

Stih: Sfinte apostole Iacob, roagă-te lui Dumnezeu pentru noi. 

Drept ai slujit înaintea oamenilor şi pe mulţi păgâni ai adus la Hristos; şi pe noi, 
cei mai răi decât păgânii, ne învredniceşte de iertarea dumnezeiască prin ale tale 


sfinte rugăciuni. 


Stih: Sfinte apostole Iacob, roagă-te lui Dumnezeu pentru noi. 

Când ai fost omorât cu lemnul, a crăpat cel omorât prin lemnul Crucii şi îngerii 
s-au veselit, ducându-te în cămările Impărăţiei cereşti. 


Slavă Tatălui şi Fiului şi Sfântului Duh. 


Roagă-te pentru pacea Bisericii și pentru izbăvirea din nevoi a celor ce aleargă 
cu credință la acoperământul rugăciunii tale. 


Şi acum şi pururea şi în vecii vecilor. Amin. 


Mângâiere dăruieşte sufletelor noastre, curată, Ceea ce ai născut pe Izbăvirea lui 
Adam din întristare. 


Apoi: Cuvine-se cu adevărat să te fericim, Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce ești 
mai cinstită decât heruvimii şi mai mărită fără de asemănare decât serafimii, 
care fără stricăciune pe Dumnezeu Cuvântul ai născut, pe tine, cea cu ade- 
vărat Născătoare de Dumnezeu, te mărim. 


Bucură-te, luceafărul Bisericii, rudă prea iubită a Domnului, lauda drepţilor, 
comoara Bisericii, nu înceta a te ruga să se izbăvească robii lui Hristos din 
tulburarea acestei lumi. 


Biserica s-a înfrumusețat ca şi cu o haină prea luminoasă cu veşmântul mu- 
ceniciei tale şi se veseleşte de comoara rugăciunilor tale. 


Multe suflete ai întors de pe căile rătăcirii, deci, fă milă şi cu mine, şi nu mă lăsa 
până în sfârşit batjocură celui viclean. 


Pentru noi, cei ce cu nevrednicie stăm în casa Domnului, roagă-te să fim 
povăţuiţi la limanul adevărului Evangheliei lui Hristos. 


Deschide-mi mie poarta iertării dumnezeiești cu cheia rugăciunii tale sfinte, căci 
decât toţi oamenii am greşit mai mult şi nu aflu întru mine ridicare din robia 
păcatului. 


Lăuda apostolilor, Sfinte Iacob, cu ale tale rugăciuni pe toți ne povăţuieşte la 
limanul Vieţii şi din moartea sufletească du-ne către lumina Invierii lui Hristos. 


Cetele puterilor netrupeşti, cu Botezătorul, cu apostolii lui Hristos, cu Sfântul 
apostol Iacob, ruda Domnului şi cu Născătoarea de Dumnezeu Maria, faceţi 
rugăciune ca să ne mântuim. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiților noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Când vom sta noi la judecata lui Hristos, adu-ţi aminte de noi şi ne scoate din 
prăpastia pierzării veșnice, apostole prea iubite. 


Cu curgerile rugăciunilor tale înmoaie pământul cel împietrit al inimii mele, ca 
să răsară florile pocăinţei şi ale gândurilor celor smerite. 


Stăpână, primeşte rugăciunile robilor Tăi şi ne izbăveşte pe noi de toată nevoia 
şi necazul. 


Toată nădejdea mea spre Tine o pun, Maica lui Dumnezeu, păzeşte-mă sub sfânt 
acoperământul Tău. 


Sursa: http://poeziicrestin-ortodoxe.blogspot.com 

Imnografie 


23 Octombrie 


| Stanțul Mucen 
ru 


3 Domnului. primul 
episcop al Ierusalimului 


Troparul Sfântului apostol Iacob, ruda Domnului: Ca un ucenic al Domnului ai 
primit Evanghelia, drepte; ca un mucenic eşti de neînduplecat; îndrăzneală ca un 
frate al lui Dumnezeu, a te ruga ca un ierarh. Roagă pe Hristos Dumnezeu, să 
mântuiască sufletele noastre. 


Condacul Sfântului apostol Iacob, ruda Domnului: Dumnezeu Cuvântul Tatălui 
Unul-Născut, cel ce a venit la noi în zilele cele de apoi, Sfinte apostole Iacob, 
dumnezeiescule, pe tine întâi te-a arătat păstor şi învăţător ierusalimitenilor şi 
ispravnic credincios Tainelor celor duhovniceşti. Pentru aceasta, toţi pe tine te 
cinstim, apostole. 

Troparul 

Sihăstria Putnei 

Epistola sobornicească a Sfântului apostol Iacov 


Capitolul 1 - Salutare. Credinţă şi înţelepciune. Sărăcie şi bogăţie. 
Incercare şi ispită. A asculta cuvântul şi a-l îndeplini 


1. Iacov, robul lui Dumnezeu şi al Domnului lisus Hristos, celor douăsprezece 
seminţii, care sunt în împrăştiere, salutare. 

2. Mare bucurie să socotiți, fraţii mei, când cădeţi în felurite ispite, 

3. Știind că încercarea credinţei voastre lucrează răbdarea; 

4. lar răbdarea să-şi aibă lucrul ei desăvârşit, ca să fiți desăvârşiţi şi întregi, 
nelipsiţi fiind de nimic. 

5. Şi de este cineva din voi lipsit de înţelepciune, să o ceară de la Dumnezeu, 
Cel ce dă tuturor fără deosebire şi fără înfruntare; şi i se va da. 

6. Să ceară însă cu credinţă, fără să aibă nici o îndoială, pentru că cine se 
îndoieşte este asemenea valului mării, mişcat de vânt şi aruncat încoace şi 
încolo. 

7. Să nu gândească omul acela că va lua ceva de la Dumnezeu. 

8. Bărbatul îndoielnic este nestatornic în toate căile sale. 

9. lar fratele cel smerit să se laude întru înălțimea sa, 

10. Şi cel bogat întru smerenia sa, pentru că va trece ca floarea ierbii. 

11.Căci a răsărit soarele arzător şi a uscat iarba şi floarea ei a căzut şi fru- 
museţea feţei ei a pierit; tot aşa se va veşteji şi bogatul în alergăturile sale. 

12. Fericit este bărbatul care rabdă ispita, căci lămurit făcându-se va lua cununa 
vieţii, pe care a făgăduit-o Dumnezeu celor ce ÎL iubesc pe El. 

13. Nimeni să nu zică, atunci când este ispitit: De la Dumnezeu sunt ispitit, 
pentru că Dumnezeu nu este ispitit de rele şi EI însuşi nu ispiteşte pe nimeni. 

14. Ci fiecare este ispitit când este tras şi momit de însăşi pofta sa. 

15. Apoi pofta, zămislind, naşte păcat, iar păcatul, odată săvârşit, aduce moarte. 
16. Nu vă înşelaţi, fraţii mei prea iubiţi: 

17. Toată darea cea bună şi tot darul desăvârşit de sus este, pogorându-se de la 
Părintele luminilor, la Care nu este schimbare sau umbră de mutare. 

18. După voia Sa ne-a născut prin cuvântul adevărului, ca să fim începătură 
făpturilor Lui. 

19. Să ştiţi, iubiții mei fraţi: orice om să fie grabnic la ascultare, zăbavnic la 
vorbire, zăbavnic la mânie. 

20. Căci mânia omului nu lucrează dreptatea lui Dumnezeu. 

21. Pentru aceea, lepădând toată spurcăciunea şi prisosința răutăţii, primiţi cu 
blândeţe cuvântul sădit în voi, care poate să mântuiască sufletele voastre. 

22. Dar faceţi-vă împlinitori ai cuvântului, nu numai ascultători ai lui, amă- 
gindu-vă pe voi înşivă. 

23. Căci dacă cineva este ascultător al cuvântului, iar nu şi împlinitor, el 
seamănă cu omul care priveşte în oglindă faţa firii sale; 

24. S-a privit pe sine şi s-a dus şi îndată a uitat ce fel era. 

25. Cine s-a uitat, însă, de aproape în legea cea desăvârşită a libertăţii şi a stăruit 
în ea, făcându-se nu ascultător care uită, ci împlinitor al lucrului, acela fericit va 
fi în lucrarea sa. 

26. Dacă cineva socoteşte că e cucernic, dar nu îşi ţine limba în frâu, ci îşi 
amăgeşte inima, cucernicia acestuia este zadarnică. 

27. Cucernicia curată şi neîntinată înaintea lui Dumnezeu şi Tatăl, aceasta este: 
să cercetăm pe orfani şi pe văduve în necazurile lor, şi să ne păzim pe noi fără 
de pată din partea lumii. 


Capitolul 2 - Împotriva părtinirii. Credinţa fără fapte este moartă 


1. Fraţii mei, nu căutând la faţa omului să aveţi credinţa în Domnul nostru Iisus 
Hristos, Domnul slavei. 

2. Căci, dacă va intra în adunarea voastră un om cu inele de aur în degete, în 
haină strălucită, şi va intra şi un sărac, în haină murdară, 

3. Iar voi puneţi ochii pe cel care poartă haină strălucită şi-i ziceţi: Tu şezi bine 
aici, pe când săracului îi ziceţi: Tu stai acolo, în picioare, sau: Şezi Jos, la 
picioarele mele, 

4. N-aţi făcut voi, oare, în gândul vostru, deosebire între unul şi altul şi nu v-aţi 
făcut judecători cu socoteli viclene? 

5. Ascultaţi, iubiții mei fraţi: Au nu Dumnezeu 1-a ales pe cei ce sunt săraci în 
ochii lumii, dar bogaţi în credinţă şi moştenitori ai Împărăției pe care a făgăduit- 
o EI celor ce ÎL iubesc? 

6. ar voi aţi necinstit pe cel sărac! Oare nu bogaţii vă asupresc pe voi şi nu ei vă 
târăsc la judecăţi? 

7. Nu sunt ei cei ce hulesc numele cel bun întru care aţi fost chemaţi? 

8. Dacă, într-adevăr, împliniţi legea împărătească, potrivit Scripturii: "Să iubeşti 
pe aproapele tău ca pe tine însuţi", bine faceți; 

9. Iar de căutaţi la faţa omului, faceţi păcat şi legea vă osândeşte ca pe nişte 
călcători de lege. 

10. Pentru că cine va păzi toată legea, dar va greşi într-o singură poruncă, s-a 
făcut vinovat faţă de toate poruncile. 

11. Căci Cel ce a zis: "Să nu săvârşeşti adulter”, a zis şi: "Să nu ucizi”. Şi dacă 
nu săvârşeşti adulter, dar ucizi, te-ai făcut călcător de lege. 

12. Aşa să grăiţi şi aşa să lucraţi, ca unii care veţi fi judecaţi prin legea libertăţii. 
13. Căci judecata este fără milă pentru cel care n-a făcut milă. Şi mila biruieşte 
în faţa judecății. 

14. Ce folos, fraţii mei, dacă zice cineva că are credinţă, iar fapte nu are? Oare 
credinţa poate să-l mântuiască? 

15. Dacă un frate sau o soră sunt goi şi lipsiţi de hrana cea de toate zilele, 

16. Şi cineva dintre voi le-ar zice: Mergeţi în pace! Încălziţi-vă şi vă săturaţi, 
dar nu le daţi cele trebuincioase trupului, care ar fi folosul? 

17. Aşa şi cu credinţa: dacă nu are fapte, e moartă în ea însăşi. 

18. Dar va zice cineva: Tu ai credinţă, iar eu am fapte; arată-mi credinţa ta fără 
fapte şi eu îți voi arăta, din faptele mele, credința mea. 

19. Tu crezi că unul este Dumnezeu? Bine faci; dar şi demonii cred şi se 
cutremură. 

20. Vrei însă să înţelegi, omule nesocotit, că credinţa fără de fapte moartă este? 
21. Avraam, părintele nostru, au nu din fapte s-a îndreptat, când a pus pe Isaac, 
fiul său, pe Jertfelnic? 

22. Vezi că, credinţa lucra împreună cu faptele lui şi din fapte credinţa s-a 
desăvârşit? 

23. Şi s-a împlinit Scriptura care zice: "ŞI a crezut Avraam lui Dumnezeu şi i s-a 
socotit lui ca dreptate" şi "a fost numit prieten al lui Dumnezeu". 

24. Vedeţi dar că din fapte este îndreptat omul, iar nu numai din credinţă. 

25. La fel şi Rahav, desfrânata, au nu din fapte s-a îndreptat când a primit pe cei 
trimişi şi 1-a scos afară, pe altă cale? 

26. Căci precum trupul fără suflet mort este, astfel şi credinţa fără de fapte, 
moartă este. 


Capitolul 3 - Limba. Înţelepciunea cea de sus 

1. Nu vă faceţi voi mulţi învăţători, fraţii mei, ştiind că (noi, învățătorii) mai 
mare osândă vom lua. 

2. Pentru că toţi greşim în multe chipuri; dacă nu greşeşte cineva în cuvânt, 
acela este bărbat desăvârşit, în stare să înfrâneze şi tot trupul. 

3. Dar, dacă noi punem în gura cailor frâul, ca să ni-i supunem, ducem după noi 
şi trupul lor întreg. 

4. lată şi corăbiile, deşi sunt atât de mari şi împinse de vânturi aprige, sunt totuşi 
purtate de o cârmă foarte mică încotro hotărăşte vrerea cârmaciului. 

5. Aşa şi limba: mic mădular este, dar cu mari lucruri se făleşte! Iată puţin foc şi 
cât codru aprinde! 

6. Foc este şi limba, lume a fărădelegii! Limba îşi are locul ei între mădularele 
noastre, dar spurcă tot trupul şi aruncă în foc drumul vieţii, după ce aprinsă a 
fost ea de flăcările gheenei. 

7. Pentru că orice fel de fiare şi de păsări, de târâtoare şi de vietăţi din mare se 
domoleşte şi s-a domolit de firea omenească, 

8. Dar limba, nimeni dintre oameni nu poate s-o domolească! Ea este un rău fără 
astâmpăr; ea este plină de venin aducător de moarte. 

9. Cu ea binecuvântăm pe Dumnezeu şi Tatăl, şi cu ea blestemăm pe oameni, 
care sunt făcuţi după asemănarea lui Dumnezeu. 

10. Din aceeaşi gură ies binecuvântarea şi blestemul. Nu trebuie, frații mei, să 
fie acestea aşa. 

11. Oare izvorul aruncă din aceeaşi vână, şi apa dulce şi pe cea amară? 

12. Nu cumva poate smochinul, fraților, să facă măsline, sau viţa de vie să facă 
smochine? Tot aşa, izvorul sărat nu poate să dea apă dulce. 

13. Cine este, între voi, înţelept şi priceput? Să arate, din buna-i purtare, faptele 
lui, în blândeţea înţelepciunii. 

14. lar dacă aveţi râvnire amară şi zavistie, în inimile voastre, nu vă lăudaţi, nici 
nu minţiţi împotriva adevărului. 

15. Înţelepciunea aceasta nu vine de sus, ci este pământească, trupească, demo- 
Nică. 

16. Deci, unde este pizmă şi zavistie, acolo este neorânduială şi orice lucru rău. 
17. lar înţelepciunea cea de sus întâi este curată, apoi paşnică, îngăduitoare, 
ascultătoare, plină de milă şi de roade bune, neîndoielnică şi nefăţarnică. 

18. Şi roada dreptăţii se seamănă întru pace de cei ce lucrează pacea. 


Capitolul 4 - Prietenia cu lumea. A-l judeca pe fratele tău. Mustrări 
împotriva trufiei 


1. De unde vin războaiele şi de unde certurile dintre voi? Oare, nu de aici: din 
poftele voastre care se luptă în mădularele voastre? 

2. Poftiți şi nu aveţi; ucideţi şi pizmuiţi şi nu puteţi dobândi ce doriți; vă sfătuiți 
şi vă războiţi, şi nu aveţi, pentru că nu cereți. 

3. Cereţi şi nu primiţi, pentru că cereţi rău, ca voi să risipiţi în plăceri. 

4. Prea desfrânaţilor! Nu ştiţi, oare, că prietenia lumii este duşmănie față de 
Dumnezeu? Cine deci va voi să fie prieten cu lumea se face vrăjmaş lui Dumne- 
zeu. 

5. Sau vi se pare că Scriptura grăieşte în deşert? Duhul, care sălăşluieşte în noi, 
ne pofteşte spre zavistie? 

6. Nu, ci dă mai mare har. Pentru aceea, zice: "Dumnezeu celor mândri le stă 
împotrivă, iar celor smeriţi le dă har”. 

7. Supuneţi-vă deci lui Dumnezeu. Staţi împotriva diavolului şi el va fugi de la 
Voi. 

8. Apropiaţi-vă de Dumnezeu şi Se va apropia şi El de voi. Curăţiţi-vă mâinile, 
păcătoşilor, şi sfințiţi-vă inimile, voi cei îndoielnici. 

9. Pătrundeţi-vă de durere. Întristaţi-vă şi vă Jeliţi. Râsul întoarcă-se în plâns şi 
bucuria voastră în întristare. 

10. Smeriţi-vă înaintea Domnului şi El vă va înălța. 

11. Nu vă grăiţi de rău unul pe altul, fraților. Cel ce grăieşte de rău pe frate, ori 
judecă pe fratele său, grăieşte de rău legea şi judecă legea; iar dacă judeci legea 
nu eşti împlinitor al legii, ci judecător. 

12. Unul este Dătătorul legii şi Judecătorul: Cel ce poate să mântuiască şi să 
piardă. Iar tu cine eşti, care judeci pe aproapele? 

13. Veniţi acum cei care ziceți: Astăzi sau mâine vom merge în cutare cetate, 
vom sta acolo un an şi vom face negoţ şi vom câştiga, 

14. Voi, care nu ştiţi ce se va întâmpla mâine, că ce este viaţa voastră? Abur 
sunteți, care se arată o clipă, apoi piere. 

15. În loc ca voi să ziceţi: Dacă Domnul voieşte, vom trăi şi vom face aceasta 
sau aceea. 

16. Şi acum vă lăudaţi în trufia voastră. Orice laudă de acest fel este rea. 

17. Drept aceea, cine ştie să facă ce e bine şi nu face păcat are. 


Capitolul 5 - Mustrări împotriva celor bogaţi. Răbdare şi rugăciune 


1. Veniţi acum, voi bogaţilor, plângeţi şi vă tânguiți de necazurile care vor să 
vină asupra voastră. 

2. Bogăția voastră a putrezit şi hainele voastre le-au mâncat moliile. 

3. Aurul vostru şi argintul au ruginit şi rugina lor va fi mărturie asupra voastră şi 
ca focul va mistui trupurile voastre; aţi strâns comori în vremea din urmă. 

4. Dar, iată, plata lucrătorilor care au secerat ţarinile voastre, pe care voi aţi 
oprit-o, strigă; şi strigătele secerătorilor au intrat în urechile Domnului Sabaot. 
5. V-aţi desfătat pe pământ şi v-aţi dezmierdat; hrănit-aţi inimile voastre în ziua 
înjunghierii. 

6. Osândit-aţi, omorât-aţi pe cel drept; el nu vi se împotriveşte. 

7. Drept aceea, fiți îndelung-răbdători, fraților, până la venirea Domnului. lată, 
plugarul aşteaptă roada cea scumpă a pământului, îndelung răbdând, până ce 
primeşte ploaia timpurie şi târzie. 

8. Fiţi, dar, şi voi îndelung-răbdători, întăriți inimile voastre, căci venirea 
Domnului s-a apropiat. 

9. Nu vă plângceţi, fraţilor, unul împotriva celuilalt, ca să nu fiţi judecaţi; iată 
judecătorul stă înaintea uşilor. 

10. Luaţi, fraţilor, pildă de suferinţă şi de îndelungă răbdare pe proorocii care au 
grăit în numele Domnului. 

11. lată, noi fericim pe cei ce au răbdat: aţi auzit de răbdarea lui lov şi aţi văzut 
sfârşitul hărăzit lui de Domnul; că mult-milostiv este Domnul şi îndurător. 

12. lar înainte de toate, fraţii mei, să nu vă juraţi nici pe cer, nici pe pământ, nici 
cu orice alt jurământ, ci să vă fie vouă ce este da, da, şi ce este nu, nu, ca să nu 
cădeţi sub judecată. 

13. Este vreunul dintre voi în suferință? Să se roage. Este cineva cu inimă bună? 
Să cânte psalmi. 

14. Este cineva bolnav între voi? Să cheme preoţii Bisericii şi să se roage pentru 
el, ungându-l cu untdelemn, în numele Domnului. 

15. Şi rugăciunea credinţei va mântui pe cel bolnav şi Domnul îl va ridica, şi de 
va fi făcut păcate se vor ierta lui. 

16. Mărturisiţi-vă deci unul altuia păcatele şi vă rugaţi unul pentru altul, ca să vă 
vindecaţi, că mult poate rugăciunea stăruitoare a dreptului. 

17. Ilie era om, cu slăbiciuni asemenea nouă, dar cu rugăciune s-a rugat ca să nu 
plouă şi nu a plouat trei ani şi şase luni. 

18. Şi iarăşi s-a rugat şi cerul a dat ploaie şi pământul a odrăslit roada sa. 

19. Fraţii mei, dacă vreunul va rătăci de la adevăr şi-l va întoarce cineva, 

20. Să ştie că cel ce a întors pe păcătos de la rătăcirea căii lui îşi va mântui 
sufletul din moarte şi va acoperi mulţime de păcate. 

Vieţile Sfinţilor - Viaţa şi pătimirea Sfântului apostol Iacob, fratele 
Domnului după trup 


Sfântul Iacov a fost fiul Sfântului Iosif, logodnicul Preacuratei Fecioare. Din 
tinereţele sale, iubind viaţa aspră, niciodată n-a mâncat bucate sau untdelemn, ci 
numai pâine. De asemenea, nici vin sau vreo altă băutură alcoolică n-a gustat, 
decât numai apă. În baie n-a intrat şi toată odihna trupească a lepădat-o, apoi pe 
trup avea întotdeauna o haină aspră de păr şi toate nopţile le petrecea în 
rugăciuni, dormind foarte puţin iar din pricina deselor plecări de genunchi se 
asprise pielea ca a cămilelor. Apoi a păzit curăția fecioriei sale fără de prihană, 
până la sfârşit. 


Pentru că el se numea fratele Domnului, iată ce se scrie: "Că Iosif, logodnicul 
fecioarei Maria, Născătoarea de Dumnezeu, avea patru feciori cu femeia lui cea 
dintâi pe care o chema Salomeea, fiica lui Agheu, fratele lui Zaharia preotul, 
tatăl lui loan Botezătorul. Aceşti feciori erau: lacov, Simion, luda şi losi. Mai 
avea şi trei fiice: Estir, Maria şi Solomeea, care era femeia lui Zevedeu şi mama 
apostolului loan Cuvântătorul de Dumnezeu. Murind Salomeea, femeia lui cea 
dintâi, losif trăia cu multă înţelepciune, crescându-şi copiii săi în frica 
Domnului şi întru învăţătura poruncilor Legii. Şi lui Iosif, ca unui bătrân 
înțelept, preoţii i-au logodit pe Fecioara Maria, din care S-a născut Fiul şi 
Cuvântul lui Dumnezeu-Tatăl, mai presus de fire. 


Iosif ţinea loc de tată Domnului nostru lisus Hristos, cum era numit de mulţi 
care nu ştiau taina întrupării Fiului lui Dumnezeu şi care era socotit ca bărbat al 

pururea Fecioarei Maria, Născătoarea de Dumnezeu. Pentru aceasta iudeii, 
mirându-se, ziceau: "Nu este Acesta feciorul lui Iosif, teslarul? Oare nu se 
numeşte mama Lui Maria şi fraţii Lui lacob, Simon, luda şi losi? Şi surorile lui 
nu sunt toate trei la noi?”. 


Deci, Mântuitorul nostru este socotit ca unchi al apostolului loan, cuvântătorul 
de Dumnezeu, care era fiu al Salomeei, fiica lui Iosif, logodnicul. De aceea se 
numea Domnul fiul lui Iosif şi frate după trup al fiilor acestuia, pentru că 
împreună cu ei a vieţuit. Pentru aceea şi lacov s-a numit fratele Domnului după 
trup. 


lar când s-a întrupat Hristos Domnul şi Preacurata Fecioară, Născătoarea de 
Dumnezeu, a fugit cu dânsul în Egipt, atunci şi lacob a fugit cu dânşii, călă- 
torind împreună cu Maica Domnului şi cu Sfântul Iosif, tatăl lui. 


Ajungând dumnezeiescul prunc lisus Hristos la vârsta desăvârşită şi învățând 
pe popoare Împărăţia lui Dumnezeu, dovedind că EI este adevăratul Mesia, 
Sfântul Iacov a crezut în EI şi, ascultând dumnezeieştile Lui cuvinte, mai mult 
S-a aprins cu inima spre dragostea lui Dumnezeu, începând a duce o viaţă 
mai aspră. 


Acum avea şi dânsul de la Domnul său împrumutul dragostei, care a fost 
dovedită prin faptul că după patima cea de bunăvoie şi învierea Domnului, S- 
a arătat întâi lui Iacov, iubitul Său frate, apoi celorlalți apostoli. De acest 
lucru pomeneşte Pavel, zicând: "Iar după aceea s-a arătat lui Iacob, apoi tuturor 
apostolilor”. 


De toţi a fost numit Sfântul Iacov drept, căci toți vedeau viaţa lui cea bună şi 
plăcută lui Dumnezeu, fiind numărat în ceata celor şaptezeci de apostoli. Apoi 
însuşi Domnul nostru lisus Hristos, aşezându-l episcop, l-a învăţat sfințita 
lucrare. 


Acestui întâi arhiereu şi păstor i s-a încredinţat biserica Ierusalimului cea din 
nou luminată. Acesta a alcătuit mai întâi şi a scris Liturghia, fiind povăţuit de 
Sfântul Duh, Liturghie pe care, mai târziu Sfântul Vasile cel mare, apoi 
Sfântul loan Gură de Aur, pentru neputinţa omenească au Scurtat-o. 


Sfântul Iacob, păscând turma lui Hristos în Ierusalim, pe mulți evrei şi elini i-a 
întors la Domnul prin învăţătura sa şi i-a povăţuit la calea cea dreaptă. 


Apoi a scris soborniceasca epistolă către cele douăsprezece seminţii ale lui 
Israel, pline de învăţătura însuflată de Dumnezeu şi foarte folositoare, cu care se 
lăuda toată Biserica lui Hristos, îndemnându-se la credinţă şi la fapte. 

Iar pentru viaţa sa cea îmbunătățită, Sfântul lacob avea mare cinste de la toți, nu 
numai de la credincioşi, ci şi de la necredincioşi, pentru că arhiereii evrei, cei ce 
intrau în Sfânta Sfintelor numai o dată într-un an când săvârşeau slujbe, pe 
Sfântul Iacov adeseori nu-l opreau să intre acolo şi să se roage. Pentru că vedeau 
viaţa lui cea curată şi neprihănită, de aceea i-au mai dat un nume nou Obli sau 
Ofli, adică îngrădire sau întărire oamenilor, sau decât toți mai drept îl numeau 
pe el. Drept aceea, sfântul intra în Sfânta Sfintelor nu numai ziua, ci şi noaptea 
şi, căzând cu faţa la pământ, aducea rugăciuni cu plângere lui Dumnezeu, pentru 
toată lumea. 


EI era iubit de tot poporul pentru sfinţenia sa, încât mulți iudei dintre cei mai 
bătrâni au crezut învățătura lui şi toți cu plăcere îl ascultau şi se adunau la 
dânsul, unii ca să asculte cuvintele lui, iar alții dorind să se atingă de marginea 
hainelor lui. 


În acea vreme era arhiereu Anan. Văzând fariseii şi cărturarii că tot poporul 
asculta învăţătura lui Iacov şi că mulți se întorc la Hristos, au început din invidie 
a se înfuria împotriva sfântului şi gândeau rău despre dânsul, vrând ca să-l 
ucidă. Deci, s-au sfătuit să-l roage ca să întoarcă poporul de la Hristos şi dacă n- 
ar vrea să facă aceasta, atunci să-l ucidă. 


Sosind praznicul Paştelui, când poporul din toate cetățile şi laturile s-au adunat 
în lerusalim - iar Fest, care a izbăvit pe Pavel din mâinile iudeilor şi l-a trimis la 
Roma, murise şi încă nu venise de la Roma alt stăpânitor în locul lui - atunci 
cărturarii şi fariseii au înconjurat pe Sfântul Iacov în biserică, zicându-i: 
"Rugămu-ne ţie, dreptule, ca în ziua aceasta de praznic, în care s-a adunat de 
pretutindeni mulţime de popor, să faci o învăţătură către toţi, întorcându-i pe ei 
de la credinţa în lisus, prin care s-au înşelat mulţi, numindu-L. pe Dânsul Fiul lui 
Dumnezeu şi să-i înveţi pe ei să nu se rătăcească, căci noi toţi te cinstim pe tine 
şi cu tot poporul te ascultăm şi mărturisim pentru tine cum că tu iubeşti adevărul 
şi nu cauţi în față; deci, să sfătuieşti pe popor, ca să nu se înşele cu lisus Cel 
răstignit. Rugămu-ne ţie, ridică-te pe aripa cea înaltă a bisericii, ca toți să te 
poată vedea şi auzi, căci precum vezi este multă lume, adunată din toate părţile”. 


Acestea zicându-le, au suit pe lacob pe aripa bisericii, iar ei au strigat către 
dânsul cu mare glas: "Prea dreptule bărbat, noi toţi suntem datori a te asculta, 
spune-ne nouă adevărul, cum înţelegi tu învăţătura lui lisus Cel răstignit, căci 
popoarele noastre rătăcesc în urma Lui”. 


Iar Sfântul cu glas mare a zis: 

Aceste cuvinte auzindu-le popoarele, s-au bucurat foarte mult de mărturia lui 
Iacov, care a spus-o pentru lisus Hristos şi au strigat într-un glas: "Mărire lui 
Dumnezeu! Osana Fiului lui David!". 


Iar fariseii şi cărturarii au zis: "Rău am făcut dându-i voie lui lacov să grăiască 
pentru lisus, căci iată, popoarele mai mult s-au tulburat”. 


Evreii, umplându-se de răutate, l-au aruncat de pe aripa bisericii, pentru înfri- 
coşarea poporului, ca să se teamă şi să nu creadă cuvintele lui Iacob. Apoi au 
răcnit foarte tare, zicând: "Oh! Oh! dreptul s-a înşelat!" 


Sfântul Iacob, căzând de la înălţime, s-a rănit greu, dar încă era viu, şi, ridi- 


cându-se în genunchi, şi-a înălțat mâinile sale şi se ruga, zicând: "Doamne, 
Iar ei au aruncat cu pietre asupra 


lui şi îl răniră şi mai mult. 


Apoi un preot din fiii lui Rahav a strigat: "Încetaţi, ticăloşilor, ce faceţi? Dreptul 
se roagă pentru voi, iar voi îl ucideţi pe el?" 


Atunci îndată un om, alergând cu un lemn, s-a repezit la sfânt şi lovindu-l cu 
toată puterea în cap, l-a zdrobit, încât i-au ieşit creierii. 

Și întru această mucenicească pătimire şi-a dat duhul. Iar sfântul său trup a fost 
îngropat acolo, aproape de biserică. Credincioşii l-au plâns mult pe dânsul, căci 
a fost episcop în Ierusalim treizeci de ani, iar la şaizeci şi şase de ani ai vieţii 


*kkhkhkhkkkkhkhkhkhkhkhkhkikikikikikikikk 


SP e e Xe e e e XP e Xe e e e e e e Xe e e Pe e e e e e eX 


kkhkkkkhkkikhkhkhkhkhhkihkhkhkhkikkhyikyikyk 


sale a pătimit pentru Hristos Domnul, Căruia, împreună cu Tatăl şi cu Sfântul 
Duh, se cuvine cinste şi slavă, în vecii vecilor. Amin. 

Sfântul mucenic şi apostol Iacob, ruda Domnului - drumul spre sfinţenie 


DOXOLOGIA ro 


Primind harul episcopiei de la Însuşi Domnul, Sfântul Iacov a fost ucis de către 
iudeii care nu suportau să îl privească propovăduind dreapta credință. 


e 2 5 
Cel dintâi episcop al Ierusalimului, hirotonit chiar de către Domnul, Sfântul 
mucenic și apostol Iacob este cel care a scris Sfânta Liturghie şi pe care Sfinţii 
Vasile cel mare şi Sfântul loan Gură de Aur au scurtat-o apoi. 


Intorcându-i pe cei necredincioși la Adevăr, iudeii s-au mâniat şi l-au aruncat de 
pe aripa templului, iar pentru că era încă viu, l-au omorât cu un lemn. 

Sinaxar - Pomenirea Sfântului sfinţitului mucenic şi apostol Iacov, fratele 
Domnului 


În această lună (octombrie), în ziua a douăzeci şi treia, pomenirea Sfântului 
sfinţitului mucenic şi apostol Iacov, fratele Domnului. 


Acest sfânt Iacov, fratele Domnului, a fost cel întâi episcop la Ierusalim, 
hirotonit de însuşi Domnul şi întâi el a izvodit şi a scris dumnezeiasca Liturghie, 
învățată de la însuşi Hristos. 


Pe care Liturghie în urmă o a făcut mai pe scurt marele Vasile şi după dânsul 
dumnezeiescul loan Gură de Aur pentru neputinţa omenească. 


Păstorind Sfânta Biserică din Ierusalim şi învățând pe mulţi din iudei şi din elini 
şi întorcându-i spre Domnul, a pornit pe iudei asupra-şi cu urgie, care, prin- 
zându-l, l-au aruncat jos de pe aripa templului şi fiind încă viu l-au omorât cu un 
lemn. 

Iar cuvântul, fratele Domnului se trage din predanie. Că Iosif logodnicul împăr- 
țindu-şi pământul fulor ce-i avea cu femeia sa cea dintâi şi vrând să facă parte şi 
celui din Sfânta Fecioară, Fiu şi Dumnezeu, ceilalți nu-l primură; iar lacov 
luându-l părtaş de moştenire pe partea sa, s-a chemat nu numai frate al 
Domnului, ci şi drept. 

Proloagele - Pomenirea Sfântului apostol Iacov, fratele Domnului după 
trup 


Luna lui octombrie în 23 de zile: pomenirea Sfântului apostol Iacov, fratele 
Domnului după trup. 


Acest Sfânt Iacov numit "fratele Domnului"(Gal. 1, 19), a fost cel dintâi episcop 
al Ierusalimului, rânduit a păstori pe credincioşii Cetăţii Sfinte chiar de Sfinţii 
apostoli. El nu face parte din cei doisprezece apostoli ai Domnului şi era frate 
bun cu celălalt frate al Domnului, cu Sfântul Iuda, scriitorul epistolei din Noul 
Testament. 


Din cercetarea Sfintei Scripturi se arată că aceşti frați ai Domnului au o altă 
mamă decât pe Maica Domnului, că mama lor trăia pe vremea părinților 
patimilor Domnului şi că era sora Maicii Domnului şi deci că fiii ei erau nu fraţi 
de aceeaşi mamă cu Mântuitorul, ci veri şi rude cu Dânsul. 


Rămâne hotărât de asemenea, că Iacov, fratele Domnului, este altcineva decât 
Iacov al lui Alfeu şi decât Iacov, fiul lui Zevedei. 


Ca păstor al creştinilor din Ierusalim şi rudă a Domnului, Sfântul Iacov era mult 
iubit de popor şi slăvit, pentru evlavia şi viaţa lui aspră. Şi de mult ce se ruga în 
genunchi şi cu mâinile ridicate în sus, i se îngroşase pielea genunchilor lui, ca la 
genunchii de cămilă. 

Și îşi câştigase atât de mare vază între creştini, încât Iacov, împreună cu 
apostolii Petru şi loan, era socotit unul din stâlpii Bisericii lui Hristos. Poporul 
însuşi îl numea "cel drept", pentru viaţa lui curată şi pentru judecata lui 
nepărtinitoare şi sănătoasă de la Soborul apostolilor din Ierusalim, ţinut la anul 
Dle 


Mulțumită înţelepciunii lui, păgânii care aveau să se întoarcă la Dumnezeu şi să 
creadă în Hristos, nu mai erau ţinuţi să păzească legea lui Moise. Astfel, începea 
lupta mântuirii, prin credinţa în Hristos şi prin fapte bune. 


De la Sfântul Iacov ne-a rămas o Epistolă, care se află în Noul Testament, plină 
de porunci înțelepte, cum să ducem o viaţă sfântă. Ne-a mai rămas de la el şi o 
Sfântă Liturghie, numită a Sfântului Iacov, pe care a făcut-o mai pe scurt, mai 
întâi, Sfântul Vasilie, iar după dânsul, şi mai pe scurt, a făcut-o Sfântul loan 
Gură de Aur. Liturghia Sfântului lacov se săvârşeşte şi azi în Biserica ortodoxă 
greacă, o dată pe an, de ziua Sfântului Iacov, la 23 octombrie. 


Tradiţia Bisericii ne spune că Sfântul apostol Iacov a pătimit moarte de mu- 
cenic, fiind aruncat de pe aripa templului din Ierusalim şi ucis cu pietre, pentru 
credinţa lui în Hristos, la anul 62, rugându-se ca şi Domnul, pentru ucigaşii săi, 
că nu ştiu ce fac. 


Întru această zi, cuvântul prea cuviosului Părintelui nostru Efrem Sirul, 
despre Judecată şi despre Inviere 


Veniţi toți, fraţii mei, şi ascultaţi-mă pe mine, Efrem cel prea mic, să punem 
duhul nostru judecător şi să cercăm, cu dinadinsul, inima noastră, dacă umblăm 
aşa cum zic de Dumnezeu insuflatele Scripturi. Oare nu cumva ne lepădăm de 
Duhul Sfânt, întru care ne-am pecetluit? Şi dacă a văzut cineva lucruri bune 
întru sine, sârguiască-se a creşte darul pe care l-a luat de la Iubitorul de oameni, 
Dumnezeu, întru smerită cugetare. lar dacă în păcate suntem prihăniţi şi 
vinovaţi, pentru ce ne lenevim, 0, iubitorilor de Dumnezeu fraţi? Că iată a sosit 

peste noi, fraţilor, ziua aceea, întru care se va întuneca lumina soarelui şi vor 
cădea stelele, întru care se va strânge cerul ca o carte, întru care va striga 
trâmbiţa cu mare şi înfricoşător glas şi va deştepta pe toţi cei din veac morți, 
întru care se vor deşerta cămările iadului prin glasul Judecătorului, întru care va 
veni Hristos pe nori, împreună cu Sfinţii îngeri, să judece vii şi morții şi să 
răsplătească fiecăruia după faptele lui. Că, în adevăr, înfricoşătoare va fi venirea 
lui Hristos întru slavă. 


Că minune va fi, o, iubitorilor de Hristos, să vadă cineva dintr-o dată cerul 
desfăcându-se şi pământul schimbându-se şi morții sculându-se. Că va pune 
pământul de faţă trupul omului, aşa cum l-a luat, chiar dacă fiare l-au rupt sau 
păsări l-au mâncat sau peşti l-au mistuit, nu va lipsi nici un fir de păr din capul 
omului înaintea Judecătorului. Că fiecare se va preface la porunca lui Dumne- 
zeu, întru nestricăciune. Că vor lua semne pe trup toţi, după cum sunt şi faptele 
lor: trupurile drepţilor vor străluci de şapte ori mai mult decât lumina soarelui, 
iar ale păcătoşilor întunecate se vor afla şi de rău miros vor fi pline. Că trupul 
omului va arăta faptele lui. Pentru fiecare din noi, faptele noastre sunt scrise în 
trupul nostru. 


Că grea cercetare a faptelor noastre se va face atunci. Că de a greşit cineva din 
NoI şi prin grai şi prin gânduri, toate vor sta înaintea lui atunci, şi de a lucrat 
bine, asemenea şi de a lucrat rău oriunde va căuta, luminat va vedea, toate 
faptele sale. 


Deci, să ne nevoim, fraților iubiți, ca să scăpăm de ocară şi de înfricoşătoarea 
ruşine, care va întâmpina atunci pe toți păcătoşii, şi să ne facem părtaşi ai 
bunătăţilor acelora pe care le-a gătit Dumnezeu tuturor drepţilor, acelea pe care 
ochiul nu le-a văzut, urechea nu le-a auzit, nici la inimă de om nu s-au suit, la 
care doresc îngerii să privească. 


Că, atunci când Se va pogori Hristos din cer, îndată focul cel nestins va alerga 
pretutindenea înaintea feţei Lui şi va acoperi toate. Că şi potopul, cel ce s-a 
făcut pe vremea lui Noe, era o închipuire a focului acestuia nestins. Că, precum 
a acoperit potopul acela toate vârfurile munţilor, aşa şi focul acesta va acoperi 
toate. Atunci, vor alerga îngerii pretutindeni şi vor răpi pe toţi sfinţii şi credin- 
CIoşiI, spre întâmpinarea lui Hristos întru slavă, pe nori. 


Deci, să ne sârguim, iubițţilor, a ne afla vrednici de răpirea aceea şi a sta 
neprihăniţi şi nevinovaţi înaintea înfricoşătorului şi groaznicului judeţ. Că 
fericit va fi cel ce va întâmpina pe nori pe Împăratul Slavei. Precum, cu 
adevărat, de trei ori ticălos va fi cel ce se va lipsi de răpirea aceea. Că cei ce nu 
vor fi răpiți întru slavă, pe nori, aceia sunt păcătoşi. Deci, să nu ne lenevim, o, 
fraților iubitori de Hristos. Că, iată, locul cel de nevoinţă este deschis tuturor. 

Până avem vreme, să ne sârguim, dar, a ne pocăi. Să biruim patimile cele 
pierzătoare ale trupului şi dezmierdarea sufletului, făcându-ne înţelepţi precum 
Iosif nu numai cu trupul, ci şi cu gândul. 


Că bărbatul cel desăvârşit aşa se sârguieşte a fi, cu totul înţelept. Că cel ce caută 
la femeie, spre a o pofti, iată, s-a şi defărmat cu ea întru inima lui. Că pe faptele 
trupului, de multe ori, multe pricini le taie şi frica omenească le opreşte. lar 
faptele minţii fără de frică se lucrează şi fără de osteneală se săvârşesc. 


Adică ce zic, iubiților? Iată, de multe ori, cineva se gândeşte la păcat, cu înver- 
şunare, şi se învoieşte cu gândul acesta, dar ispita trece totuşi de la el. Unul ca 
acesta se aseamănă cu căprioara săgetată, care, de multe ori, scapă din mâinile 
vânătorilor, dar se duce, luând cu sine săgeata. Că dacă pe cineva din noi l-ar 
birui gândul, unul ca acesta nu mai este cu totul înţelept faţă de Dumnezeu. Că, 
deşi de multe ori cineva pentru frica de oameni sau pentru ruşine nu şi-a spurcat 
trupul împreună cu sufletul, unul ca acela nu se încununează ca un prea înţelept, 
ci, deşi plăcut oamenilor, se osândeşte neîncetat, de nu se va pocăi. 


Deci, să fugim fraţilor, de pofta cea rea, că aceasta a dezgolit de slavă pe Eva, 
că a poftit gustarea unei mâncări. Aceasta a adus şi potopul asupra lumii, că au 
văzut fiii lui Dumnezeu (fui lui Set) pe fetele oamenilor şi s-au apropiat de ele şi 
s-au pângărit. Aceasta şi pe egipteancă a făcut-o să se îndrăcească asupra lui 
Iosif, celui prea înţelept. Însă, tânărul acela, temându-se de Dumnezeu, a biruit 
ispita. Aceasta, şi pe viteazul şi nebiruitul nazireu Samson, l-a făcut să cadă în 
robie. Că, cel ce, mai înainte, despicase pe un leu mâncător de sânge şi a ucis o 
mie din cei de altă seminţie, numai cu o falcă de asin, acelaşi, când a poftit să 
locuiască cu vipera (Dalila) îndată a pierdut şi părul nazireului şi lumina ochilor, 
orbindu-se cu jale şi a ajuns îndată batjocura tuturor. Asemenea încă şi David pe 
Urie l-a junghiat. Pentru poftă a murit şi Habot. Aceasta şi pe ticălosul Iuda l-a 
făcut a vinde pe Hristos, stăpânul meu. 


Deci, fericit este acela ce s-a făcut biruitor a toată pofta, a auzului, a vederii, a 
pipăirii şi a mirosirii, că, de va câştiga cununa întregii înţelepciuni, va purta 
această cunună şi înaintea Divanului celui groaznic şi înfricoşător. Veniţi deci, 
toți împreună, să ne închinăm Lui, zicând cu un glas: Aliluia! Veniţi toţi să 
slăvim pe Hristos! Amin ! 

Viaţa şi pătimirile apostolului Iacov, primul episcop al Ierusalimului şi 
frate al Domnului - 23 octombrie 


Viețile 
Sfinților 
Apostoli 


Iacov, fratele Domnului şi dumnezeiescul apostol a fost primul episcop al 
Ierusalimului. EI era din Iudeea, fiu al Sfântului Iosif, logodnicul. Nu era altul 
mai plin de râvnă în credinţă şi mai dulce în virtute ca Iacov cel drept care, până 
la chemarea sa, a trăit potrivit firii sale şi a fost numit, pe bună dreptate, fratele 
Domnului Hristos. 


După cum am mai spus, el a fost unul dintre fiii lui losif şi ai primei soţii a 
acestuia, Salomeea. Când Iosif a fost logodit cu Theotokos, aceasta a fost 
fecioară atât înainte de naştere, cât şi după aceea. 


Acest lacov, care a fost sfânt din naştere, la început se numea Iovilian, care în 
limba ebraică înseamnă „cel drept”; căci încă din copilărie îşi stăpânea toate 
simţurile şi mădularele, fiind cu adevărat deosebit. Ochii săi se îndreptau doar 
către lucrurile cele bune şi era înzestrat cu o milă dumnezeiască. Urechile sale 
erau deschise pentru citirile mântuitoare de suflet şi gura sa se desfăta cu 
vorbele din lege. Mâna sa dreaptă era întotdeauna gata să împartă milostenie şi 
iubit era de toţi. EI îşi stăpânea foamea şi nu gusta nimic de prisos. Toată viaţa 
lui nu a gustat nimic din ceva ce a fost fiinţă vie: carne, peşte sau crustaceu. Nu 
a băut niciodată vin, potolindu-şi setea numai cu apă. EI se ţinea cu pâine şi 
lacrimi. 


Din pricina închinăciunilor, genunchii săi erau roşi până la os, iar înfăţişarea sa 
aducea mărturie pricina nevoinţelor sale mai presus de fire. Purta o cămaşă de 

lână, dar când intra în templu îşi punea un veşmânt de pânză. Se ruga şi muncea 
fără încetare. Era iubit atât de rude, cât şi de prieteni. Până şi străinii, credincioşi 
şi păgâni, îl cinsteau pentru curăția lui. 


Iacov cel drept a fost primul ales de Mântuitorul nostru şi de apostoli pentru 
episcopatul Bisericii din Ierusalim. El era împodobit cu toate virtuțile, însă două 
îi erau lui osebite: ştia să îndrepte oamenii spre desăvârşire, atât în cunoştinţă 
cât şi în făptuire: era smerit şi în toate chibzuit. El semna: „lacov, robul lui 
Dumnezeu şi al Domnului lisus Hristos” (Iacov 1,1). 


Din încercările vieţii sale, el a înţeles că răbdarea din chinuri se naşte. Şi îi 
încuraja pe ceilalți cu aceste cuvinte: „Mare bucurie să socotiți, fraţii mei, 
când cădeţi în felurite ispite” (Iacov 1, 2). Sau: „Fericit este bărbatul care 
rabdă ispita, căci lămurit făcându-se, va lua cununa vieţii, pe care a făgăduit- 
o Dumnezeu celor ce îl iubesc pe El” (Iacov 1,12) El îndrepta pe cei care 
spuneau că păcatul este ceva firesc, făcând în acest fel pe Dumnezeu autorul 
răului. Ca un doctor strălucit ce era, el vindeca prin cuvinte pe aceşti oameni 
fără simţire: „Nimeni să nu zică, atunci când este ispitit: De la Dumnezeu sunt 
ispitit, pentru că Dumnezeu nu este ispitit de rele şi EI însuşi nu ispiteşte pe 
nimeni. Ci fiecare este ispitit când este tras şi momit de însăşi pofta sa” (Iacov 
1, 13-14). EL îi învăţa pe oameni că nu Dumnezeu era pricina relelor oamenilor 
şi îi mustra, pentru ca aceştia să-şi recunoască lenevirea şi slăbiciunea, să fie 
smeriţi şi să ceară iertare. 


Le mai zicea că fără harul dumnezeiesc nu putem face absolut nimic, deoarece: 
;» Toată darea cea bună şi tot darul desăvârşit de sus este, pogorându-se de la 
Părintele luminilor” (lacov 1, 17). 


Îi încuraja pe toţi să dea milostenie nevoiaşilor, pentru a găsi milă din partea 
Judecătorului în ceasul judecății, şi zicea: „Căci judecata este fără milă pentru 
cel care n-a făcut milă. Şi mila biruieşte în faţa judecății” (Iacov 2, 13). 


Dreptul mai spunea şi că singură credinţa nu ajută pe cel ce nu păzeşte poruncile 
Domnului, căci fără fapte bune ei sunt socotiți morţi, aşa precum trupul, fără 
suflet, este mort şi fără viaţă. EI a zis: „Vrei însă să înţelegi, omule nesocotit, 
că credinţa fără de fapte, moartă este ?” (Iacov 2, 20). 


Sfântul Iacov îi învaţă pe oameni şi să-şi pună frâu limbii, să nu spună minciuni, 
să nu vorbească în gol sau să judece pe alţii; şi mai cu seamă să se ferească de 
sperjur, căci este rău dăunător sufletului. Nu numai jurământul fals, ci nici cel 
adevărat să nu fie rostit. Oamenii nu trebuie să jure nici pe cer, nici pe pământ, 
nici pe orice alt lucru creat. Acestea si multe alte dulci învățături au izvorât din 

gura apostolului Iacov, ierarh şi frate al Domnului nostru, şi se găsesc în 
epistola sa. 


Toţi apostolii îl cinsteau pe Iacov şi luau cuvântul lui drept lege. Uneori, în 
Faptele Apostolilor, ca de exemplu în spinoasa problemă a tăierii împrejur a 
neamurilor, părerea dreptului Iacov a fost hotărâtoare. Când apostolii şi arhiereii 
s-au adunat să vorbească despre aceasta, după ce au cuvântat Petru, Pavel şi 
Varnava, lacov a răspuns, zcând: „Eu socotesc să nu tulburăm pe cei ce, dintre 
neamuri, se întorc la Dumnezeu. Ci să le scriem să se ferească de întinările 
idolilor şi de desfrâu şi de (animale) sugrumate şi de sânge” (Fapte 15, 19- 
20). Cuvintele acestea şi votul său au fost hotărâtoare, căci apostolii îl cinsteau 
pe el cel mai mult dintre toți. Pentru a arăta locul său de frunte printre ei, 
Sfântul Pavel a mers împreună cu ceilalţi apostoli să-l vadă pe Iacov când erau 
şi mai-marii locului de faţă, pentru a le înfățişa cele de Dumnezeu înfăptuite 
printre neamuri, cu ajutorul lui Iacov; şi ei au slăvit pe Dumnezeu. 


Numai acest drept apostol avea voie să intre în sfântul altar. Potrivit lui Hegesip, 
în altar puteau intra doar preoţii din neamul lui Aaron; mai aveau acest drept şi 
nazireaţii. Adesea, apostolul Iacov era găsit îngenuncheat în sfântul altar, 
rugându-se pentru iertarea oamenilor, mai ales a celor ce ţineau legea lui Moise; 
şi genunchii săi ajunseseră bătătoriți ca cei ai cămilelor. Cu adevărat cinstitul 
lacov era prețuit de Dumnezeu pentru purtarea sa. 


Membrii unei secte eretice iudaice, ațâţaţi de Anna, marele preot, au cutezat să 
se adune în jurul lui Iacov, cerându-i să renunţe la credinţa sa întru Hristos. Cei 
ce urau pe Hristos l-au întrebat: „Spune-ne, o, dreptule, ce se înţelege prin «uşa 
lui lisus» ?”. El a răspuns: „Acesta este isus Hristos, Fiul lui Dumnezeu, Cel de 
o fiinţă cu Tatăl”. Unii, este adevărat, l-au crezut pe Iacov şi au primit cuvintele 
sale ca adevărate. Alţii, din felurite secte, erau împotriva lui, şi au fost 
dezamăgiţi. Căci ei nu credeau în înviere şi nici în răsplata fiecăruia după 
faptele sale. 


Printre farisei şi cărturari era multă cârteală, căci ei gândeau că exista primejdia 
ca toți să creadă în Hristos. Aşa că s-au dus la Iacov şi au zis: „le rugăm 
stăruitor, o, dreptule, învaţă oamenii, căci ei sunt rătăciţi şi cred că lisus este 
Hristosul. De aceea, la sărbătoarea Paştelui, când se vor aduna cu toţii, 
convinge-i să nu se lase amăgiţi de un astfel de om. Fii bun şi fă aceasta, căci 
ştim cu toţii cât de drept şi nepărtinitor eşti tu. Aşa că te rugăm fierbinte: urcă pe 
acoperişul templului, ca să poţi fi văzut cu uşurinţă de oameni şi ei să audă 
vorbele tale şi să înveţe”. 


Când a venit Paştele, s-au adunat toate seminţiile; chiar şi creştini erau printre 
ei. Atunci, mincinoşii, crezând că Iacov le împărtăşea credinţa, l-au pus să urce 

pe acoperişul templului. Apoi au strigat cu glas tare, aşa încât toţi cei de faţă să 
audă: „Spune-ne, o, dreptule, care ai toată încrederea noastră: ce crezi tu despre 
lisus care a fost răstignit de Pilat şi din pricina Căruia oamenii s-au rătăcit, 
crezând că EI este Hristosul şi chiar că este Fiul lui Dumnezeu ? Lămureşte-ne 
pe noi şi arată-ne adevărul !” 


Venise timpul să vorbească împotriva celor mincinoşi; şi Iacov nu s-a înfricoşat 
şi nu a dat înapoi în faţa morţii şi nu a tăgăduit adevărul; ci, contrar aşteptărilor 
lor, el a vorbit tare şi fără teamă: 


Prin această mărturie, mulți au crezut în Hristos şi au strigat tare: „Osana Fiului 
lui David !” 


Însă orbilor farisei şi cărturarilor le părea rău că i-au dat lui Iacov prilejul să 
vorbească oamenilor, căci el nu le dăduse răspunsul pe care îl aşteptau. De 
aceea, întărâtaţi, ei strigau mulţimii: „lată! Până şi dreptul s-a rătăcit!” Apoi au 
urcat pe parapet şi l-au prins ca nişte fiare sălbatice si l-au aruncat pe pământ. 
Dar binecuvântatul nu a murit. Atunci ei au început să arunce cu pietre în el. 


Iacov a primit pietrele liniştit, ca pe o comoară nepreţuită. ŞI, îngenunchind, s-a 
rugat: 

O, suflet binecuvântat! O, blândeţe minunată! Acestea au fost chiar cuvintele 
rostite de Stăpân pe cruce şi de întâiul mucenic Ştefan multpătimitorul. Astfel s- 
a rugat lacov, curatul frate al Domnului, pentru ucigaşii săi fără inimă. 


Unii dintre aceştia l-au auzit rugându-se pentru ei; dar, nerecunoscători, nu au 
avut nici un fel de respect pentru îngăduinţa sa şi au continuat să arunce cu 
pietre asupra lui. 


Unul dintre urmaşii lui Rehav, fiul lui Rahavim, din neam preoţesc, a strigat: 
„Incetaţi ! O, netrebnicilor, ce faceţi ? Dreptul se roagă pentru noi, nedrepţii, 
care îl lovim cu pietre !” 


Atunci unul dintre ucigaşi a luat un ciocan care se folosea la bătut pânza şi a 
lovit cu putere pe Iacov în cap. Şi dreptul şi-a dat duhul. EI a fost înmormântat 
lângă altar. 


După acest omor, Simeon, fiul unchiului său, Cleopa, a fost numit episcop, căci 
era văr cu Domnul şi era dorinţa tuturor ca el să urmeze. 

Erau acolo nişte iudei milostivi şi care judecau drept. Aceştia au trimis în taină 
tetrarhului Agrippa, succesorul lui Irod, o scrisoare despre nelegiuitul omor. În 
scrisoare ei cereau ca acesta să-i poruncească lui Anna să nu mai cuteze 
niciodată să adune sfatul fără încuviințarea lor. Regele Agrippa îl numise mare 
preot pe Anna; dar acesta nu a ocupat acest cin mai mult de trei luni, după care a 
fost înlocuit cu un alt preot, losua Ben Dammeus. 


După adormirea lui lacov, mulţi iudei şi-au dat seama că nenorocirile ce se 
abăteau asupra lor erau urmarea nelegiuitului omor al acelui bărbat drept: în 
anul 67 d. Hr., Vespasian a împresurat şi a luat Ierusalimul. 


Acestea au fost întâmplările pe care am vrut să le istorisim, căci cele ce au 
urmat sunt înşiruite de Iosifus în lucrările sale. 


Prin rugăciunile lui Iacov, apostol, ierarh, drepte credincios, mucenic şi frate al 
Domnului, al cărui suflet a fost împodobit cu toate virtuțile, o, Doamne lisuse 


Hristoase, Fiul lui Dumnezeu, miluieşte-ne pe noi. 


(fragment din cartea Vieţile Sfinţilor apostoli) 

Sinaxar - Sfântul apostol Iacov, fratele Domnului 


Sfântul Iacov a fost fiul lui Iosif tâmplarul, din prima căsătorie a acestuia. A fost 
binecuvântat de Dumnezeu încă de când se afla în pântecele maicii sale, ajun- 
gând să fie atât de drept în viaţa sa, încât evreii l-au numit „dreptul” sau „Obli 
sau Ofli”, care în ebraică înseamnă „îngrădire sau întărire poporului” şi „drep- 
tate”. Încă de când era copil, Iacov a dus o viaţă de nevoinţă aspră. Nu bea vin şi 
nici alte băuturi tari; urmându-l pe Sfântul loan, Înaintemergătorul Domnului, 
nu mânca niciodată nimic din cele ce au suflare de viaţă în sine. Brici nu a trecut 
niciodată prin părul capului său, după cum rânduia Legea pentru cei afierosiți 
lui Dumnezeu (Numeri 6, 5). 


Sfântul Iacov, fratele Domnului, icoană venețiană, 1683 


După Înălţarea Domnului, apostolii l-au ales în unanimitate pe dreptul Iacov cel 
dintâi episcop al Ierusalimului. Desăvârşit în toate virtuțile făptuirii şi contem- 
plării, singur lacov intra în Sfânta Sfintelor a Vechiului Testament, nu numai o 
dată pe an, aşa cum făcea arhiereul iudeilor, ci în fiecare zi, pentru a săvârşi 
Sfintele Taine. Îmbrăcat cu o haină de in, intra singur în Templu şi stătea 
ceasuri întregi îngenuncheat, rugându-se pentru popor şi pentru mântuirea lumii, 
din care pricină pielea genunchilor săi devenise tare ca piatra. 

A fost întâistătătorul Sinodului Apostolic şi în legătură cu problema tăierii 
împrejur a păgânilor care îmbrăţişau credinţa creştină, era de părere să nu fie 
îngreunaţi prozeliţii cu prevederile Legii celei vechi, ci să li se pretindă numai 
să nu desfrâneze şi să nu jertfească idolilor (Fapte 15, 20). 


De asemenea, a compus epistola care-i poartă numele din Vechiul Testament. În 
această epistolă îi învaţă pe cei care-l considerau pe Dumnezeu drept pricină a 
relelor: „Dumnezeu nu este ispitit de rele şi EI însuşi nu ispiteşte pe nimeni. 
Ci fiecare este ispitit când este tras şi momit de însăşi pofta sa” (Iacov 1, 13- 
14), 


Tot aici adaugă multe alte sfaturi, despre cum să petreacă cineva o viaţă bine 
plăcută lui Dumnezeu şi să dobândească înţelepciunea, învățându-ne cum să 
descoperim în toate darul lui Dumnezeu: „Toată darea cea bună şi tot darul 
desăvârşit de sus este, pogorându-se de la Părintele luminilor, la care nu este 
schimbare sau umbră de mutare” (Iacov 1, 17). 


Sfântul apostol Iacov a compus, de asemenea, şi Sfânta Liturghie care-i poartă 
numele şi constituie sursa celorlalte două Liturghii ale Bisericii Ortodoxe. 


În anul 62 d.H., Iudeea se găsea în dezordine şi anarhie. După moartea con- 
ducătorului Festus, evreii, care eşuaseră în tentativa lor de a-l ucide pe Pavel 
(Fapte 25, 25-26), s-au întors împotriva lui Iacov, a cărui faimă de drept făcuse 
poporul să creadă cele propovăduite de el. Mulţi oameni, popor simplu dar şi 
oameni de neam, îmbrăţişaseră credinţa creştină iar cărturarii şi fariseii se 
temeau că în scurtă vreme toţi vor recunoaşte în Persoana lui lisus pe Mesia. S- 
au înfățişat, atunci, episcopului Ierusalimului, şi plini de ipocrizie, i-au lăudat 
virtutea şi dreptatea, spunându-i: „Te rugăm pe tine, cel drept şi nepărtinitor, să 
povăţuieşti poporul, care se va aduna în scurtă vreme pentru sărbătoarea 
Paştilor, să nu cadă în înşelare şi să creadă în lisus Hristos. Te rugăm să vu în 
amvonul templului, ca să te vadă şi să te audă tot poporul, chiar şi cei dintre 
popoare, care se vor aduna pentru sărbătoare”. 


Când Iacov a urcat în amvonul templului, cărturarii şi fariseii i-au strigat din 
mulțime: „Spune-ne, dreptule, în ce să credem, căci poporul e în înşelare şi-l 
urmează pe lisus cel răstignit. Arată-ne cine este acest lisus”. Iacov a răspuns, 
atunci, cu voce mare: „Fiindcă mă întrebaţi despre Fiul Omului, Acela şade 
acum în ceruri, la dreapta puterii Tatălui ceresc şi va veni iarăşi pe nori ca să 
judece întru dreptatea Sa întreaga lume”. 

tirea Dionysiou, 1547 


E 


Martiriul Sfântului Iacov, frescă, Mănăs 


Mulţi au fost aceia care au crezut în mărturia lui lacov şi au strigat: „Osana, Fiul 
lui David!”. Cărturarii şi fariseii, însă, scrâşneau din dinţi strigând: „Chiar şi 
dreptul a căzut în înşelare!”. Au alergat în amvon şi l-au azvârlit jos pe drept, ca 
să se plinească cuvântul proorocului Isaia: „Să scăpăm de drept, că de nici un 
folos nu ne este” (Isaia 3, 10). 


În ciuda înălțimii de la care căzuse, lacov nu a murit, iar iudeii au început să-l 
bată cu pietre. Sfântul s-a ridicat de jos şi îngenuncheat a strigat către Domnul, 
după pilda lui Hristos şi a Sfântului Ştefan (Luca 23, 34; Fapte 7, 59-60): 
;; Dumnezeul meu şi Părinte ceresc, Ție mă rog, iartă acestora, căci nu ştiu ce 
fac!” 


ŞI în vreme ce se ruga pentru prigonitorii şi călăii săi, unul dintre iudeii din 
mulțime, cuprins de furie văzând iubirea neschimbată a dreptului, a luat un 
lemn, cu care se băteau rufele ca să se zvânte, şi l-a lovit drept în cap, şi aşa 
dreptul lacov a mărturisit credinţa în Mântuitorul Hristos, luând moarte muce- 
nicească. A fost îngropat chiar în acel loc, lângă templu. 

per de ma nui 
Sfântul apostol Iacov, frescă de Manuil Panselinos, biserica Protaton, Karyes, 
Sfântul Munte, secolul al XIV-lea 


Atât de mare era faima virtuţilor lui Iacov, încât chiar şi evreii sceptici au 
considerat moartea sa martirică drept cauză a asediului şi distrugerii lerus- 
alimului din anul 70 d.H. 


Sursa: Neos Synaxaristis tis Orthodoxou Ekklissias, Oktovrios [Noul Sinaxar al 
Bisericii Ortodoxe, Octombrie], Ed. Indiktos, p. 273-275 

Diac. George Aniculoaie - Sfântul apostol Iacob, ruda Domnului, întâiul 
episcop al Ierusalimului 


Sfântul apostol Iacob, ruda Domnului, a fost cel dintâi episcop al Ierusalimului, 
rânduit chiar de Sfinţii apostoli. El nu face parte din cei doisprezece apostoli ai 
Domnului. 


Sfântul lacob şi fratele său, Sfântul Iuda - scriitorul unei epistole din Noul 
Testament, sunt veri cu Mântuitorul lisus Hristos. Mama lor, Salomeea, era rudă 
cu Sfânta Fecioară Maria. 


Ca episcop al Ierusalimului, a prezidat în anul 50 Sinodul apostolic de la 
Ierusalim, care a hotărât ca păgânii care credeau în Hristos să nu mai păzească 
legea lui Moise. 


EI este autorul unei epistole din Noul Testament şi al primei Sfinte Liturghii. 


Sfântul apostol Iacob a primit mucenicia, fiind aruncat de evrei de pe platforma 
templului, în anul 62. 

Arhid. Ștefan Sfarghie - Sinaxar - Sfântul apostol Iacov, rudenia 
Domnului, întâiul episcop al Ierusalimului 
i 

Apolytikion for the Feast of 
James (Iakovos) the Apostle, 
brother of Our Lord 

October 23 


GREEK ORTHODOX ARCHDIOCESE OF AMERICA 
ENGAGE YOUR FAITH AT WWW.GOARCH.ORG 


Acest Sfânt Iacov, numit „fratele Domnului” (Galateni 1, 19), a fost primul epi- 
scop al Ierusalimului, rânduit a păstori pe credincioşii Sfintei Cetăți chiar de 
Sfinţii apostoli. 


EI nu face parte din cei 12 apostoli, ci era frate cu Sfântul Iuda, scriitorul epi- 
stolei din Noul Testament. 


Din Sfânta Scriptură reiese faptul că aşa-zişii frați ai Domnului aveau o altă 
mamă decât pe Fecioara Maria, că mama lor trăia pe vremea Pătimirilor lui 
Hristos şi că era rudă cu Maica Domnului, deci ei erau veri cu Mântuitorul lisus 
Hristos. 


Tradiţia Bisericii arată că lacov, „fratele Domnului”, este altcineva decât Iacov 
al lui Alfeu şi decât Iacov fiul lui Zevedeu. 


Sfântul Iacov, rudenia Domnului, îşi câştigase atât de mare vază între creştini, 
încât era socotit unul din stâlpii Bisericii lui Hristos. Poporul însuşi îl numea 
„cel drept” pentru viaţa lui curată şi pentru judecata lui nepărtinitoare şi sănă- 
toasă de care a dat dovadă la Sinodul Apostolic de la Ierusalim din anul 50 d.Hr. 


De la Sfântul Iacov ne-a rămas o epistolă care se află în Noul Testament (cinci 
capitole), plină de porunci înțelepte. 

Tot de la el ne-a rămas şi o Sfântă Liturghie care s-a slujit în Patriarhia leru- 
salimului veacuri de-a rândul. 


Tradiţia Bisericii ne spune că a murit de moarte martirică, fund aruncat de pe 
aripa templului din Ierusalim şi apoi ucis cu pietre, în anul 62 d.Hr., rugându-se 
asemenea Domnului lisus Hristos şi Sfântului arhidiacon Ştefan, pentru ucigaşii 
săi. 

Calendar orthodox - Sfântul Iacob, ruda Domnului 


Sfântul Iacob este numit fratele Domnului (Gal. 1, 9), pentru că a fost fiul 
dreptului Iosif, logodnicul Fecioarei Maria. Însă este potrivit să-l numim văr al 
lui Hristos şi nu frate, pentru că Mântuitorul S-a născut pe cale supranaturală, 
deci nu a fost rodul legăturii dintre losif şi Fecioara Maria. Dacă îl întâlnim şi 
sub numele de “fratele Domnului”, trebuie să ştim că la evrei, gradele de ru- 
denie erau cuprinse într-un singur cuvânt: frate. 


Facem precizarea că mama lui lacob, Salomeea, era ruda Maicii Domnului, iar 
Iosif ajunge să fie logodnicul Mariei la bătrâneţe, după moartea soţiei sale Salo- 
meea. 


Potrivit Tradiţiei, el a călătorit în Egipt împreună cu tatăl său Iosif, cu Fecioara 
Maria şi Pruncul, în vremea în care Irod caută să-L omoare pe Hristos. 


A fost primul episcop al Ierusalimului. A alcătuit prima slujbă a Sfintei Litur- 
ghii, variantă care a fost prelucrată de Sfinţii Vasile cel mare şi Sfântul loan 
Gură de Aur. Liturghia Sfântului lacob se săvârşeşte şi în zilele noastre în 
Biserica Ortodoxă Greacă, pe 23 octombrie, în ziua sa de prăznuire. 


Sfântul apostol Iacob a convertit mulţi iudei şi elini la credinţa creştină. Când 
Anania a ajuns mare arhiereu, a hotărât să-l ucidă. 


Potrivit Tradiţiei, bătrânii iudeilor i-au spus lui Iacob să urce pe aripa Templului 
şi să grăiască de acolo împotriva lui Hristos. Iacob a urcat, însă a mărturisit în 
faţa celor prezenţi că Hristos este Fiul lui Dumnezeu. În urma acestei mărtu- 
risiri, a fost aruncat de pe zidurile templului din Ierusalim şi ucis cu pietre. 

Iulian Dumitraşcu - Calendar Ortodox - Sfântul apostol Iacob, ruda 
Domnului, întâiul episcop al Ierusalimului; Sfântul cuvios Macarie 
Romanul 


Sfântul apostol Iacob, ruda Domnului - Acest Sfânt Iacob, numit fratele Domnu- 
lui (Galateni 1, 19), a fost cel dintâi episcop al Ierusalimului. El nu face parte 
dintre cei 12 apostoli ai Domnului, ci dintre cei 70, şi era numit frate al Domnu- 
lui, ca şi Sfinţii Simeon (Simon), luda şi losie (Matei 13, 55). 


Din cercetarea Sfintei Scripturi se arată că aceşti fraţi ai Domnului lisus nu sunt 
fiii Fecioarei Maria, ci veri ai lui lisus sau rude. De aceea, Iacob este numit şi 
ruda Domnului. Tradiţia Bisericii arată, de asemenea, că Iacob, fratele Domnu- 
lui, este altcineva decât Iacov al lui Alfeu şi decât lacob al lui Zevedeu. 


Deşi nu era dintre cei 12 apostoli, Iacob a crezut în Hristos, iar după Învierea Sa 
lisus i S-a arătat lui în chip deosebit (1 Corinteni 15, 7). Tradiţia arată că Însuși 
Domnul, cu acest prilej, l-a rânduit arhipăstor al credincioșilor din Ierusalim şi 
i-a descoperit tainele slujirii liturgice creștine. 


Ca arhipăstor al creştinilor din Ierusalim şi rudă a Domnului, Sfântul Iacob era 
mult iubit de popor şi slăvit, pentru evlavia şi viaţa lui aspră. De aceea, i se 
îngăduia să se roage în templu alături de preoți. 


De mult ce se ruga în genunchi şi cu mâinile ridicate în sus, i se îngroşase pielea 
genunchilor lui, ca la genunchii de cămilă. Intre creştini, Sfântul Iacob era 
socotit unul din stâlpii Bisericii (Galateni 2, 9). 

La Sinodul Apostolic de la Ierusalim, din anul 50 (Faptele Apostolilor, 15), 
mulțumită înțelepciunii lui, s-a hotărât ca păgânii, care aveau să se întoarcă la 
Dumnezeu şi să creadă în Hristos, să nu fie siliți să păzească legea lui Moise. 


De la Sfântul Iacob ne-a rămas o epistolă, care se află în Noul Testament, plină 
de învățături înțelepte, despre cum să ducem o viaţă sfântă. 


Ne-a mai rămas sub numele lui şi o Sfântă Liturghie, care s-a slujit în Patriarhia 
Ierusalimului veacuri de-a rândul şi care se săvârşeşte şi în prezent în unele 
Biserici Ortodoxe, la 23 octombrie şi în duminica de după Naşterea Domnului, 
când Sfântul Iacob este prăznuit împreună cu Sfântul proroc David şi cu dreptul 
Iosif, logodnicul Sfintei Fecioare. 


În anul 62, Sfântul Iacob a pătimit moarte de mucenic, fiind aruncat de pe aripa 
templului din Ierusalim şi ucis cu pietre, pentru credinţa lui în Hristos, pe când 
se ruga, ca şi Domnul, pentru ucigaşii săi. Pe acel loc creştinii i-au îngropat tru- 
pul. 


Astăzi capul Sfântului se află la Mănăstirea Esfigmenu din Muntele Athos, iar 
alte părți la Mănăstirile Dionisiu (Athos) şi Kykkos (Cipru) precum şi în alte 
sfinte locaşuri. 


Troparul, glas 2: Ca un ucenic al Domnului ai primit Evanghelia, drepte; ca un 
mucenic eşti de neînduplecat; îndrăzneală ca un frate al lui Dumnezeu, a te ruga 
ca un ierarh. Roagă pe Hristos Dumnezeu, să mântuiască sufletele noastre. 


2. Sfântul cuvios Macarie Romanul - S-a născut în Roma, ca fiu al unui senator 
creştin cu numele loan şi al credincioasei sale soţii, pe la jumătatea secolului al 
IV-lea. A fost crescut în cunoaşterea Sfintelor Scripturi, din care a început a iubi 
pe Hristos şi s-a ivit în sufletul lui dorinţa de a sluji Domnului toată viaţa, ca 
monah. 


Totuşi, împotriva voinţei lui, a fost logodit de părinţii săi cu o fecioară de neam 
ales. Însă, în noaptea nunţii, Macarie a ieşit pe ascuns din casa părintească şi a 
fost găzduit de o femeie văduvă credincioasă, care mergea la casa părinţilor lui, 
dându-i de veste despre strădania rudelor lui de a-l găsi. 


După şapte zile, într-o Duminică noaptea, mulţumind acelei femei şi făcând 
multă rugăciune cu lacrimi, a pornit la drum. 


lar Dumnezeu a trimis pe Arhanghelul Rafail, în chip de bătrân, care l-a luat cu 
sine şi, plecând din Roma, au călătorit vreme de trei ani şi au ajuns dincolo de 
hotarele Persiei, unde bătrânul a dispărut, apoi i s-a arătat înconjurat de lumină 

ŞI 1-a zis: „Eu sunt Rafail Arhanghelul, cel ce, arătându-mă ţie în chip de călugăr 
bătrân, te-am adus până aici, după porunca Celui Preaînalt. Deci, nu te teme, ci 
dă slavă lui Dumnezeu, ridică-te şi urmează-ţi drumul”. Şi, acestea zicând, 
Arhanghelul s-a făcut nevăzut. 


Apoi, călăuzit de fiare sălbatice, cuviosul a ajuns la o peşteră, unde a aflat o 
leoaică moartă şi pe puii ei amândoi, scâncind de foame. Deci, a îngropat 
leoaica, iar pe pui i-a hrănit şi i-a crescut, încât aceştia îl ascultau întru toate. 


Vreme de doi ani cuviosul s-a nevoit netulburat de mari ispite, dar apoi vrăj- 
maşul diavol i s-a arătat sub chipul logodnicei sale, care ar fi venit să-l caute. lar 
cuviosul, uitând să se însemneze cu semnul Sfintei Cruci, mişcat de lacrimile 
femeii, a luat-o de mână şi a adus-o în peşteră, dându-i de mâncare. 


Apoi a fost cuprins ca de un somn greu, în care, biruit fiind de pofta femeii, s-a 
lăsat ademenit spre păcat, dar ea îndată s-a făcut nevăzută. Atunci cuviosul şi-a 
dat seama de înşelăciunea diavolească şi a plecat din peşteră, plângând şi cerând 
de la Domnul chip şi vreme de pocăință, iar Arhanghelul Rafail i s-a arătat, 
îndemnându-l să rămână în acea peşteră până la sfârşitul său. 


Cuviosul s-a nevoit după aceea, vreme de trei ani, plângând cu amar pentru 
păcatul său. Apoi, primind, ca semn al iertării, lumină cerească pogorâtă asupra 
lui, a mulţumit lui Hristos 40 de zile. Iar Domnul lisus i S-a arătat în peşteră, 
umplând locul de mireasmă, de lumină şi de cântări îngereşti, apoi S-a înălţat la 
cer în nor luminos. 


După acestea, cuviosul Macarie a vieţuit în mari nevoinţe şi neîncetate rugă- 
ciuni, cu post şi priveghere, multă vreme, iar Dumnezeu îl hrănea, trimițându-i 
în fiecare zi o bucată de pâine printr-un corb. 


Și, când a binevoit Domnul, l-a făcut cunoscut în acest chip: Trei monahi, pe 
nume Serghie, Teofil şi Ighin, din Mănăstirea Sfântului Asclepie, din Meso- 
potamia Siriei, primind binecuvântarea stareţului lor să călătorească pentru folos 
duhovnicesc, au mers şi s-au închinat la Ierusalim şi la Sfintele Locuri, apoi, 
punând în inima lor dorinţa de a ajunge până la marginea pământului, ca să vadă 
unde este Edenul sau Raiul pământesc sădit de Dumnezeu, au străbătut Persia, 
întâlnind în drumul lor un monument ridicat de marele Alexandru Macedon 
(336-323 î. Hr.), amintind despre cuceririle înfăptuite de el în acele locuri. Apoi, 
mergând spre răsărit, au călătorit multe zile pe căi neumblate şi, călăuziţi de 
Dumnezeu în chip minunat, au ajuns până la peştera cuviosului Macarie. 


Acesta, după ce, prin rugăciune şi semnul Crucii, s-a încredinţat că ei sunt 
oameni şi nu demoni, i-a primit, slăvind pe Dumnezeu. Cuviosul avea tot trupul 

acoperit cu păr alb ca zăpada, şi, de multă bătrâneţe, nu 1 se vedeau ochii, că 
sprâncenele îi acopereau, iar mustăţile se amestecau cu barba, care ajungea până 
la pământ, fiind slujit de cei doi lei. 


Și i-a întrebat de unde sunt şi pentru ce au venit până acolo. lar ei i-au spus toate 
întâmplările lor şi că au gândul să meargă până la marginile pământului. 


Şi le-a răspuns sfântul, zicând: „Fiii mei, nu este cu putinţă a ajunge acolo. Că şi 
eu păcătosul, după ce m-am aşezat aici în peşteră, mi-am pus în gând să fac 
aceasta. Într-o noapte, însă, mi S-a arătat Domnul, zicându-mi: Nu te apuca să 
ispiteşti acestea, că nu vei putea trece mai departe de acest loc, ci întoarce-te la 
peştera ta! Deci, auzind aceasta de la Domnul, n-am cutezat a merge mai 
departe, că am înţeles că a ajunge omul la cunoaşterea acestora nu-i este cu 
putinţă câtă vreme este în trup”. 


După ce au citit Vecernia, l-au întrebat despre ostenelile vieţii sale, iar Sfântul 
Macarie le-a istorisit viaţa sa. Şi a venit un corb mare, aducând o pâine şi 
jumătate, ca să se hrănească toţi, şi au slăvit pe Dumnezeu. 


lar mai apoi, cerând rugăciunile cuviosului, cei trei călugări au plecat, fiind trei 
zile însoţiţi de lei, apoi au ajuns iarăşi, în chip minunat, la Ierusalim, unde s-au 
închinat în locurile unde Hristos a lucrat mântuirea noastră, după care s-au 
întors la mănăstirea lor, făcând cunoscută viaţa cuviosului Macarie Romanul. 


Sfântul a răposat cu pace în pustie, dându-şi sufletul în mâinile lui Hristos, fiind 
pomenit în ziua de 23 octombrie. 


Troparul, glas 1: Pe cel aflat în adâncul pustiei de treimea de sfinţi monahi 
pelerini: Serghie, Ighin și Teofil, pe fiul Romei și părintele Răsăritului, pe prea 
cuviosul Macarie, cel cu nume de fericit, care în peşteră s-a nevoit şi de doi lei 
era slujit, să-l fericim, cântând: Bucură-te, cel călăuzit de Arhanghelul Rafail la 
chipul îngeresc, crinule al curăției şi biruitorule al curselor diavoleşti, înălțime a 
smereniei, care ai teologhisit atotputernicia Preasfintei Treimi! 

Sfântul Nicolae Velimirovici - Proloagele de la Ohrida - Pomenirea 
Sfântului apostol Iacob, ruda Domnului 


Iacob s-a numit ruda Domnului [fratele Domnului] deoarece a fost fiul dreptului 
Iosif, logodnicul Preasfintei Născătoare de Dumnezeu. 


Când dreptul Iosif s-a apropiat de moarte, el şi-a împărțit averea între fiii lui şi a 
voit să lase o parte şi Stăpânului Hristos, fiul Preasfintei Fecioare, dar toţi fiii lui 
s-au opus, nesocotindu-L pe Hristos fratele lor. 


Dar acest Iacob L-a iubit atât de mult pe Domnul, încât a împărţit cu El partea 
lui. De aceea se numeşte el „fratele Domnului". Incă de la început Iacov I-a fost 
credincios Domnului Hristos. 


Potrivit tradiţiei, el a călătorit în Egipt cu tatăl lui, losif, şi cu Fecioara Maria cu 
Pruncul, pe când Irod voia să omoare Pruncul, pe Regele nou născut. 


Mai târziu, de îndată ce a auzit de predicarea lui Hristos, Iacob şi-a făcut-o pe ea 
dreptar vieţii lui. 


Sfânta Tradiţie spune despre el că nu a mâncat niciodată grăsime sau untdelemn, 
că a trăit toată viaţa lui doar cu pâine şi cu apă şi că a fost feciorelnic până la 


moarte. El adesea priveghea nopţile şi se ruga mult lui Dumnezeu. 


Domnul l-a numărat pe Iacob, ruda Lui, printre cei şaptezeci de apostoli. 

După Slăvita înviere, Domnul 1 S-a arătat lui în chip deosebit, aşa cum mărtu- 
riseşte Sfântul apostol Pavel (1 Corinteni 15:7). EI a fost episcopul Ierusalimului 
timp de treizeci de ani şi a păstorit cu râvnă Biserica lui Dumnezeu. 


Călăuzit fiind de Domnul, lacob a alcătuit prima slujbă a Sfintei Liturghii care, 
părându-li-se prea lungă creştinilor, a fost oarecum scurtată de către Sfinţii 
Vasile cel mare şi loan Gură de Aur. 


Sfântul apostol Iacob a convertit mulţi iudei şi elini la credinţa creştină şi chiar 
necredincioşii iudeau rămâneau uimiți de sfințenia şi dreptatea vieţii lui, 
numindu-l „Iacob cel drept”. 


Când mare arhiereu între iudei s-a făcut Anania, el împreună cu alţi iudei au 
hotărât să îl ucidă pe Iacob, din pricină că el îl propovăduia pe Hristos. 


Odată, în timpul praznicului paştelui evreiesc, când mulţime de oameni se 
adunaseră la Ierusalim, bătrânii iudeilor I-au silit pe Iacob să urce pe aripa 
Templului, de unde să grăiască împotriva lui Hristos. 


Sfântul Iacob, ruda Domnului a urcat pe tâmpla Templului şi de acolo a grăit 
tare înaintea tuturor mulțimilor adunate că Hristos este adevăratul Mesia, Fiul 
lui Dumnezeu, că El cu adevărat a înviat şi S-a înălțat la Tatăl, în ceruri. 


Preoţii iudeilor, plini de ură, l-au împins pe Iacob, aruncându-l de pe tâmpla 
Templului. El a căzut şi s-a rănit cumplit, dar a rămas viu. Atunci cineva a 
alergat şi l-a lovit cu sălbăticie în cap cu un ciocan de fierar, omorându-l. 
Astfel a murit muceniceşte acest mare şi slăvit apostol al lui Hristos, mergând să 
se sălăşluiască veşnic întru Cereasca împărăție. 


Sfântul lacob a fost în vârstă de şaizeci şi şase de ani la ceasul muceniciei lui. 

Cântare de laudă la Sfântul apostol Iacob, ruda Domnului 


Sfântul lacob, a Domnului rudă, 

Cu frumuseţe şi dreptate împodobit, 

Prin pilda vieții lui învăţătura lui Elristos vesteşte, 
Iar torturat fiind, el îngenunche blând - 

Și Domnului pentru ai lui duşmani se roagă. 


În locul cel mai greu, la vremea cea mai cruntă, 
EI cu răbdare-a dus episcopalul jug. 

EI bine-a păstorit a Domnului turmă, 

ca un păstor bun. 


EI pe Domnul slăvit-a cu fapta şi cuvântul; 
EI învățat-a oamenii iubirea de Hristos. 


EI arătat-a credincioşilor calea rugăciunii: 
„Omule trufaş, credinţa nu este de ajuns. 
Credinţa fără fapte înseamnă paie goale. 

Audă cine are urechi de auzit: 

Credinţa fără fapte trup este, fără suflet. 

Din una ca aceasta războaie ies, fără sfârşit, 
Din patimile necurate ale trupului, adică. 
Oamenii se războiesc pururi, linişte neavând, 
Căci ale lor inimi rele sunt, vărsătoare de sânge. 
Oricine întoarce un om de la păcat 

LL 


Primeşte dar de la Domnul, veşnica viaţă. 
Iudeii l-au ucis pe Sfântul lacob cel drept, 
Dar mai curând s-au omorât pe ei înşişi, sărmanii, 


Iară pe sfânt l-au prea slăvit. 


O, Sfinte apostole lacobe, prea minunate, 
Ajută-ne nouă celor ce pe tine te cinstim! 


Cugetare 


fii 


rea 
N_ 


De la Domnul vine harul, de la noi însă trebuie să vină nevoinţa. Prin urmare, 
nimeni să nu îndrăznească a cugeta că Sfinţii apostoli s-au bizuit exclusiv pe 
harul de Dumnezeu dăruit sau că din pricina acestui har viaţa lor a fost uşoară 
sau că marile lor lucrări misionare sau minuni le-au lucrat fără efort, doar în 
baza harului. 


Oare nu zice Sfântul apostol Pavel: O, îmi chinuiesc trupul şi îl supun robiei; 
ca nu cumva, altora propovăduind, eu însumi Să mă fac netrebnic (I Corin- 
teni 9: 27)? 


Jar în alt loc, nu zice el că şi-a petrecut viaţa: În călătorii adeseori, în primejdii 
de nuri, în primejdii de la tâlhari, în primejdii de la neamul meu, în primejdii 
de la neamuri, în primejdii în cetăţi, în primejdii în pustie, în primejdii pe 
mare, în primejdii între fraţii cei mincinoşi; în osteneală şi în trudă, în 

privegheri adeseori, în foame şi în sete, în posturi de multe ori, în frig şi în 
lipsă de haine (II Corinteni 11: 26-27) ? 


Sfântul Iacob s-a hrănit doar cu pâine şi cu apă şi nici cu acestea pe săturate. El 
dormea foarte puţin, petrecându-şi nopțile la rugăciune. El îngenunchea atât de 
mult la rugăciune, încât pielea genunchilor lui se îngroşase ca pielea unei că- 
mile. 


Acest frate al Domnului se ruga cu lacrimi şi cu suspinele inimii nu doar pentru 
Biserica pe care bine o păstorea, ci şi pentru lumea întreagă. 


Chiar atunci când iudeii i-au dat brânci de pe tâmpla Templului, iar el a căzut şi 
s-a zdrobit, acest sfânt apostol nu şi-a uitat niciodată datoria lui faţă de Dumne- 
zeu şi de neamul omenesc. Adunându-şi ultimile puteri, el s-a ridicat în 
genunchi şi înălțându-şi mâinile la cer, a rostit această rugăciune fierbinte către 
Dumnezeu, zicând: „Doamne, iartă-le lor păcatul acesta, căci nu ştiu ce fac." 


Rugându-se astfel, un om ca o fiară a venit şi I-a lovit în cap, iar alți oameni ca 
nişte fiare 1-au omorât cu pietre, din toate părțile. 


Văzând aceasta, unul din fiii lui Rechab a strigat: „Oprii-vă! Nu ştiţi ce faceți! 
Nu vedeţi că acest drept se roagă lui Dumnezeu pentru voi, iar voi îl ucideţi!?" 
Dar strigătul acesta nu 1-a oprit pe asasinii cei învechiți în omoruri de la 
uciderea omului lui Dumnezeu. 


Astfel vedem că Sfinţii apostoli nu se bazau nicidecum doar pe harul Duhului 
Sfânt, ci ei făceau mai întâi şi tot timpul eforturi maxime pentru a se învrednici 
de el, a îl atrage asupra lor şi a îl păstra la ei mereu. 

Adrian Agachi - „Credinţa fără fapte este moartă“ 


„Dacă cineva este ascultător al cuvântului, iar nu şi împlinitor, el seamănă cu 
omul care priveşte în oglindă faţa firii sale; s-a privit pe sine şi s-a dus, şi 
îndată a uitat ce fel era. Cine s-a uitat însă de aproape în legea cea 
desăvârşită a libertăţii şi a Sstăruit în ea, făcându-se nu ascultător care uită, ci 
împlinitor al lucrului, acela fericit va fi în lucrarea sa“ (lac. 1, 21-25). 


Sfântul apostol Iacov, la fel ca oricare dintre cei care I-au urmat Mântuitorului 
pe calea mântuirii, a fost un împlinitor al Legii Noi a iubirii. lubire care face 
desăvârşită libertatea omului față de patimi. 


Sfântul apostol Iacov a fost fiul Sfântului Iosif, logodnicul Preasfintei Năs- 
cătoare de Dumnezeu. Nu trebuie confundat cu celălalt Sfânt apostol Iacov, 
fratele Sfântului loan, evanghelistul. De aceea, în manuscrisele sinaxarelor este 
numit şi cu apelativul de „ruda Domnului“. 


E] este cel care ne-a lăsat Epistola din Noul Testament, în care vorbeşte cu 
multă claritate despre credință, fapte bune şi viaţă curată. Din toate aceste 
puncte de vedere a fost un model desăvârşit. 


Înainte de a urma Mântuitorului pe calea poruncilor şi a propovăduirii, Sfântul 
apostol Iacov a fost un atent păzitor al Legii Vechi. lubea viaţa singuratică şi 
practica multe osteneli ascetice încă din copilărie. 

Se spune că nu a băut niciodată vin sau altă băutură de acest fel şi dormea foarte 
puţin, priveghind în rugăciune. 


Atunci când Sfântul Iosif a fugit împreună cu Preasfânta Născătoare şi cu 
Pruncul în Egipt, lacov i-a urmat, ajutându-i în toate eforturile lor. 


La început, asemenea fraților săi, nu a crezut în cuvintele pe care Mântuitorul le 
spunea mulțimilor şi ucenicilor Săi. În cele din urmă, convingându-se de 
temeinicia învăţăturii şi de fundamentul ei dumnezeiesc, a crezut în Hristos şi a 
devenit un fervent slujitor al Său. 


Un apostol plin de râvnă 


Datorită credincioşiei şi blândeţii sale, a fost ales drept prim episcop al cetăţii 
Ierusalimului. Până şi iudeii au fost impresionați de viaţa sa curată, precum şi de 
dragostea cu care discuta şi întorcea la Dumnezeu pe mulți necredincioşi. 


I-au permis până şi prezenţa în Sfânta Sfintelor, unde arhiereii iudei intrau doar 
o singură dată pe an! Respectul de care se bucura Sfântul apostol Iacov atât în 
rândul iudeilor, cât şi în rândul elinilor i-a atras în cele din urmă ura şi invidia 
arhiereilor. Împreună cu arhierei, s-au ridicat împotriva sa şi cărturarii, şi 
fariseii, care nu puteau suporta izbânda propovăduirii creştine în rândul 
populației iudee. Aceştia au aşteptat un moment favorabil în care să îşi pună în 
aplicare planul diabolic de ucidere a Sfântului apostol Iacov. Acest moment nu 
s-a lăsat prea mult aşteptat. 


După moartea procuratorului Iudeii, Porcius Festus, o vreme postul său a rămas 
vacant, iar iudeii au profitat de această perioadă de relaxare a autorităţii romane 
pentru a-l asasina pe episcopul Ierusalimului. Cu multă viclenie, în ziua 
Paştelui, mai-marii iudeilor l-au rugat pe Sfântul apostol să se urce pe aripa 
templului pentru a cuvânta în fața poporului. „Rugămu-ne ţie, dreptule, ca în 
ziua aceasta de praznic, în care s-a adunat de pretutindeni mulțime de popor, să 
faci o învăţătură către toţi, întorcându-i pe ei de la credinţa în lisus, prin care s- 
au înşelat mulți, numindu-L pe Dânsul Fiul lui Dumnezeu, şi să-i înveţi pe ei să 
nu se rătăcească, căci noi toți te cinstim pe tine şi cu tot poporul te ascultăm şi 
mărturisim pentru tine cum că tu iubeşti adevărul şi nu cauţi în faţă; deci, să 
sfătuieşti pe popor, ca să nu se înşele cu lisus Cel răstignit. Rugămu-ne ţie, 
ridică-te pe aripa cea înaltă a templului, ca toţi să te poată vedea şi auzi, căci 
precum vezi este multă lume, adunată din toate părțile“ (Vieţile Sfinților pe 
Octombrie, p. 291). 

În faţa acestui vicleşug vădit, Sfântul apostol Iacov nu a rostit nimic, ci s-a urcat 
pe aripa dreaptă a templului. Nu a spus nimic împotriva Fiului lui Dumnezeu, ci 
L-a mărturisit pe Acesta. 


Iudeii invidioşi s-au repezit asupra lui şi l-au aruncat de pe aripa templului. Deşi 
căzuse de la o înălțime apreciabilă, Sfântul Iacov a supravieţuit suficient cât să 
se roage pentru chinuitorii săi. Iudeii, văzând că încă nu a murit, l-au lovit cu 
pietre, iar în cele din urmă un rău-credincios l-a lovit în cap puternic cu un 
lemn, ucigându-l pe loc. Avea 66 de ani când a trecut la viaţa cea veşnică. 


„Epistola de paie“ 


Epistola Sfântului apostol Iacov s-a bucurat de o apreciere deosebită între 
scrierile Noului Testament. Abordând problemele comunităţilor creştine cu un 
stil curajos, puternic şi foarte limpede, Sfântul apostol Iacov şi-a demonstrat 
încă o dată calitatea de păstor plin de dragoste şi delicateţe. Problemele atacate 
în Epistola sa sunt legate esenţial de conexiunea credinţă-fapte bune. Nu tot 
timpul Epistola Sfântului apostol Iacov a fost considerată benefică. 


Până în prezent există suficienţi cercetători, majoritatea din lumea protestantă, 
care încearcă să demonstreze neautenticitatea acestei scrieri. Autentică sau 
neautentică, Epistola aduce în discuţie o problemă destul de grea pentru teologia 
protestantă, şi anume importanţa faptelor bune pentru mântuire. Nu este de 
mirare, în concluzie, că o persoană importantă precum Martin Luther a numit-o 
„epistolă de paie“, desconsiderând-o direct şi neacordându-i o atenţie sporită. 


Credinţa şi faptele bune 


„Ce folos, fraţii mei, dacă zice cineva că are credinţă, iar fapte nu are? Oare 
credinţa poate să-l mântuiască? Dacă un frate sau o soră sunt goi şi lipsiţi de 
hrana cea de toate zilele, şi cineva dintre voi le-ar zice: Mergeţi în pace! 
Încălziţi-vă şi vă săturaţi, dar nu le daţi cele trebuincioase trupului, care ar fi 
folosul? Aşa şi cu credința: dacă nu are fapte, e moartă în ea însăşi. Dar va 
zice cineva: Tu ai credinţă, iar eu am fapte; arată-mi credinţa ta fără fapte şi 
eu îţi voi arăta, din faptele mele, credinţa mea. Tu crezi că unul este 
Dumnezeu? Bine faci; dar şi demonii cred şi se cutremură. Vrei însă să 
înţelegi, omule nesocotit, că credinţa fără de fapte moartă este? Avraam, 
părintele nostru, au nu din fapte s-a îndreptat, când a pus pe Isaac, fiul său, 
pe jertfelnic? Vezi că, credinţa lucra împreună cu faptele lui şi din fapte 
credinţa s-a desăvârşit? Și s-a împlinit Scriptura care zice: „Și a crezut 
Avraam lui Dumnezeu şi i s-a socotit lui ca dreptate“ şi „a fost numit prieten 
al lui Dumnezeu“. Vedeţi dar că din fapte este îndreptat omul, iar nu numai 
din credinţă. La fel şi Rahav, desfrânata, au nu din fapte s-a îndreptat când a 

primit pe cei trimişi şi i-a scos afară, pe altă cale? Căci precum trupul fără 
suflet mort este, astfel şi credinţa fără de fapte moartă este“ (lac. 2, 15-26). 


Argumentarea Sfântului apostol Iacov este foarte lucidă şi concisă pe tot 
parcursul Epistolei sale. Intr-adevăr, ce valoare poate avea o credinţă care nu 
ne îndeamnă deloc la practicarea iubirii faţă de ceilalţi? 


Liturghia Sfântului apostol Iacov 


Sfântul apostol Iacov este unul dintre primii autori ai ritului Liturghiei. Aceasta 
a fost utilizată cu precădere în Antiohia până la celelalte Liturghu folosite şi 
acum în Biserica Ortodoxă: a Sfântului Vasile cel mare şi a Sfântului loan Gură 
de Aur. 


Din această veche Liturghie derivă toate celelalte rituri folosite astăzi în 
Bisericile răsăritene calcedoniene sau necalcedoniene. Inlocuirea ei treptată cu 
celelalte Liturghii a început abia în secolul al XII-lea într-un mod mai accelerat. 


În prezent, se mai foloseşte în Biserica Ortodoxă a Greciei doar pe 23 octom- 
brie, aceasta fiind totodată şi data de pomenire a Sfântului Iacov. 


La Ierusalim se utilizează de două ori, cea de-a doua dată fiind prima duminică 
după Crăciun, când este pomenit şi Sfântul Iacov între rudele Domnului. 


Autor al uneia dintre primele Liturghii creştine şi păstor credincios al comu- 
nităţii din Ierusalim, Sfântul apostol Iacov rămâne un model de credinţă, 
nădejde şi dragoste pentru fiecare creştin. 

Arhim. Emilianos Simonopetritul - Cuvânt la prăznuirea Sfântului Iacob, 
ruda Domnului 


După cum ştiţi, Sfântul lacob a fost fiul tâmplarului Iosif și prin urmare, frate cu 
Hristos. Era atât de ales, atât de drept şi de sfânt încât iudeii se simțeau inferiori, 
nefericiți că nu exista altul în neamul lor, precum Iacob. Astfel, pentru că acesta 
îi critica aspru deoarece nu L-au primit pe Hristos ca Mesia, din revoltă şi 
invidie, l-au urcat pe aripa templului şi l-au aruncat de acolo, însă el nu a murit. 
Au alergat atunci cu răutate şi l-au ucis. 


Pentru noi are importanță nu numai faptul că era superior pentru credinţa sa, 
pentru virtutea şi realizările sale jertfelnice, ci şi faptul că era de o mare nobleţe. 


Am putea spune că era un model de nobleţe socială, arătând adică, felul în care 
să stabilim relaţii cu oamenii, cum să îi stăpânim şi cum să ne supunem lor. De 
asemenea, cum să fim iubiţi, cum să fim o icoană, un cort, o casă, o inimă, o 
iubire. Deoarece era atât de fin, atât de nobil, atât de dulce, nu se găsea un om în 
Biserica din Ierusalim care să nu îl iubească şi să nu aibă încredere în el. 
Dumnezeu vrea ca în viaţa de zi cu zi să fim astfel, încât să ne iubescă ceilalți şi 
să ne găsească plăcuţi. Să poată relaţiona cu noi, să-şi spună bucuria, tristeţea, 
problemele. Să simtă că suntem inimi ce trăim una alături de cealaltă şi că ne 
putem ajuta unul pe celălalt. 


Deşi existau multe probleme în perioada apostolică, nimeni nu avea neînţelegeri 
cu Sfântul Iacob. Dimpotrivă, şi pe cei care erau dezbinaţi - dezbinarea este un 


*kkkhkhkhkkhkkhkhkhkhkhkhkhkikikikikikikyik 


Sp e PX e e e XP e Xe e e e e e e Xe e e Pe e e e e e eX 


kkhkkkhkhkhkikhkkhkhkhhkihkhkhkhkihkkhyikyikyik 


XP Xe e XP XP e XP XP e XP XP e Xe Xe e e XP XP e Xe XP e XP Xe e E XP e E e e XX 


vierme care pătrunde pretutindeni; chiar şi în paradis a pătruns - Sfântul Iacob îi 
unea. 


Amintiţi-vă că Biserica primară, după percepția omenească, risca să se dizolve 
împreună cu lucrarea Mântuitorului Hristos. Însă, nu era cu putinţă ca aceasta să 
fie distrusă, căci Dumnezeu a găsit oameni şi astfel a fost salvată acea binecu- 
vântată conjunctură creată de răstignirea şi învierea lui Hristos. 


După cum ştiţi, exista un conflict între creştinii din rândurile iudeilor şi cei din 
rândurile elinilor; ei nu puteau convieţui. Influențele, ale unora din partea legii, 
ale celorlalți din partea educaţiei eline, le provocau neîncetat dificultăţi în cadrul 
comunităţii. Cine 1-a reunit? Sfântul Iacob, care în final a reușit să convoace 
Sinodul Apostolic pe care l-a şi prezidat. Nici un alt apostol nu l-ar fi putut 
prezida căci acesta știa să tempereze inimile oamenilor, să înţeleagă duhurile şi 
să ajute credincioşii fără a jertfi esenţa. 


Este, de asemenea, cunoscut că l-a împăcat şi pe Petru cu Pavel. Relaţia lor 
ajunsese la paroxism. Apostolul Pavel voia să meargă la Ierusalim. Întârziase 
însă pentru că se temea că nu va fi primit. Îl considerau aproape păgân căci nu 
ținuse rânduiala legii. Inima lor era plină de suspiciune la adresa lui. Pe de altă 
parte, Petru, al cărui caracter îl cunoaştem din faptele vieții lui, era un om 
spontan și s-ar fi năpustit asupra apostolului Pavel, pe care îl verificase în 
Antiohia din acest motiv. Sfântul Iacob i-a împăcat. 


Sfântul lacob era foarte sărac. Cel mai sărac om al acelei perioade. Nu purta 
haine scumpe ci o cămaşă uşoară şi mergea desculţ. lar aceasta era o înfăţişare 
pe care evreii nu o puteau înghiți. Era şi un mare atlet! Primul la îngenuchieri! 
Genunchii săi ajunseseră ca ai cămilei - plini de bătături. Atât e mult lucra ziua 
şi noaptea! Ziua pentru inimile oamenilor iar noaptea, înaintea lui Dumnezeu. 


Așadar, Sfântul lacob ne-a dat premisele rafinamentului, ale nobleţii şi ale 
structurilor sociale ale vieţii omenești, pe care le întâlnim mai ales în cea mai 
veche și mai organizată formă de soicietate - comunitatea monahală. 


Traducere din limba greacă de Elena Dinu pentru Blogul Sfântul Munte 
Athos 


Fragment din Omilia Părintelui Emilianos Simonopetritul, Larnaca - Cipru, 
23 octombrie 1988 

Cât de mare, cât de bogat, cât de înalt mă face Dumnezeu pe mine 
păcătosul! 

Ce am făcut puţin mai înainte, iubiții mei, la Vohodul mic? Mai înainte de 
Vohodul mic am înălțat o rugăciune către Dumnezeu și L-am rugat pe Domnul 
să ne învrednicească împreună cu îngerii şi pe noi să mergem cu Sfânta 
Evanghelie: „Stăpâne Doamne ... fă ca împreună cu intrarea noastră să fie şi 
intrarea sfinţilor Tăi îngeri”. Și chiar așa se întâmplă în mod real. Intrarea nu o 
facem noi. O fac îngerii, pe care i-a trimis Dumnezeu. De aceea toți îngerii sunt 
numiți duhuri slujitoare [Psalmi 103, 4. Evr. 1, 14], fundcă vin ca să ne 
slujească, aşa cum ne ajută copilaşii care ţin sfeşnicele înaintea preotului sau 
care ne aprind cădelniţele. Aceasta este lucrarea îngerilor. Ei ne pregătesc toate, 
astfel încât într-o zi, Sfânta Masă a mântuirii nostre să fie gata. 


Când va fi pregătită? Uneori gospodina pregătește masa repede, alteori întârzie. 
Aşa face şi Hristos, Împăratul cerului şi al pământului. Uneori mai repede, 
alteori mai târziu, ne pregătește masa mântuirii. Ne slujeşte împreună cu îngerii. 
Îngerii merg înainte, ne deschid drumul şi noi intrăm și luăm cădelnița ca să-i 
tămâiem, fiindcă ne-au slujit şi apoi să-i tămâiem pe sfinți şi tot ceea ce este în 
biserică. 


Vă amintiţi odată când slujea Sfântul Spiridon și a zis „pace tuturor”, i-au 
răspuns îngerii: „Și Duhului tău” [Utrenia Sfântului Spiridon, făcătorul de 
minuni, Sinaxarul]. 


*kkkhkhkhkkkkhkhkhkhkhkhkhkhkikikikikikyik 


SP Xe XP e e e e XP e Xe e e e e e e Xe e e XP e e eX 


kkhkkkkhkhkikhkhkhkhkhkhkihkhkhkhkhkkhyikyikyik 


XP XP e XP XP e XP XP e XP XP e Xe Xe e e XP XP e Xe XP e XP XP e E XP e E e e XX 


Părinții Bisericii dintotdeauna au avut asemenea descoperiri şi vedenii care 
continuă să se întâmple până astăzi. 


Sfântul Serghie rusul, de asemenea, de fiecare dată avea un înger care stătea 
lângă el în ceasul Sfintei Liturghii . 


Într-o zi, pe când liturghisea văd cei doi ucenici ai lui că nu erau doar ei doi 
şi preotul, ci patru. Au privit mai cu luare aminte. S-au pierdut. Cine este al 
patrulea? Când l-au văzut prima oară, au zis: „Suntem patru. Cum se 
poate?” Ssst, le răspunde preotul, vă voi explica mai târziu. Este Sfântul înger 
pe care mi l-a trimis Dumnezeu. De fiecare dată vine și îmi slujeşte [Cuviosul 
Serghie de Radonej, ed. I. M. Paraklitou, Oropos Attikis, 1991, pp. 61-63]. 


Aceasta este măreţia noastră. Aceasta o descoperă Sfântul Iacob în Liturghia lui. 
De aceea o începe cu Vohodul mic. De cum intra, zicea „Pace tuturor”, făcea 
Vohodul mic şi în continuare cel mare. 


Când urmează să aibă loc Vohodul mare, preotul ridică ochii către cer şi 
coboară cele cerești pe pământ. Dispune heruvimii, serafimii, Sfânta Treime. 
Fiindcă Dumnezeu îi dă preotului puterea să aibă drepturile lui lisus Hristos. 
Ceea ce face Hristos, pentru că EI nu este prezent în chip văzut, o încredințează 
preoților. Și preotul este în altar un împărat care nu guvernează oameni, ci 
înaintea tuturor cetelor sfinților şi îngerilor. Noi de multe ori obosim şi ne 
supărăm. Sfinţii însă şi îngerii niciodată nu spun nu preotului lui Dumnezeu și 
mai ales la Sfânta Liturghie. 


Astfel încât, iubiții mei, aceasta este măreţia pe care ne-o descoperă Sfântul 
lacob astăzi. Liturghia noastră este un astfel de dar măreț. Nimeni nu este 
vrednic de asemenea măreţii. Nimeni nu poate face ceva fără Dumnezeu. 
Dumnezeu le înfăptuieşte și ni le aduce în mâinile noastre şi în inimile noastre. 


Poruncim sfinților și sfinții vin. Pe care îl iubeşti? Acesta te cercetează. Pe care 
l-ai chemat? Acesta vine la tine. Şi de aceea spunem: Mulţumim ţie, Doamne 
Dumnezeul nostru , fiindcă ne-ai coborât cetele îngerilor şi pe noi ne-ai suit la 
cer. Am fost învredniciți să stăm înaintea Tatălui Ceresc. Ce fericire! Ce 
covârșitoare bucurie! 


Dar să se gândească fiecare! Cât de mare, cât de bogat, cât de înalt mă face 
Dumnezeu pe mine păcătosul! „O, ticălosul de mine, că m-am străpuns la 
inimă!” [Isaia 6, 5], a coborât peste mine Dumnezeu și mă tem să nu mor, a zis 
Isaia. Aşa trebuie să spunem şi noi, când venim la biserică. Să ne temem şi să ne 
bucurăm. Să ne cutremurăm, dar şi să salte inimile noastre, fiindcă ÎL îmbrăţişăm 
pe Dumnezeu și ne îmbrățişează şi EI. 

Am venit, așadar, la biserică, la Liturghie. Nu vă neliniștiţi. În faţa noastră este 
prezent Dumnezeu! Oriunde ne-am întoarce privirile, înaintea noastră este 
Dumne-zeu! Dacă nu Îl vedem nu înseamnă cu nu este prezent, ci doar că ochii 
noştri nu s-au obişnuit să Îl vadă pe Dumnezeu. 


Biserica noastră la sfârșitul Dumnezeieştii Liturghii exclamă: „Am văzut lumina 
cea adevărată”. Au văzut-o inimile noastre. Am simţit-o adânc în viaţa noastră. 
Dacă îngerii ziceau pentru Preasfânta Născătoare de Dumnezeu, când a urcat la 
ceruri, „ridicați, căpetenii, porțile voastre” [| Psalmi 23, 7], voievozi ai cerului, 
îngeri și arhangheli, deschideţi porţile, ca să intre Împărăteasa [Cf. Vecernia 
Adormirii Născătoarei de Dumnezeu, Slava de la Doamne strigat-am], cu cât 
mai mult trebuie ca și noi să strigăm pentru Împăratul Hristos la îngeri şi la 
sfinţi care ne umplu, care ne privesc, care ne iubesc, ne apără: îngeri, arhangheli 
„ridicaţi porţile voastre şi va intra Împăratul slavei” [ Psalmi 23, 7. Vecernia 
Înălţării, Stihira 1 de la Doamne strigat-am. Litie, 6, idiomelon.]. 


Să-L privim duhovniceşte pe Împăratul pentru care am deschis drumurile 
noi,păcătoșii, şi să zicem împreună cu Psalmistul: „Veniţi să ne închinăm și să 
cădem înaintea Lui şi să plângem înaintea Domnului... că El este Dumnezeul 
nostru” [Psalmi 94, 6-7]. 


Sursa: Extras din cartea Despre Dumnezeu. Rațiunea Simţirii, Indiktos, Atena 
2004 Arhimandrit Emilianos Simonopetritul - Prezenţa noastră în Biserică 

Cum putem lupta cu păcatul mândriei? 


Inima ea, 


fi 

Cine se va înfrâna pe sine în vorbă cu aproapele său, nu se va înălța asupra lui, 
nu va ţine să-l contrazică, nu va ţine să-l convingă de nu ştiu care lucruri, nu va 
ține să iasă întotdeauna pe a lui, că el are ideea cea mai dreaptă, cea mai bună. 


SR aie 3 


Prin smerenie, prin ascultare; opreşte-te de la a vorbi de rău, de la a contrazice 
pe cineva. De aici se începe lupta. Azi un pic, mâine un pic, pentru că degeaba 
pleci capul, degeaba faci alte lucruri, dacă în toate îţi faci voia. 


Dacă încerci cu orice chip să convingi pe celălalt că tu ai dreptate, niciodată nu 
te vei izbăvi de mândrie, tot prin înfrânarea gurii. 


Sfântul apostol Iacob spune: „Bărbatul care îşi înfrânează limba este bărbat 
desăvârșit că îşi va înfrâna toate simţurile sale.” 


Cine se va înfrâna pe sine în vorbă cu aproapele său, nu se va înălța asupra lui, 
nu va ţine să-l contrazică, nu va ţine să-l convingă de nu ştiu care lucruri, nu va 
ține să iasă întotdeauna pe a lui, că el are ideea cea mai dreaptă, cea mai bună. 


(leromonah Savatie Baştovoi, Puterea duhovnicească a deznădejdii, Editura 
Reîntregirea, Alba-lulia, 2014, p. 61) 


*kkkhkhkkkkhkhkhkhkhkhkhkikikikikikikikk 


Sp e XP e e e e XP e Xe e e e e e e Xe e e Pe e e e e e eX 


kkhkkkkhkhkikhkkhkhkhikihkhkhkikikkhikyikyk 


XP Xe e XP XP e XP XP e XP Xe e Xe Xe e e XP XP e Xe XP e XP Xe e E XP e E e e XX 


Vindecarea unui director de minister - Sfinţii sunt prieteni și fac minuni 
împreună 


Bolnavul i-a spus că îl cheamă Iacov. „Aaa! Bravo, fiule! Ai numele fratelui 
Domnului.” Acela însă, cu destulă ne-credinţă şi cu o uşoară ironie, 1-a spus: 
„Dar ce, Hristos a avut şi fraţi?”. 


2 e de 


Cu mai mult de patruzeci de ani în urmă, aici, în Atena, l-a chemat o familie să-i 
facă Sfântul Maslu. O cameră a casei era închiriată de cineva care era într-un 
grad avansat de boală. Când a terminat slujba Sfântului Maslu, stăpâna casei i-a 
spus să meargă şi în camera bolnavului aceluia şi să-l miruiască. 


După ce I-a miruit, s-a aşezat lângă el, I-a întrebat cum îl cheamă şi cum se mai 
simte. Bolnavul i-a spus că îl cheamă Iacov. 


„Aaa! Bravo, fiule! Ai numele fratelui Domnulur”. 


Acela însă, cu destulă ne-credinţă şi cu o uşoară ironie, i-a spus: „Dar ce, 
Hristos a avut şi frați?”. 


Atunci Părintele i-a explicat că Iosif, înainte de a lua în casa sa pe Stăpâna, 
Născătoarea de Dumnezeu, avusese cinci copii din căsătoria legală anterioară; 
de aceea şi lacov a fost numit fratele Domnului. 

Atunci omul acela, cucerit de povestirea Părintelui Nicolae, i-a spus: „Ah, 
Părinte! Roagă-l pe Sfântul Iacov să mă facă bine şi cu făgăduiesc că îl voi 
prăznui în fiecare an cu cea mai mare evlavie!”. (Acestea de aici le-a povestit 
unei fiice duhovniceşti însuşi Părintele). 


După ce a spus cele de mai sus, Părintele adăugă: „Când am mers şi eu acasă, 
mi-am făcut datoria mea de preot”. Nu se ştie dacă a dormit în noaptea aceea. 
Căci bolnavul, în aceeaşi noapte a văzut în somn un arhiereu maiestuos, ţinând 
în mâinile sale o cutiuţă cu alifie, care îi spuse: „Întoarce-te să te ung pe spate”. 
Bolnavul s-a întors şi, cu alifia sa, sfântul l-a uns în chipul crucii pe spate. 


Atunci bolnavul îl întrebă: „Dar cine eşti tu?”. 
„Sunt Iacov. M-a trimis Părintele Nicolae”, i-a răspuns acela. 


Odată cu vedenia aceasta, bolnavul s-a făcut sănătos, a renăscut şi sufleteşte şi, 
de bucurie, s-a căsătorit cu fata familiei la care stătea. 


De atunci, omul acesta îl prăznuia pe Sfântul Iacov cu multă evlavie în Biserica 
Sfântului loan, cu litie şi cu bogate milostenii. Dar şi sfântul a continuat să-i 
ocrotească familia. 


Minunea aceasta am adus-o în discuţie o dată de faţă cu Părintele Nicolae şi |- 
am întrebat ce funcţie avea cel vindecat. Părintele, voind să ne lămurească, ne 
spuse: „Era consilier ministerial”. Dar de fapt acela era director la un minister. 
Atât de mult cunoştea cele ale lumii! 


Un colonel care primise folos duhovnicesc din trăirea Părintelui Nicolae mergea 
regulat să ia binecuvântarea lui. O dată, întrebat fiind de unii dintre fii săi 
duhovniceşti cum se numeşte acel ofiţer, Părintele le răspunse cu convingere: 
„Căpitan se numeşte”. 


(Monahia Marta, Sfântul Nicolae Planas, ocrotitorul celor căsătoriți, Editura 
Evanghelismos, Bucureşti, 2008, pp. 59-61) 

Pr. Eugeniu Rogoti - Sfântul apostol Iacob, primul episcop al Ierusalimului 


Slujirea Sfântului apostol Iacob, ruda Domnului și cel dintâi episcop al lerusa- 
limului, este model de grijă pentru credincioşii păstoriţi şi jertfelnicie pentru 
Biserica lui Hristos. Mărturii despre viaţa şi slujirea ca episcop a Sfântului Iacob 
găsim în cărțile canonice ale Noului Testament, la istoricul Iosif Flaviu, în 
scrierile apocrife şi gnostice, precum și în cuvintele Sfinţilor părinți. 


Sfântul Iacob, ruda Domnului, a condus vreme de aproape 30 de ani comu- 
nitatea creştinilor din Ierusalim, fiind primul episcop al acestei cetăţi. Toate 
sursele remarcă la unison autoritatea deosebită de care se bucura Iacob în Bise- 
rica primilor creștini. 


Gradul de rudenie al Sfântului Iacob cu Mântuitorul Hristos a fost discutat în 
vechime şi, în legătură cu aceasta, au existat diferenţe de păreri. 


În Sinaxarul Bisericii Ortodoxe, Sfântul Iacob este descris ca fiind unul dintre 
copiii dreptului Iosif, logodnicul Fecioarei Maria, din prima căsătorie a lui. 
Acest punct de vedere a fost pus în scris de Sfântul Epifanie al Ciprului. Unul 
din argumentele în favoarea acestei ipoteze este denumirea lui lisus ca „fiu al 
Mariei” în Evanghelia după Marcu (6, 3), ceea ce însemna că denumirea îl 
deosebea pe acest fiu de alți fii ai aceluiași tată de familie, alţi copii care aveau 


altă mamă. 

În Biserica Romano-Catolică a predominat ipoteza pusă în scris de Fericitul 
Ieronim. Scriitorul apusean a făcut analiza tuturor locurilor scripturistice unde 
este descris lacob şi a ajuns la concluzia că Iacob, primul episcop al leru- 
salimului, este Iacob al lui Alfeu (Matei 10, 3; Marcu 3, 18; Luca 6, 15), numit 
şi „cel mic”, ca să fie deosebit de Iacob cel mare, adică fratele lui loan evan- 
ghelistul. Din această identificare rezultă că Mania, mama lui lacob cel mic și a 
lui losie, amintită la Marcu 15, 40, nu este Fecioara Maria, ci altă Marie, numită 
în alte locuri Maria lui Iacob. Deoarece la loan 19, 25 se face amintire separată 
de Maica Domnului și sora ei, o oarecare Maria lui Cleopa, Fericitul leronim a 
tras concluzia că Alfeu şi Cleopa erau una şi aceeaşi persoană şi, respectiv, 
„fraţii lui lisus”, printre care era şi Iacob, nu sunt frați de sânge, ci verişori. 


Faptele Sfinţilor Apostoli îl amintesc în multe rânduri pe lacob. Astfel, atunci 
când Sfântul apostol Petru este eliberat de înger din temniţă, el le spune celor de 
față să-1 anunţe pe „lacob şi pe fraţi” (Fapte 12, 17). 


Tot Faptele Sfinţilor Apostoli vorbesc despre rolul important al lui Iacob la 
Sinodul Apostolic de la Ierusalim, dar şi de felul în care Pavel a fost să-l 
viziteze înainte de arestarea sa. Rolul acesta important al lui Iacob are legătură 
cu apariţia după Înviere a Mântuitorului lui Iacob, despre care vorbeşte Sfântul 
Pavel în prima Epistolă către Corinteni 15, 7. Această arătare specială de după 
Înviere a şi fost punctul central al instalării lui Iacob la cârma Bisericii din 
Ierusalim, mai ales după plecarea apostolilor la propovăduire în diferite părți ale 
lumii. 


Sfântul Pavel scrie în Epistola către Galateni (1, 19) că s-a întâlnit cu Iacob la 
trei ani de la convertirea sa în Ierusalim, unde nu a mai întâlnit dintre apostoli 
decât pe Petru, la care a stat 15 zile. Totuşi, pentru că noțiunea de apostol 
însemna trimiterea la propovăduire, iar lacob a rămas la Ierusalim ca să păs- 
torească turma de acolo, istoria creştină l-a numit „episcop al Ierusalimului”, 
chiar dacă a viețuit în acelaşi timp cu apostolii şi a avut o importanță mare în 
făurirea primei comunități creştine din Ierusalim. 


Sfântul Iacob era numit, împreună cu Petru şi Ioan, „stâlp al Bisericii”. În acea- 
stă calitate, Iacob, Petru şi loan îi primeau pe Pavel şi Barnaba şi le desemnau 
locul de propovăduire a Evangheliei în rândul păgânilor. 


Comunitatea de creștini din lerusalim era atunci formată din evrei şi prozeliți 
(păgâni convertiți la iudaism) care, primind credința în lisus Hristos, continuau 
să participe la slujbele de la Templu, să ţină legea mozaică şi să nu se deose- 
bească de ceilalţi evrei. În acelaşi timp, autorităţile iudaice acceptau existenţa 
unor persoane care credeau că Mesia venise. Iacob, la rândul său, avea o atitu- 
dine pozitivă în ce privea predicarea Evangheliei în rândul păgânilor şi era de 

acord că păgânii nu trebuie neapărat să îndeplinească prescripțiile legii mozaice 
pentru a se mântui, cu excepția poruncilor Sinodului Apostolic. 


Deşi Sfântul apostol Pavel era de părere că nimeni nu ar mai fi trebuit să țină 
legea mozaică, o perioadă evreii şi păgânii convertiți la creştinism au coexistat 
la Ierusalim, fiecare cu felul său de a fi. Această perioadă însă a durat puţin, mai 
ales din cauza revoltelor populare dintre evrei împotriva stăpânirii romane. În 
acest context au şi survenit prinderea și uciderea, conform celor spuse de 
tradiție, a Sfântului apostol Iacob, iar mai apoi, odată cu războiul şi distrugerea 
Templului, încetarea existenței primei comunități creştine din Ierusalim, con- 
dusă de apostolul Iacob. 


Creştinii s-au regrupat şi au încercat ulterior să se delimiteze de cei care țineau 
încă legea mozaică. 

Orthodoxwiki - Apostolul Iacov cel drept 


[i 

Sfântul apostol Iacov cel drept, numit şi Iacov, fratele Domnului sau Iacov, ruda 
Domnului (adormit în anul 62 d.Hr.), a fost unul dintre cei şaptezeci de apostoli, 
fund şi primul episcop al lerusalimului. 


În conformitate cu Protoevanghelia lui Iacov, Iacov a fost fiul, Dreptului Iosif 
(alături de ceilalți „fraţi ai Domnului” menţionaţi în Sfânta Scriptură) dintr-o 
căsătorie de dinaintea logodnei sale cu Maria. 


EI a scris o epistolă, numită Epistola Sfântului apostol Iacov, care este parte 
componentă a Noului Testament. 


Sfântul Iacov este prăznuit în 23 octombrie, în 26 decembrie, în 30 decembrie 
(împreună cu David, regele şi cu Sfântul şi Dreptul Iosif), precum și în 4 
ianuarie împreună cu cei şaptezeci de apostoli. 


Nume 


Eusebiu, citând din Hegesippus, spune că Iacov a fost "numit cel drept de toţi 
din vremea Mântuitorului până în zilele noastre; pentru că sunt mulți care poartă 
numele de Iacov." 


EI este numit în grecește Adelphos - "frate". "Frații! lui lisus - Iacov, alături de 
Iuda, Simon, şi lust - sunt pomeniţi în Matei 13:55, în Marcu 6:3, în Luca 6:14 
şi de către Pavel în Galateni 1:19. 

Viaţa 


Ieronim, în De Viris Illustribus, citează descrierea lui Iacov din volumul cinci 
de Commentarii al lui Hegesippus (pierdut în prezent): "După apostoli, Iacov 
fratele Domnului, numit cel drept a fost numit cap al Bisericii din Ierusalim. 
Într-adevăr, mulţi au numele de Iacov. Acesta a fost sfânt încă din pântecul 
mamei sale. El nu a gustat vin sau altă băutură alcoolică, nu mânca nici un fel 
de carne, nu şi-a tăiat barba şi nici nu a făcut baie vreodată. EI este singurul care 
a putut intra în Sfânta Sfintelor, deoarece nu folosea decât haine din păr şi 
mergea singur la templu să se roage singur pentru popor, încât 1 se făcuse pielea 
de pe genunchi tare ca genunchiul cămilei." 


Pavel îl descrie apoi pe Iacov ca pe unul pe care însăşi Hristos la arătat mai 
răsărit (1 Corinteni 15:3-8); ulterior în 1 Corinteni, el îl menționează pe Iacov 
într-un mod care sugerează că lacov a fost căsătorit (9:5); iar în Galateni, Pavel 
îl pune pe Iacov alături de Chefa (cunoscut mai ales sub numele de Petru) și de 
Ioan ca fiind cei trei "stâlpi" ai Bisericii, și cel care va propovădui printre cei 
"circumcişi" (aceștia sunt evreii) din Ierusalim, în timp ce Pavel şi colaboratorii 
săi va predica printre păgâni (2:9, 2:12). 


Faptele dovedesc fără putinţă de tăgadă că Iacov a fost o figură importantă în 
comunitatea creștină din Ierusalim. Când Petru, scăpând în mod miraculos din 
închisoare, trebuie să fugă din Ierusalim, el cere ca Iacov să fie informat 
(12:17). 


Când creştinii din Antiohia sunt îngrijorați cu privire la faptul dacă creştinii 
neevrei trebuie sau nu să fie circumcişi pentru a se mântui, cei din Ierusalim îi 
trimit pe Pavel şi pe Barnaba să discute cu biserica de acolo dar Iacov este cel 
care tranşează disputa (15:13ff). Când Pavel ajunge în Ierusalim cu ajutoarele 
pentru credincioşii de acolo, Iacov este cel cu care vorbește și care insistă ca 
Pavel să se curețe după ritualul obişnuit la Templu (21:18). 


Un pasaj controversat, adesea caracterizat ca fiind o interpolare creștină, din 
Jewish Antiquities ale lui Iosif, prezintă moartea sa în Ierusalim ca având loc 
după moartea procuratorului Porcius Festus, dar înainte ca Clodius Albinus să-şi 
preia funcţia (Antiquities 20,9) - având astfel loc în AD 62. 


Mare preot Anania a profitat de avantajul acestei lipse de autoritate imperială 
pentru a convoca o curte de judecători care l-au condamnat pe Iacov "pentru 
acuzaţia de încălcare a legii," acesta fiind apoi executat prin lapidare. Iosif 
precizează că fapta lui Anania a fost considerată de majoritatea ca o crimă 
juridică şi 1-a ofensat pe "cei care erau considerați minţile luminate din oraş şi 
habotnici în respectarea Legii," ceea ce i-a făcut să meargă cu o petiție în 

această problemă la Albinus, imediat ce acesta a intrat în provincie. Protestul lor 
a dus la destituirea lui Anania din funcția de mare preot. 


Eusebiu, pe lângă că îl citează pe losif, redă pasaje acum pierdute din 
Hegesippus (vezi legăturile de mai jos), şi din Clement al Alexandriei (Historia 
Ecelesiae, 2.23). Povestirea lui Hegesippus se pare că diferă de ceea ce spune 
Iosif: fariseii, supăraţi pe învăţăturile lui Iacob, întâi l-au adus în faţa adunării 
preoților din Templul din Ierusalim, apoi l-au lapidat şi la sfârşit i-au zdrobit 
oasele cu un ciocan de piuă. 


Protoevanghelia lui Iacov (sau Evanghelia Copilăriei după Iacov), o operă din 
secolul al II-lea, îl prezintă ca fiind autorul acesteia. 


Imnografie 


Tropar, glasul al 2-lea: Ca un ucenic al Domnului ai primit Evanghelia, drepte; 
ca un mucenic ești neînduplecat; îndrăzneală ca un frate al lui Dumnezeu, a te 
ruga ca un ierarh. Roagă pe Hristos Dumnezeu să mântuiască sufletele noastre. 


Condac, glasul al 4-lea: Dumnezeu Cuvântul Tatălui, Unul-Născut, Cel ce a 
venit la noi în zilele cele de apoi, lacove dumnezeiescule, pe tine întâi te-a arătat 
păstor şi învățător ierusalemitenilor şi ispravnic credincios tainelor celor duhov- 
nicești. Pentru aceasta toți pe tine te cinstim, apostole. 


Iconografie 


Dionisie din Furna, în Erminia sa (ed. Sophia, București, 2000, p. 149, 151), 
arată că Sfântul apostol Iacov, "fratele Domnului" trebuie zugrăvit în chipul 
unui bătrân (cu părul creţ), cu barba lungă, ținând în mână un sul înfășurat, 
însemnul propovăduirii sale apostolice. 


Când este zugrăvit în ceata sfințiților ierarhi, poartă zicerea (din rugăciunea 
amvonului): "Cel ce binecuvântezi pe cei ce Te binecuvântează, Doamne, şi 
sfințeşti pe cei ce nădăjduiesc întru Tine..." 

Pr. V. Ungureanu - Liturghia Sfântului Iacob în cultul creştin 

Introducere 


Sfânta Liturghie, coroana cultului creştin, a constituit, de-a lungul veacurilor, un 
obiect de seamă al meditaţiilor şi studiilor teologice. În acest scop, au apărut 
numeroase lucrări şi studii care, după ruperea unităţii bisericeşti, au îmbrăcat 
veşmântul interpretărilor confesionale. În preocupările liturgiştilor contem- 
porani care s-au dedicat strădaniilor depuse pe multiple planuri pentru refacerea 
unităţii bisericeşti, Sfânta Liturghie ocupă, drept urmare, un loc de frunte. 


Ca centru al cultului creştin, Sfânta Liturghie depăşeşte, prin roadele sale, 
dimensiunile de timp şi spaţiu: „Cea mai bună modalitate de a înţelege 
Liturghia euharistică - spune - este de a o privi ca o cale 
sau o procesiune. Este calea prin care Biserica intră în dimensiunea 
împărăției. Noi folosim acest cuvânt dimensiune, pentru că el pare cel mai 

potrivit pentru a indica modalitatea sacramentală a intrării noastre în viaţa 
lui Hristos cel înviat”. 


Încercând să stabilească timpul când s-a săvârşit pentru prima dată Sfânta 
Liturghie, cercetătorii, care poartă întotdeauna răspunderea faţă de adevăr şi faţă 
de Biserică, consideră că „cea dintâi Sfânta Liturghie a săvârşit-o în chip 
văzut însuşi Domnul nostru lisus Hristos, la Cina cea de Taină. Nu trebuie să 
uităm că şi acum Hristos Domnul este Cel ce săvârşeşte în chip nevăzut 
Liturghia. Prin urmare, Liturghia este de la Hristos, în ceea ce priveşte 
sâmburele şi momentul ei principal”. 


Sfânta Liturghie, care este „cea mai mare rugăciune şi anume marea rugăciune 
sau rugăciunea prin excelență a Bisericii, apare ca manifestare cultică 
fundamentală (a Bisericii) din primele zile ale creştinismului. Cei dintâi creştini 
„în fiecare zi Stăruiau într-un cuget în templu şi, frângând pâinea în casă, 
luau împreună hrana întru bucurie şi întru curăţia inimii” (Fapte IL, 46). De 
bună seamă, Sfinţii apostoli au fost cei care au dat primele îndrumări privind 
săvârşirea Sfintei Liturghii, aşa cum face, de exemplu, Sfântul apostol Pavel în 
prima sa epistola către Corinteni, cap. XI, vers. 23. 


Privite în lumina dezvoltării lor, dintre Liturghiile care se săvârşesc în vremea 
noastră în Bisericile creştine, cea mai veche este aceea pusă sub numele 
Sfântului Iacob, primul episcop al Bisericii din Ierusalim. 


Aşa cum s-a remarcat, Liturghia Sfântului apostol Iacob, ruda Domnului, este 
„cel mai preţios şi mai vechi monument de literatură liturgică”. Conform părerii 
generale,Sfântul apostol Iacob „a fixat, pe temeiuri apostolice, sâmburele 
acestei opere în Biserica din lerusalim”. 


Sfânta Liturghie săvârşită în vremea Sfinților apostoli s-a dezvoltat ulterior sub 
două variante: 
= Liturghia Sfântului lacob, care constituie obiectul prezentării noastre, şi 
— Liturghia Sfântului Marcu, aceasta din urmă fiind întrebuințată în 
întreaga Biserica Alexandrina, până la răspândirea monofizitismului în 
părțile Egiptului. 


Autorul Liturghiei 


Înainte de a prezenta originea, dezvoltarea şi aria de răspândire a Liturghiei 
Sfântului lacob, socotim că nu este de prisos să prezentăm câteva date privind 
viaţa şi activitatea Sfântul Iacob, considerat de tradiție ca autor al acestei 
Liturghii. 

Sfântul lacob cel mic sau fratele Domnului, cunoscut şi sub numele de Iacob cel 
drept, este amintit în Noul Testament de mai multe ori. 


Din Evanghelia de la Matei, reținem faptul că Domnul nostru lisus Hristos a 
avut un frate, cu numele de Iacob. „Au nu le numeşte mama lui Maria şi fraţii 
(verii) Lui Iacob şi Iosif şi Simon şi luda”? (Matei XIII, 55). Acelaşi adevăr 
este confirmat şi de Sfântul Evanghelist Marcu la VI, 3. 


Dar din textele scripturistice rezultă că „sub denumirea de „fraţi ai Domnului” 
sunt citați patru inşi: Iacob şi Iosif, Simon şi Iuda; că aceşti „fraţi ai Domnului” 
se găsesc în diferite împrejurări împreună cu Maica Domnului, în preajma 
Mântuitorului; că ei niciodată nu sunt numiţi fii ai Mariei, mama lui lisus; că 
denumirea de „fraţi ai Domnului” niciodată nu este dată de evanghelişti, care 
reproduc doar ceea ce ziceau iudeii, care nu credeau în Mântuitorul, pe care ei ÎL 
numeau şi-L socoteau „fiu al teslarului”; că singur lisus este numit, chiar de 
iudeii care nu credeau în EI, Fiul Mariei, chiar atunci când, împreună cu El, sunt 
enumeraţi şi citați şi „fraţii Lui” care formau un grup aparte şi deci nu sunt fii 
Mariei, mama lui lisus. 


Un lucru e cert şi deplin atestat de textele evanghelice, că doi dintre „fraţii 
Domnului”: lacob cel mic şi Iosif nu sunt frați drepți ai Mântuitorului, ca fii ai 
Sfintei Fecioare, ci sunt fii ai acestei Marii a lui Cleopa, care se găseşte în 
preajma Domnului atât la Răstignire cât şi la înviere. 


Spre deosebire de concepția catolică, după care Iacob al lui Alfeu şi Iacob 
fratele Domnului ar fi una şi aceeaşi persoană, teologia ortodoxă socoteşte că 
cei doi sunt persoane deosebite. 


După cum spune Sfântul apostol Pavel, Sfântul Iacov fratele Domnului este 
unul dintre cei cărora Mântuitorul s-a arătat, separat, după înviere (| Corinteni 
XV, 7); iar după tradiţia consemnată de istoricul Eusebiu, Mântuitorul însuşi, 
împreună cu apostolii, l-a aşezat pe Sfântul Iacob episcop al Ierusalimului, fiind 
hirotonit chiar de Sfinţii apostoli. EI era unul dintre cei trei (Iacob, Petru şi loan) 
cărora Mântuitorul, după înviere, le-a acordat „darul ştiinţei”, pe care ei l-au 
comunicat şi celorlalți apostoli, iar aceştia celor şaptezeci de ucenici, dintre care 
unul era Barnaba. 


Când Sfântul Petru este eliberat din închisoarea de la Ierusalim, spune fraților să 
încunoştiinţeze despre aceasta pe Iacob (Fapte XII, 17). Sfântul apostol Pavel îl 
vizitează, atât în cursul primei sale călătorii la Ierusalim (Galateni I, 18-19), cât 
şi în timpul ultimei sale călătorii misionare (Fapte XXI, 18). 

A avut un rol de căpetenie laSinodul apostolic de la Ierusalim (Fapte XV, 13- 
21), fund unul dintre „stâlpu” Bisericii de acolo (Galateni II, 9). Ducea o viaţă 
sfântă şi virtuoasă, trăind în smplitate şi sărăcie, pentru care chiar iudeii îl 
stimau, dându-i supranumele de „Cel drept” (Justus). 


După părerea majorităţii exegeţilor, el este şi autorul epistolei soborniceşti care 
îi poartă numele, între cărțile Noului Testament. 


În anul 62 (sau 63), când procuratorul Iudeii, Festus, murise, iar succesorul său, 
Albinus, nu-şi luase încă postul în primire, profitând de aceasta, arhiereul 
Ananias l-a judecat pe Sfântul Iacob şi l-a condamnat la moarte prin lapidare. 
Fund urcat pe platforma templului şi obligat să renege credinţa în Hristos, 
Sfântul Iacob predică, dimpotrivă, cu putere, pe Cel răstignit; fiind aruncat de 
acolo, a căzut jos, a îngenunchiat şi se ruga pentru iertarea ucigaşilor săi; iudeii 
au început să-l lovească cu pietre, iar pentru că încă nu murise, unul din ei i-a 
spart capul cu o măciucă. Aşa s-a stins, ca martir, primul episcop al lerusa- 
limului. Biserica Ortodoxă îl pomeneşte în calendarul ei la 23 octombrie. 


Locul de obârşie. Răspândirea 


Documentele în care găsim formele vechi ale Liturghiei Sfântului Iacob. 
Liturghia atribuită Sfântului lacob este, fără îndoială, Liturghia creştină cea mai 
veche,. Liturghia Bisericii primare din Ierusalim. Mărturii directe şi indirecte şi 
mai ales Tradiţia bisericească atribuie, în unanimitate, Liturghia care se oficia în 
Biserica de la Ierusalim Sfântului Iacob, care este autor cel puţin pentru „„înce- 
puturile şi contururile e1”. 


În vederea stabilirii originii Liturghiei Sfântului apostol Iacob, vom spune mai 
întâi că ea este cunoscută şi sub denumirea de Liturghia Bisericii din Ierusalim, 
căci de acolo a plecat prima ei formă, pe care după aceea au luat-o ca model 
toate Bisericile locale de mai târziu. 


Originea ierusalimiteană a acestei Liturghii este atestata nai ales în aşa-numita 
„Liturghie clementină”, descrisă în cartea a opta a Constituţiilor Apostolice, 
care nu este decât una dintre formele vechi, locale, în care ni s-a transmis 
Liturghia Sfântului Iacob. Într-una din ecteniile acestei Liturghii, primul episcop 
pomenit nominal, pentru care Biserica se roagă, este „episcopul nostru Iacob şi 
parohienii lui”. Este vorba de Sfântul Iacob, primul episcop al Ierusalimului, 
care fără îndoială este cel mai indicat să fi avut un rol de seamă în alcătuirea 
unei prime Liturghii, folosită de colegiul tuturor apostolilor, mai întâi la 
Ierusalim, de unde au dus-o cu ei în toate Bisericile locale înfiinţate şi organi- 
zate de ei, după dispersarea din Ierusalim, pentru predicarea Evangheliei. 

De la Ierusalim, Liturghia Bisericii primare a fost transplantată mai întâi prin 
Sfântul Pavel şi ucenicii săi la Antiohia, care va deveni în curând cel nai 
important centru misionar al creştinismului şi cel mai important centru cultural 
şi politic al Imperiului roman de răsărit din primele trei-patru secole. Aici, ea a 
primit de fapt, o dezvoltare treptată, datorită influenţei şi prestigiului cultural- 
bisericesc şi politic al Antiohiei, s-a răspândit, treptat, în întreg cuprinsul 
patriarhatului Antiohiei, adică în toată Siria şi Asia Mică. Ea a devenit, cu alte 
cuvinte, Liturghia reprezentativă a ritului liturgic pe care îl numin „antiohian”. 


Din nefericire, manuscrisele cele mai vechi care păstrează rânduiala acestei 
Liturghii provin abia din sec. X-XII şi ele ne transmit o formă mult evoluată a 
ei, cu dezvoltări şi influenţe provenite de la Liturghiile mai noi, formate între 
timp. Formă veche a ei, care era în uz aproximativ prin sec. IV-V, se poate 
reconstitui însă, parţial, cu ajutorul unor documente literare din această epocă, 
în care găsim descrieri sau explicări ale ei. Astfel, cea mai completă descriere, 
cu textele rugăciunilor rostite de preot (arhiereu) şi ale ecteniilor rostite de 
diacon, este cea din Constituţiile Apostolice, amintite mai înainte, care 
reprezintă, de fapt varianta cea mai pură şi fidelă a ritului aritiohian, a cărei 
descriere se datoreşte unui autor necunoscut, de origine siriană, de prin a doua 
jumătate a sec. al IV-lea, identificat de unii cu ereticul Eunomie. Ea ea are 
avantajul că, spre deosebire de formele mai târzii ale Liturghiei Sfântul Iacob 
transmise în manuscrise, oglindeşte o formă care era uzuală prin părțile Siriei 
spre sfârşitul sec. al IV-lea şi a rămas nemodificată. 


O altă variantă, tot siriană şi tot atât de dezvoltată, dar probabil puţin mai târzie 
(începutul sec. al V-tea) decât cea de mai înainte, este Liturghia descrisă într-o 
altă rânduială bisericească veche, care poartă denumirea de „Testamentum 
Domini (nostri Jesu Christi)”. 


Pe la mijlocul sec. al IV-lea (348), la Ierusalim, Sfântul episcop Chiril descrie şi 
explică, în Cateheza ultimă din cele 13 ale sale (Cateheza a V-a mista- 
gogică),Liturghia credincioşilor, aşa cum se oficia ea prin acele părți atunci, 
adică tot o formă a vechu Liturghii a Sfântului Iacob. 


Acelaşi lucru face, pe la începutul sec. al V-lea, episcopul Teodor al Mop- 
suestiei (t 428) în Catehezele sale baptismale, explicând Liturghia sirienilor 
răsăriteni. 


Texte izolate din rugăciunile aceleiaşi Liturghii şi mențiuni sau aluviuni 
incidentale la forma ei de la Antiohia spre sfârşitul sec. al IV-lea găsim şi în 
unele din Omiliile exegetice ale Sfântului loan Gură de Aur, iar pentru forma 
folosită prin părțile Asiei Mici, cam în aceeaşi vreme, ne dau informaţii şi unele 

din canoanele (în special can. 19) sinodului local de la Laodiceea, ţinut între 
362-381. 


Fericitul leronim (t 420) citează, în greceşte, o expresie din Liturghia Sfântului 
Iacob: „Sacerdotum quottdie ora concelebrant, quod în lingua nostra dicitur qui 
solus es sine peccato”. 


Liturghia Sfântului Iacob a fost cea mai răspândită dintre Liturghiile vechi. În 
secolele IV şi V era folosită aproape în tot Răsăritul (Siria, Palestina, Asia 
Mică) şi apoi în Grecia. 


La sfârşitul sec. al VII-lea, Părinţii sinodului quini-sext (can. 32) o amintesc ca 
pe, Liturghia normală a Răsăritului creştin, concurată fiind numai de cea a 
Sfântului Vasile. Precum vom arăta puţin mai târziu, din ea au derivat toate 
Liturghiile ulterioare folosite azi la Sirienii de vest şi de est. 


În Asia Mică şi Grecia ea a dat naştere Liturghiilor mai noi, a Sfântului Vasile 
cel mare şi cea a Sfântului loan Gură de Aur (Liturghiile bizantine), care i-au 
luat curând locul. În Ierusalim era încă în întrebuințare în sec. al IX-lea, iar în 
restul Orientului ortodox (Siria apuseană şi cea răsăriteană) s-a menţinut până 
prin sec. XII, după care a fost înlocuită definitiv, la ortodocşi cu Liturghiile 
bizantine. 


Versiunile vechi ale Liturghiei Sfântului lacob şi 
Liturghiile derivate din ele 


Limba originală în care s-a săvârşit de la început Liturghia Sfântului Iacob a fost 
cea grecească. Dar începând cel puţin de prin sec. III-IV, în regiunile cu 
populaţie de origine siriană, ea a început să fie tradusă şi folosită şi în limba 
siriacă, pentru populația de la sate, care nu ştia greceşte, iar la oraşe se săvârşea 
mai departe, în greceşte. 


După despărțirea Bisericilor monofizite şi nestoriene (după 451), redacţia gre- 
cească a rămas să fie folosită numai de către ortodocşii din vechile patriarhate, 
al Ierusalimului şi al Antiohiei (numiţi de către monofiziţi şi melchiţi, adică 
partizani ai împăratului de la Bizanţ); aceştia au tradus-o şi ei în limba siriacă 
veche, întrebuinţând-o până prin sec. XII-XIII, când au adoptat Liturghiile mai 
Noi, de rit bizantin. 


A existat, de asemenea, o traducere armeană a Liturghiei Sfântului Iacob, făcută 
în prima jumătate a sec. al IV-lea, de către Sfântul Grigore Luminătorul, fie 
după originalul grecesc, fie după traducerea siriacă, întrebuințată pe atunci în 

părțile Cezareei Capadociei, unde a fost folosită până către sfârşitul secolului al 
V-lea. 


Din redacția greacă a Liturghiei Sfântului lacob derivă cele două Liturghii 
ortodoxe de azi (cea a Sfântului Vasile şi cea a Sfântului loan), precum şi 
Liturghia Bisericii armene. 


Din epoca în care Liturghia Sfântului lacob a fost înlocuită definitiv cu 
Liturghiile de rit bizantin (a Sfântului Vasile şi ce a Sfântului loan), redacția 
greacă a acestei Liturghii a devenit de fapt o Liturghie moartă. Astăzi ea se 
oficiază numai în unele biserici de limba greacă, o singură dată pe an, şi anume 
la ziua pomenirii Sfântului Iacob, fratele Domnului (23 octombrie), ori în 
duminica cea mai apropiată de această dată; la Ierusalim ea se oficiază şi în 
prima duminică de după Crăciun, când se face pomenire şi despre Sfântul Iacob 
între rudele apropiate ale Mântuitorului. 


O şansă mai mare de supravieţuire a avut versiunea siriacă a Liturghiei Sfân- 
tului lacob. Ea se păstrează şi se foloseşte încă, sub acelaşi nume, la sirienii 
iacobiţi (monofiziţi) din fostul patriarhat al Antiohiei şi cel al Ierusalimului, 
care, în sec. al V-lea, s-au organizat în Biserica separată, despărţindu-se de 
trunchiul Bisericii ecumenice după sinodul de la Calcedon. Iacobiţii o folosesc 
încă în vechea siriacă, în care a fost tradusă încă din sec. al IV-lea (azi o limbă 
moartă), păstrând forma în care ea se oficia la vremea despărțirii de Biserica din 
Constantinopol, dar adoptând unele particularităţi caracteristice doctrinei lor, 
cum este, de exemplu, adaosul „Cel ce te-ai răstignit pentru noi”, din textul 
trisaghionului. 


Liturghia siriacă a Sfântului lacob se întrebuinţează şi la sirienii răsăriteni din 
Malabar (India), precum şi la maroniţii din Liban, care au adoptat erezia 
monotelită, iar din sec. al XVI-lea sunt uniți cu Roma, primind multe influenţe 
latine în cultul şi Liturghia lor. 


Aceeaşi Liturghie şi tot în limba siriacă a rămas şi în folosinţă sirienilor 
răsăriteni sau nestorieni persani (numiţi şi chaldeeni) din Iran (Persia de 
altădată), Curdistan şi Malabar (în sudul Indici) şi chaldeenii uniţi (numiţi şi 
creştini de rit chaldeean). Toţi aceştia au pus însă Liturghia lor sub numele 
primilor misionari creştini din aceste părți, numind-o Liturghia Sfinţilor apostoli 
Addai şi Mari; (Maris), care sunt intemeietorii Bisericii din Edesa şi Selcucia 
(Addai sau Tadeu este unul dintre cei 10 ucenici, iar Marij este discipolul lui). 


Manuscrise, ediţii şi traduceri româneşti ale Liturghiei greceşti a Sfântului 
Iacob 

Din nefericire nu ni s-a păstrat nici un manuscris care să ne fi transmis forma 
sau rânduiala şi textele rugăciunilor Liturghiei Sfântului Iacob, în forma ei 
veche, din primele trei secole. 


Precum am spus, abia din textele citate şi explicate în Rânduielile bisericeşti 
(Constituţiile Apostolice şi Testamentum Domini) şi în Catehezele mistagogice 
sau în Omiliile baptismale, amintite mai înainte, ne putem face o idee apro- 
ximativă despre formele locale ale acestei Liturghii din diferitele părți ale 
creştinătăţii, în secolele IV-V. 


Înainte de a prezenta rânduiala Liturghiei Sfântului lacob, aşa cum se săvârşeşte 
astăzi în Biserica greacă, vom prezenta mai întâi manuscrisele care ne-au 
transmis textul grecesc al Liturghiei Sfântului Iacob, în forma ei evoluată, apoi 
ediţiile acestei Liturghii şi câteva studii mai importante apărute în teologia 
românească, consecrate Sfintei Liturghii. 


Comparând Liturghia Sfântului Vasile cel mare cu aceea a Sfântului Iacob şi 
având în vedere variantele siriace ale Liturghiei sirienilor iacobiţi şi ale 
nestorienilor persani, care s-au desprins de Biserica Ortodoxă după Sinodul IV 
ecumenic (Calcedon, 451), ajungem la concluzia că Liturghia Sfântului lacob a 
fost fixată în scris de timpuriu, cel puţin la sfârşitul secolului al IV-lea şi 
începutul secolului al V-lea. 


a. Cele mai vechi manuscrise care ne transmit textul acestei Sfintei Liturghii 
datează însă din secolele X-XII şi ele consemnează stadiul deja evoluat al 
acestei Liturghii, când ea primise multe influenţe din partea Liturghiilor 
bizantine. O traducere siriacă a Liturghiei Sfântului Iacob, atribuită lui Iacob de 
Edesa, care se păstrează într-un codice din secolul al VIII-lea, ne ajută să facem 
o reconstituire aproximativă a textului grecesc din acea epocă. Textul cel mai 
vechi se păstrează în codicele grec. 177 al bibliotecii Universităţii din Messina 
(în Sicilia), din secolul al X-lea, (rulou de pergament). Copii similare cu aceasta 
se afla în codicele Supli. gr. 476 al Bibliotecii Naţionale din Paris, sec. al XV- 
lea, în codicele gr. 1039 (1040) al Bibliotecii Mănăstirii Sfintei Ecaterina din 
Sinai (sec. XIV), cum şi într-un codice al Bibliotecii Mănăstirii Hilandar din 
Sfântul Munte. După aceste manuscrise, au publicat textul acestei Liturghii, 
savanții lturgisti J. A. Assemani, Codex lturgicus Ecclesiae unioersae, Roma, 
1752, V, p. 68-99 şi C. A. Swainson, The greek Liturgies chiefly from original 
authorities, Cambridge, 1884, p. 214-332. 


Alt text vechi al Liturghiei se păstrează în codicele din secolul al XI-lea al 
Bibliotecii din oraşul Rossano din Calabria, care stă la baza ediției publicate în 
1560 de către C. Morelius, apoi de către H. Daniel, Swainson, A. Petrowsky şi 

apoi de F. E. Brightman, după o copie asemănătoare din Biblioteca Naţională 
Paris, sub nr. 2509 (sec. XV). 


Codicele din Rossano provine din Antiohia, iar cel din Messina, probabil, din 
Ierusalim. 


Se păstrează însă şi codici de mai târziu, în diferite biblioteci, din Roma 
(Vatican gr. 1970, pergament din sec. XIII), Oxford (Bibl. Bodleiana, 
Miscelaneu gr. 134, sec. XVI), Cairo (Bibi. Patr. Ortodoxe), s. a. Codicele de la 
Biblioteca Sfântului Mormânt din Ierusalim, nr. 321, aparţine secolului al XVI- 
lea. 


b. Prima ediţie tipărită a Liturghiei Sfântului Iacob, în greceşte, a apărut la Paris, 
în anul 1560, în tipografia lui Guil Morelius. Textul grecesc, însoțit şi de o 
traducere latină, făcută de Gentianus Hervet, a fost publicat de canonicul Jean 
de Saint Andre, în colaborare cu Clauda de Sainctes, care avea să ajungă, 
ulterior, episcop. Fronte Ducaeus, retipări la Paris, în 1624, Liturghia Sfântului 
Apostol Iacob, în greceşte. ]. A. Assemani, în marea sa colecţie de texte 
liturgice cu titlul Codex liturgicus Ecclesiae unioersae, vol. V (Roma, 1752) p. 
68-99, a tipărit şi textul grecesc al Liturghiei Sfântului Iacob, după manuscrisul 
din Messina, amintit mai înainte. 


O altă ediție mult citată este cea a liturgistului englez C. A. Swainson, The 
greek Liturgies chiefly from original authorities, Cambridge 1884, p. 214-332 
(după manuscrisele din Messina, Rossano şi Paris menţionate mai înainte). 


O mai bună ediţie critică a tipărit alt liturgist englez, profesorul F. E. Brightman 
de la Oxford, în colecţia sa: Eastern Liturgies, Oxford, 1896, p. 31-68. Ea are la 
bază textul din cod. gr. 2509 din Biblioteca Naţională Paris (sec. XIV). 


Dintre edițiile mai vechi mai amintim pe cea a arhiepiscopului Dionisie Latas de 
Fante, intitulată Dumnezeiasca Liturghie a Sfântului, slăvitului apostol Iacob, 
fratele Domnului şi primul episcop al Ierusalimului, editată cu rânduieli şi 
însemnări (în grec), Aante, 1886. 


În secolul nostru, mai multe ediţii ale textului grecesc al Liturghiei Sfântului 
Iacob, destinate unele pentru studii, altele pentru serviciul liturgic, a publicat 
profesorul grec şi arhiepiscop de Atena, Hrisostom Papadopulos: Dumnezeiasca 
Liturghie a Sfântului Iacob, fratele Domnului (în grec.), Atena, 1912, (în 1976 a 
X-a ediţie); ele au la baza textul grecesc cel mai vechi ajuns la noi, şi anume cel 
din cele două manuscrise din Messina şi de la Rossano. Un studiu separat 
despre această Liturghie, publicase acelaşi mai înainte (Ierusalim 1901), cu 
titlul: Despre Liturghia Sfântului Iacob (în grec.), retipărit apoi la Atena 1902, 

cu titlul Despre Liturghia apostolică a Sfântului Iacob, fratele Domnului (în 
grec). 


Cea mai nouă şi mai bună ediţie critică a textului grecesc, precedată de studiu 
introductiv şi însoţită de o traducere latină, este cea tipărită de Ch. Mercier, cu 
titlul La lturgie de Saint Jacques, Paris, 1946 (col. „Patrologia Orientalis”, 
XXXVI, fâşc. L). Prima traducere românească a textului acestei Liturghii a 
publicat-o liturgistul T. Tarnavschi, în cadrul studiului sau Despre cele mai 
însemnate liturgii ale Bisericii Orientale, în rev. „Candela”, an 1892, p. 328- 
335, 391-402; 455-466. Alta, mai nouă, a publicat-o Pr. Al. Ionescu în rev. 
„Glasul Bisericii”, XXII (1963), nr. 7-8, p. 663-683. 


Rânduiala Liturghiei greceşti a Sfântului Iacob 


Rânduiala Liturghiei Sfântului Iacob, aşa cum se oficială ea, în vremea noastră, 
în Biserica greacă, a cunoscut unele influenţe, în special din partea Liturghiilor 
bizantine. Prezentând rânduiala Liturghiei Sfântului Iacob, aşa cum se oficiază 
în Biserica greacă, vom observa lesne care sunt aceste influențe şi vom 
desprinde, comparativ, asemănările şi deosebirile dintre această Liturghie şi 
Liturghiile de rit bizantin. 


Pregătirea Sfintelor Daruri se face la proscomidiar. Apoi, preotul vine în faţa 
Sfintei Mese, uşile împărăteşti fiind închise, şi zice în taină o rugăciune pentru 
iertarea păcatelor, după care deschide uşile împărăteşti şi rosteşte cu voce tare 
formula doxologică în cinstea Sfintei Treimi: „Slavă Tatălui şi Fiului şi 
Sfântului Duh, luminii celei întreite şi unice a Dumnezeirii, cea care este una în 
Treime şi care se împarte fără să se despartă. Căci, Treime, Dumnezeu cel Unul 
Atotţiitorul, cerurilor spun slava Lui, iar pământul, stăpânirea şi marea putere a 
Lui şi toată făptura văzută şi nevăzută, pururea vesteşte mărirea Sa. Că Lui se 
cuvine slava, puterea, gloria şi mărirea; acum şi pururea şi tn vecii vecilor”. 
Aceasta este, de fapt, formula de binecuvântare pentru începutul slujbei. 


Urmează apoi o rugăciune pentru Biserică şi o altă rugăciune pentru cădire. 
Preotul cădeşte Sfânta Masă, da Sfântă Evanghelie diaconului şi fac amândoi 
vohodul cu Evanghelia, cântând împreună „Unule Născut”. Ajungând în 
mijlocul bisericii, diaconul lasă Sfânta Evanghelie pe amvon (tetrapodul din 
mijlocul bisericii) şi intră în sfântul altar. În timp ce preotul zice, în taină, 
rugăciunea intrării şi a trisaghionului, diaconul zice - cu faţa spre credincioşi - o 
scurtă ectenie. Urmează cântarea trisaghionului (Sfinte Dumnezeule). 


Diaconul cădeşte, iar preotul zice, în taină, rugăciunea cădirii. După trisaghion 
se citeşte Apostolul, de pe amvonul din mijlocului bisericii, apoi diaconul zice o 
ectenie, care se aseamănă cu ectenia întreită şi cu aceea de la Litia din ritul 

bizantin. În acest timp, preotul citeşte rugăciunea Evangheliei, care este, de fapt, 
rugăciunea din ritul ortodox (Străluceşte în inimile noastre...). 


Diaconul citeşte Sfânta Evanghelie, după care preotul predica de pe amvonul 
aşezat în mijlocul bisericii. Merge apoi în sfântul altar şi, în timp ce diaconul 
rosteşte ectenia a treia, care cuprinde şi ectenia de cerere din ritul bizantin, 
preotul citeşte în taină o nouă rugăciune a Evangheliei. Ecfonisul pe care-l 
rosteşte preotul este asemănător cu acela dinaintea heruvicului din ritul bizantin, 
(Ca sub stăpânirea Ta totdeauna fund păziţi...), după care diaconul rosteşte o 
formulă care ne aminteşte de momemtul concedieri de odinioară a catehu- 
menilor din biserică: „Nici unul dintre catehumeni, nici unul dintre cei neinițiaţi, 
nici unul dintre cei care nu pot să se roage împreună cu noi.. Credincioşii, cântă 
heruvicul „Să tacă tot trupul” (cântat şi la Liturghia Sfântului Vasile, din ritul 
bizantin, în sâmbăta din Săptămâna Patimilor), în timp ce diaconul şi preotul fac 
vohodul mare, aducând Sfintele Daruri de la proscomidiar la Sfânta Masă. Când 
ajung în fata Sfintelor Uşi, cântarea se întrerupe, iar preotul, cu voce tare, 
rosteşte rugăciunea punerii-înainte a Darurilor, care nu este alta decât 
rugăciunea de la proscomidie, din ritul bizantin: „Dumnezeule, Dumnezeule, 
Cela ce pâinea cea cerească.. Aşezând Darurile pe Sfânta Masă, preotul cădeşte 
ŞI zice în taină o rugăciune. Se rosteşte, apoi, Simbolul credinţei iar preotul zice, 
în taină, rugăciunea păcii şi se face sărutarea păcii. Preotul zice din nou o 
rugăciune, a plecării capetelor, după care urmează un fel de dialog între preot şi 
diacon, apoi între clerici şi credincioşi, pentru binecuvântarea reciprocă 
necesară ca pregătire pentru săvârşirea jertfei. Acest moment se aseamănă cu 
dialogul dintre preot şi diacon de după intrarea Darurilor, din Liturghierul 
ortodox. 


Apoi, diaconul rosteşte o ectenie mare, „mult mai frumoasă şi mai cuprinzătoare 
decât cea din ritul bizantin”, în timp ce preotul citeşte, în taină, patru rugăciuni 
deosebite şi consecutive; a treia dintre acestea este, de fapt, rugăciunea punerii 
înainte a Darurilor de după Vohodul mare din Liturghia bizantină a Sfântului 
Vasile cel mare (Doamne Dumnezeul nostru, Care ne-ai zidit pe noi..). 


Urmează formulele introductive la Anafora, cu dialogul pre-retei, care se 
deosebeşte de cel din ritul bizantin, doar prin mici variante verbale. Preotul 
citeşte, în taină, rugăciunea Sfintei Jertfe Anafora, întreruptă de ecfonisele şi 
răspunsurile poporului, „ca şi în ritul bizantin, dar cu o participare mai largă a 
poporului”. Textul anaforalei seamănă mai mult cu acela din Liturghia Sfântului 
Vasile cel mare, mai ales dipticele, deşi rugăciunile de mijlocire încep cu pome- 
nirea celor vii şi continuă cu pomenirea morţilor, adică invers decât în ritul 
bizantin. 

După o ectenie rostită de diacon, urmează Rugăciunea domnească, apoi 
rugăciunile, formulele şi riturile premergătoare împărtăşirii, din ritul bizantin: 
frângerea Sfântului Trup, plinirea potirului, turnarea apei calde, o rugăciune 
pregătitoare, după care se face împărtăşirea clericilor şi credincioşilor şi se cântă 
un imn de mulţumire al credincioşilor pentru împărtăşanie (rezumat al celui 
corespunzător din Liturghia noastră); urmează o rugăciune a cădirii Sfintelor 
Daruri, ectenia şi rugăciunea plecării capetelor, citită în taină de către preot. 


Rugăciunea amvonului este rostită de preot de pe amvonul din mijlocul 
bisericii, ca în perioada veche. Apoi, diaconul rosteşte formula de concediere: 
„Mergeţi cu pace”, în timp ce preotul, din sfântul altar, zice în taină formula de 
binecuvântare finală: „S-a binecuvântat Dumnezeu, Cel ce ne binecuvântează şi 
ne sfinţeşte pe noi prin împărtăşirea Sfintelor şi Preacuratelor Sale Taine, acum 
ŞI pururea ŞI în vecii vecilor, Amin”. 


Din rânduiala Liturghiei Sfântului Iacob, aşa cum se oficială în Biserica greacă, 
se poate constata că, în cea mai mare parte, această rânduială se aseamănă cu 
cea a Liturghiilor de rit bizantin. Asemănările sunt mai evidente de la sărutarea 
păcii până la sfârşitul Liturghiei. 


Importanţa Liturghiei Sfântului lacob în istoria cultului Bisericilor creştine 

răsăritene. Scurtă comparaţie cu Liturghiile răsăritene de azi. 
Pentru a pune mai grăitor în lumină ce însemnătate are Liturghia Sfântului Iacob 
pentru cultul creştin, în general, şi al Bisericilor creştine răsăritene în special, 
vom prezenta pe scurt, atât trăsăturile comune cu celelalte Liturghii răsăritene, 
cât şi pe cele caracteristice ale acestei Liturghii, în forma ei greacă de azi şi în 
variantele derivate din versiunea ei siriacă, întrebuințate în Bisericile necal- 
cedoniene de azi. 


Ceea ce se cuvine să fie subliniat, de la început, este faptul că între Liturghule 
Bisericilor vechi orientale şi cele ortodoxe (de rit bizantin) există o asemănare 
de structură şi concepţie, fundamentată pe unitatea de credință, păstrată până la 
anul 451, când s-a produs prima sfâşiere a unităţii bisericeşti. „Micile diferenţe 
de ritual sau ceremonial şi de texte sau formular, care deosebesc între ele 
feluritele Liturghii, sunt atât de puţin importante, încât lasă neatinsă unitatea 
organică a acestor Liturghii. Aceeaşi structură sau rânduială generală - aceeaşi 
dezvoltare, prin rituri, rugăciuni, lecturi şi imne - a ideei fundamentale care le 
inspiră pe toate, apropie între ele toate Liturghiile orientale. 


Ca şi în Liturghiile vechi, şi în cele ortodoxe de azi, scopul a rămas acelaşi: 
săvârşirea Jertfei euharistice, adică Sfinţirea Darurilor şi apoi săvârşirea tainei 
comuniunii, adică împărtăşirea credincioşilor cu ele. Toate prezintă aceeaşi 

împărţire în cele trei mari diviziuni ale slujbei, ca şi în Liturghiile ortodoxe: 
Proscomidia, Liturghia catehumeniior şi Liturghia credincioşilor. 


În cadrul Liturghiilor Bisericilor Vechi Orientale, Proscomidia, care constituie 
prima parte a slujbei, are aceleaşi momente esenţiale: pregătirea spirituală- 
morală a lhturghisitorilor, îmbrăcarea veşmintelor, pregătirea şi binecuvântarea 
Darurilor, acoperirea şi cădirea lor, rugăciunea de oferire şi celelalte. 


În Liturghia Sfântului Iacob, Liturghia catehumeniior şi-a păstrat simplitatea sa, 
aşa cum era pretutindeni în Biserica primelor veacuri. Deşi n-a primit enarxa 
sau introducerea din prima parte a Liturghiei bizantine (până la vohodul cu 
Evanghelia), are comun cu aceasta; ecteniile, imnul „Unule născut”, trisa- 
ghionul, vohodul cu Evanghelia, „care reprezintă probabil una dintre influenţele 
ritului bizantin în celelalte Liturghii”, lecturile biblice şi rugăciunile de la 
sfârşitul Liturghiei catehumeniior. 


Asemănările şi părțile comune apar mai ales la Liturghia credincioşilor: partea 
pre anaforală, rugăciunile pregătitoare, ieşirea cu Sfintele Daruri, cădiri, ectenii, 
spălarea mâinilor, sărutarea păcii şi Simbolul de credinţă niceo-constan- 
tinopolitan. Apare în plus rugăciunea vălului, pe care nu o întâlnim în ritul 
bizantin. „Urmează apoi marea rugăciune a Sfintei Jertfe (Anafora), nucleul 
original şi centrul tuturor Liturghiilor creştine, ţesută pe firul uniform al 
aceloraşi idei, înlănţuite în aceeaşi ordine”. 

Deosebirile apar la diptice (rugăciunile de mijlocire), care, în ambele Liturghii, 
se aşează după epicleză, dar în Liturghia Sfântului Iacob ele încep cu pomenirea 
celor vii, pe când în ritul bizantin încep cu sfinţii şi cu cei morţi. 


Partea finală a Liturghiei Sfântului lacob este asemănătoare cu cea din ritul 
bizantin. Aşadar, momentele esenţiale ale Liturghiei se găsesc „într-o formă sau 
alta, în toate riturile liturgice răsăritene, demonstrând încă odată originea tor 
comună şi descendența din acelaşi tip al Liturghiei primare a Bisericii, pe care I- 
au păstrat cu atâta scumpătate, în ciuda dezvoltării lor independente una de altă 
şi a condiţiilor externe deosebite, în care au evoluat după separarea lor”. 


În concluzie, se poate spune că Liturghia Sfântului apostol Iacob, prin vechimea 
ei, capătă valoare documentară, atestând modul cum s-a închegat şi s-a dezvoltat 
slujba fundamentală a cultului creştin. Originea sa apostolică, confirmată şi 
recunoscută de Tradiţia bisericească, arată grijă deosebită pe care Biserica o 
acordă păstrării şi propovăduirii adevărurilor de credinţă. 


In forma evoluată pe care ne-au transmis-o manuscrisele, ea este o mărturie a 
modului cum adevărurile de credinţă, formulate sinodal şi receptate de întregul 
corp al Bisericii, au fost înveşmântate imnologic şi mărturisite doxologic. 

Liturghia Sfântului apostol Iacob, formula cea mai veche a cultului Bisericii 
primelor veacuri creştine, chiar în forma ei evoluată de azi, are un pronunţat 
caracter trinitar. Imnele şi rugăciunile sunt consacrate prea slăviru Sfintei 
Treimi. Aceasta este o nouă dovadă a vechimii acestei Liturghii şi a modului 
cum Biserica receptă şi exprimă cultic adevărurile sale de credinţă. 


Teologii zilelor noastre vor găsi în preocupările şi strădaniile pe care le depun 
pentru refacerea unităţii bisericeşti un model şi, în acelaşi timp, un temei 
puternic al lucrării pentru unitate în Liturghia Sfântului apostol Iacob, ea însăşi 
mărturie şi expresie a unităţii vieţii liturgice din Biserica cea una a primelor 
veacuri creştine. 


e e e e e Xe e XP e e e e e e e e Xe e e e e e e Xe e e e e E e e e XX 
SP e XP e e e e XP e Xe e e e e e e Xe e e Pe e e eX 


*kkkhkhkhkkkkhkhkhkhkhkhkhkhkikikikikikik 


(Foto) Pe urmele Sfintei Maria Egipteanca, la Paraclisul „Sfântul apostol 
Iacob” din lerusalim 


Paraclisul cu hramul Sfântului apostol Iacob, ruda Domnului, se află în Sfânta 
Cetate a Ierusalimului, în partea stângă a curții Bazilicii Sfântului Mormânt. 
Aici este aşezată spre închinare o icoană a Maicii Domnului, care, după tradiţie, 
se afla în Biserica Învierii de la Ierusalim şi pe care cuvioasa Maria Egipteanca 
a aşezat-o martoră în faţa lui Hristos, când a mers să se închine la Lemnul 
Sfintei Cruci, pentru că, din cauza păcatelor ei, o putere nevăzută o oprea să 
intre în Biserică. 

„Ca un ucenic al Domnului ai 
primit Evanghelia, Drepte; ca un 
Mucenic ai stăruință, îndrăznire 
ca un frate al lui Dumnezeu și 
putere de mijlocire ca un ierarh. 
Roagă-te lui Hristos Dumnezeu 
să mântuiască sufletele noastre.” 


Troparul Sfântului ApostOL Iacob, 
ruda Domnului 


www.editurapatriarhiei.ro 
ISBN 978-973-616-476-7 

SF. APOSNOISs LACOv, 


RYDEHIA DOhiHYIsYI 


ara 303 ie COE UI E 
The martyrdon of Saint James, fresco, Monastery of Dionysiou, 1547, Holy 
Mountain Athos 


LACOB 
RYDENIA DOMNYISYI 


i 

ă LI TIT III Ei eee FDI aaa e a 23 Pe PET ceace ga a 


Fericit este bărbatul care rabdă ispita, căci 
lămurit făcându-se va lua cununa vieții, 
pe care a făgăduit-o Dumnezeu 
7 celor ce Îl iubesc pe El. 


lacov. 1:12 


LA mn 
CITATE Mânia omului nu lucrează 
dreptatea lui Dumnezeu. 

BIBLICE i lacov 1:20 


DIN ee ai 


Judecata este fără milă pentru 


EPISTOLA cel care n-a făcut milă. Şi mila biruieşte 
în fața judecății. 
SF. AP, IACOV oi 
— 
Precum trupul fără suflet mort este, 
astfel şi credința fără de fapte, moartă este. 
lacov 2:26 
0 
Aşa şi limba: mic mădular este, 
dar cu mari lucruri se făleşte! 
lată puțin foc şi cât codru aprinde! 
lacov 35 
De pă 
Smeriți-vă înaintea Domnului 
şi El vă va înălța. 
lacov 410 
Mărturisiți-vă deci unul altuia păcatele 
şi vă rugați unul pentru altul, 
ca să vă vindecați, că mult poate 
rugăciunea stăruitoare a dreptului. 
lacov 516 


“Fericit bărbatul care rabdă ispita; fiindcă la capătul 
încercării el va primi cununa vieții, pe care Dumnezeu le-a 
făgăduit-o celor ce-L iubesc. Nimeni, când este ispitit, să nu 
zică: De la Dumnezeu sunt ispitit! pentru că Dumnezeu e la 


adăpost de ispita răului și EI în Sine nu ispitește pe nimeni; 


ci fiecare este ispitit de propria sa poftă atunci când e tras și 
momit de ea. Apoi pofta, zămislind, naște păcat; iar păcatul, 4 
odată săvârșit, odrăslește moarte." 


SE. MUCENIC IACOB, RUDA DOMNULUI 
PRIMUL EPISCOP AL IERUSALIMULUI 


Troparul Sfântului Apostol lacob, 
ruda Domnului 
23 Octombrie - Glasul 2 


La un ucenic al Donnului 
ai primit Evanghelia, 
dreptt; ca un mucenic 
esti dt ntînduplecar; 
îndrăzneală ca un frate 
al lui Dunnzztu, a te 
ruga ca un izrarh. 
Roagă pt Hristos 
unntztu, să mântuiasca 
sufletele noastre. 

Bucură-te, Sfinte apostol lacob, ruda Domnului! 


